
Emenda		1

Proposta għal regolament
Premessa 1
	

	Test propost mill-Kummissjoni
	Emenda

	(1)	L-investimenti fl-Unjoni jikkontribwixxu għat-tkabbir tagħha billi jtejbu l-kompetittività tagħha, joħolqu l-impjiegi u l-ekonomiji ta’ skala, u jġibu kapital, teknoloġiji, innovazzjoni u għarfien espert.
	(1)	L-Unjoni tilqa’ l-investimenti barranin peress li jikkontribwixxu għat-tkabbir tagħha billi jtejbu l-kompetittività tagħha, joħolqu l-impjiegi u l-ekonomiji ta’ skala, u jġibu kapital, teknoloġiji, innovazzjoni u għarfien espert. 

Proposta għal regolament
Premessa 3
	

	Test propost mill-Kummissjoni
	Emenda

	(3)	Madankollu, taħt l-impenji internazzjonali meħuda fl-Organizzazzjoni Dinjija tal-Kummerċ (WTO), l-Organizzazzjoni għall-Kooperazzjoni u l-Iżvilupp Ekonomiċi (OECD), u l-ftehimiet ta’ kummerċ u investiment konklużi ma’ pajjiżi terzi, huwa possibbli għall-Unjoni u l-Istati Membri li jirrestrinġu l-investimenti diretti barranin. (IDB) għal raġunijiet ta’ sigurtà jew ordni pubbliku, soġġetti għal ċerti rekwiżiti.
	(3)	Madankollu, l-Artikolu 21(2) tat-TUE jiddikjara li l-politiki u l-azzjonijiet tal-Unjoni għandhom l-għan li jissalvagwardjaw il-valuri, l-interessi fundamentali, is-sigurtà, l-indipendenza u l-integrità tagħha. Dawk il-prinċipji u l-objettivi jsejsu l-politika kummerċjali komuni tal-Unjoni, kif stabbilit fl-Artikolu 207 tat-TFUE, inkluż fir-rigward tal-investiment barrani. F’dak il-kuntest, l-impenji internazzjonali meħuda fl-Organizzazzjoni Dinjija tal-Kummerċ (WTO), l-Organizzazzjoni għall-Kooperazzjoni u l-Iżvilupp Ekonomiċi (OECD), u l-ftehimiet ta’ kummerċ u investiment konklużi ma’ pajjiżi terzi, jippermettu lill-Unjoni u lill-Istati Membri li jirrestrinġu l-investimenti diretti barranin (IDB) għal raġunijiet ta’ sigurtà jew ordni pubbliku, soġġetti għal ċerti rekwiżiti.

Proposta għal regolament
Premessa 4
	

	Test propost mill-Kummissjoni
	Emenda

	(4)	F’konformità mar-Regolament (UE) 2019/452 tal-Parlament Ewropew u tal-Kunsill4, ġie stabbilit qafas għall-iskrinjar tal-IDB fl-Unjoni mill-Istati Membri. B’mod partikolari, dak ir-Regolament stabbilixxa mekkaniżmu ta’ kooperazzjoni li jippermetti lill-Istati Membri u lill-Kummissjoni jiskambjaw informazzjoni dwar l-IDB u jqajmu tħassib dwar ir-riskji għas-sigurtà jew għall-ordni pubbliku. Dak il-mekkaniżmu ta’ kooperazzjoni kien jirrikjedi li l-Istat Membru fejn l-IDB kien ippjanat jew ikkompletat iqis kif xieraq il-kummenti maħruġa minn Stati Membri oħra u l-opinjoni maħruġa mill-Kummissjoni fid-deċiżjoni tal-iskrinjar tagħha.
	(4)	F’konformità mar-Regolament (UE) 2019/452 tal-Parlament Ewropew u tal-Kunsill4, ġie stabbilit qafas għall-iskrinjar tal-IDB fl-Unjoni mill-Istati Membri. B’mod partikolari, dak ir-Regolament stabbilixxa mekkaniżmu ta’ kooperazzjoni li jippermetti lill-Istati Membri u lill-Kummissjoni jiskambjaw informazzjoni dwar l-IDB u jqajmu tħassib dwar ir-riskji għas-sigurtà jew għall-ordni pubbliku. Dak il-mekkaniżmu ta’ kooperazzjoni kien jirrikjedi li l-Istat Membru fejn l-IDB kien ippjanat jew ikkompletat (l-Istat Membru ospitanti) iqis kif xieraq il-kummenti maħruġa minn Stati Membri oħra u l-opinjoni maħruġa mill-Kummissjoni fid-deċiżjoni tal-iskrinjar tagħha.

	__________________
	__________________

	4 Ir-Regolament (UE) 2019/452 tal-Parlament Ewropew u tal-Kunsill tad-19 ta’ Marzu 2019 li jistabbilixxi qafas għall-iskrinjar tal-investimenti diretti barranin fl-Unjoni (ĠU L 79I, 21.3.2019, p. 1, ELI: http://data.europa.eu/eli/reg/2019/452/oj).
	4 Ir-Regolament (UE) 2019/452 tal-Parlament Ewropew u tal-Kunsill tad-19 ta’ Marzu 2019 li jistabbilixxi qafas għall-iskrinjar tal-investimenti diretti barranin fl-Unjoni (ĠU L 79I, 21.3.2019, p. 1, ELI: http://data.europa.eu/eli/reg/2019/452/oj).

Proposta għal regolament
Premessa 6a (ġdida)
	

	Test propost mill-Kummissjoni
	Emenda

	
	(6a)	Barra minn hekk, strument leġiżlattiv ġdid huwa meħtieġ minħabba n-natura li qed tevolvi tal-flussi tal-investiment. L-integrazzjoni tal-ekonomiji globali, flimkien mal-gwerra u t-tensjonijiet ġeopolitiċi, wasslet għall-ħolqien ta’ riskji ġodda li jeħtieġ li jiġu indirizzati mill-Unjoni u mill-Istati Membri. Fl-20 ta’ Ġunju 2023, il-Kummissjoni ppreżentat Komunikazzjoni lill-Parlament Ewropew, lill-Kunsill Ewropew u lill-Kunsill dwar “Strateġija Ewropea ta’ Sigurtà Ekonomika”, li tidentifika l-iskrinjar tal-IDB bħala għodda għall-protezzjoni tal-Unjoni mir-riskji għas-sigurtà ekonomika. L-istrateġija tissottolinja l-ħtieġa li jiġu indirizzati r-riskji assoċjati mar-reżiljenza tal-ktajjen tal-provvista, mas-sigurtà fiżika u ċibernetika tal-infrastrutturi kritiċi, mas-sigurtà tat-teknoloġija u l-ħrib tat-teknoloġija, u mal-istrumentalizzazzjoni tad-dipendenzi ekonomiċi jew tal-koerċizzjoni ekonomika. Dawk ir-riskji għas-sigurtà ekonomika huma rilevanti wkoll fil-kuntest tal-iskrinjar tal-investimenti barranin, peress li jista’ jkollhom impatt negattiv fuq l-interessi fundamentali tas-soċjetà bħall-prosperità, is-sovranità, is-sikurezza u l-operat tal-ekonomija tas-suq soċjali, u b’hekk fuq l-ordni pubbliku tal-Istati Membri u tal-Unjoni.

Proposta għal regolament
Premessa 7a (ġdida)
	

	Test propost mill-Kummissjoni
	Emenda

	
	(7a)	L-akkwiżizzjonijiet permezz ta’ għodod ta’ riżoluzzjoni fl-ambitu tal-oqfsa ta’ riżoluzzjoni rispettivi (għall-banek, il-kontropartijiet ċentrali jew l-impriżi tal-assigurazzjoni jew tar-riassigurazzjoni) jenħtieġ li jiġu esklużi mill-kamp ta’ applikazzjoni ta’ dan ir-Regolament. F’każijiet ta’ riżoluzzjoni, il-ħin huwa essenzjali u spiss id-deċiżjonijiet jittieħdu litteralment mil-lejl għan-nhar. Il-proċeduri ta’ skrinjar fil-fond previsti f’dan ir-Regolament mhumiex konformi mal-ħtieġa ta’ rispons fil-ħin. Sabiex jiġu evitati riskji għall-istabbiltà finanzjarja, it-tranżazzjonijiet ta’ riżoluzzjoni jenħtieġ li, għaldaqstant, jiġu esklużi. L-awtoritajiet ta’ riżoluzzjoni jenħtieġ li jqisu, sa fejn ikun possibbli, dan ir-Regolament meta jwettqu azzjonijiet ta’ riżoluzzjoni bl-involviment ta’ investitur barrani, b’mod partikolari meta jkunu involuti assi strateġiċi.

Proposta għal regolament
Premessa 8
	

	Test propost mill-Kummissjoni
	Emenda

	(8)	Maġġoranza sinifikanti tal-Istati Membri, iżda mhux kollha, għandhom strument leġiżlattiv fis-seħħ li jipprevedi mekkaniżmu għall-iskrinjar tal-IDB. F’ħafna Stati Membri, il-liġijiet nazzjonali jestendu wkoll għall-iskrinjar tal-investimenti intra-Unjoni. Fost l-Istati Membri, hemm differenzi sostanzjali fir-rigward tal-kamp ta’ applikazzjoni, il-limiti u l-kriterji użati biex jiġi vvalutat jekk investiment huwiex probabbli li jaffettwa b’mod negattiv is-sigurtà jew l-ordni pubbliku. Hemm ukoll differenzi fil-proċessi ta’ skrinjar. F’ċerti Stati Membri, l-investiment jista’ jiġi implimentat qabel ma jkun irċieva approvazzjoni fir-rigward tal-impatt fuq is-sigurtà u l-ordni pubbliku. Madankollu, oħrajn jeħtieġu li l-investiment jiġi ffinalizzat biss wara awtorizzazzjoni skont il-mekkaniżmu ta’ skrinjar. Diverġenzi bħal dawn joħolqu problema għall-funzjonament bla xkiel tas-suq intern. Pereżempju, joħolqu kundizzjonijiet mhux ekwi u jżidu l-kostijiet tal-konformità għall-investituri li jfittxu li jinnotifikaw tranżazzjonijiet f’aktar minn Stat Membru wieħed. Dan ir-Regolament jgħin fit-tnaqqis tad-diverġenzi dwar l-elementi ewlenin tal-mekkaniżmi implimentati fil-livell nazzjonali. Dan huwa kruċjali biex tiġi żgurata l-prevedibbiltà għall-investituri dwar ir-reġimi nazzjonali applikabbli u l-karatteristiċi tagħhom, u b’hekk jitnaqqsu l-kostijiet tal-konformità assoċjati. Dan huwa aktar u aktar rilevanti meta jitqies il-livell ta’ integrazzjoni tas-suq intern, li jista’ jirriżulta f’tranżazzjoni waħda li jkollha impatt fuq diversi Stati Membri madwar l-Unjoni. Pereżempju huwa possibbli li tranżazzjoni mmirata lejn l-akkwist ta’ kumpanija fil-mira fi Stat Membru wieħed taffettwa wkoll is-sigurtà u l-ordni pubbliku fi Stat Membru ieħor, minħabba l-istruttura tal-katina tal-provvista jew elementi ekonomiċi oħra li jgħaqqdu l-mira ma’ kumpaniji oħra bbażati fi Stati Membri differenti. Sabiex jiġu indirizzati dawn il-problemi tas-suq intern u jiġu żgurati konsistenza u prevedibbiltà akbar, huwa xieraq li l-kriterji u l-elementi li għandhom jintużaw għall-valutazzjoni tal-investimenti barranin jiġu stabbiliti permezz ta’ azzjoni tal-Unjoni.
	(8)	Maġġoranza sinifikanti tal-Istati Membri, iżda mhux kollha, għandhom strument leġiżlattiv fis-seħħ li jipprevedi mekkaniżmu għall-iskrinjar tal-IDB. F’ħafna Stati Membri, il-liġijiet nazzjonali jestendu wkoll għall-iskrinjar tal-investimenti intra-Unjoni. Fost l-Istati Membri, hemm differenzi sostanzjali fir-rigward tal-kamp ta’ applikazzjoni, il-limiti u l-kriterji użati biex jiġi vvalutat jekk investiment huwiex probabbli li jaffettwa b’mod negattiv is-sigurtà jew l-ordni pubbliku. Hemm ukoll differenzi fil-proċessi ta’ skrinjar. F’ċerti Stati Membri, l-investiment jista’ jiġi implimentat qabel ma jkun irċieva approvazzjoni fir-rigward tal-impatt fuq is-sigurtà u l-ordni pubbliku. Madankollu, oħrajn jeħtieġu li l-investiment jiġi ffinalizzat biss wara awtorizzazzjoni skont il-mekkaniżmu ta’ skrinjar. Diverġenzi bħal dawn joħolqu problema għall-funzjonament bla xkiel tas-suq intern. Pereżempju, dawk l-inkonsistenzi joħolqu kundizzjonijiet mhux ekwi u jżidu l-kostijiet tal-konformità għall-investituri li jeħtieġ li jinnotifikaw tranżazzjonijiet f’diversi Stati Membri. Dan ir-Regolament jgħin fl-armonizzazzjoni tal-elementi ewlenin tal-mekkaniżmi implimentati fil-livell nazzjonali. Dan huwa kruċjali biex tiġi żgurata l-prevedibbiltà għall-investituri dwar ir-reġimi nazzjonali applikabbli u l-karatteristiċi tagħhom, u b’hekk jitnaqqsu l-kostijiet tal-konformità assoċjati. Dan huwa aktar u aktar rilevanti meta jitqies il-livell għoli ta’ integrazzjoni fis-suq intern, li jista’ jirriżulta f’tranżazzjoni waħda li jkollha impatt fuq diversi Stati Membri madwar l-Unjoni. Pereżempju huwa possibbli li tranżazzjoni bl-għan li tiġi akkwistata kumpanija fil-mira fi Stat Membru wieħed taffettwa wkoll is-sigurtà u l-ordni pubbliku fi Stati Membri oħra, minħabba l-istruttura tal-katina tal-provvista jew elementi ekonomiċi oħra li jgħaqqdu l-mira ma’ kumpaniji oħra bbażati fi Stati Membri differenti. Sabiex jiġu indirizzati dawn il-problemi tas-suq intern u jiġu żgurati konsistenza u prevedibbiltà akbar, huwa xieraq li l-kriterji u l-elementi li għandhom jintużaw għall-valutazzjoni tal-investimenti barranin jiġu stabbiliti permezz ta’ azzjoni tal-Unjoni.

Proposta għal regolament
Premessa 9
	

	Test propost mill-Kummissjoni
	Emenda

	(9)	Sabiex jiġi żgurat approċċ konsistenti għall-iskrinjar tal-investiment barrani madwar l-Unjoni, jenħtieġ li l-Istati Membri kollha jkunu meħtieġa jiskrinjaw l-investimenti barranin għal raġunijiet ta’ sigurtà jew ordni pubbliku. Għalhekk, l-elementi ewlenin tal-mekkaniżmi nazzjonali ta’ skrinjar jenħtieġ li jiġu armonizzati. Dik l-armonizzazzjoni minima tinkludi l-kamp ta’ applikazzjoni tal-investimenti li għandhom jiġu skrinjati, il-karatteristiċi essenzjali tal-proċedura ta’ skrinjar, u l-interazzjoni bejn il-mekkaniżmu nazzjonali u l-mekkaniżmu ta’ kooperazzjoni tal-Unjoni. Barra minn hekk, jenħtieġ li l-Istati Membri jkunu jistgħu jestendu l-kamp ta’ applikazzjoni tal-mekkaniżmu ta’ skrinjar nazzjonali tagħhom biex jinkludi tipi oħra ta’ investimenti barranin, investimenti barranin f’setturi oħra, entitajiet fil-mira tal-Unjoni jew attivitajiet ekonomiċi addizzjonali li l-Istat Membru rilevanti jqis kritiċi għas-sigurtà jew l-ordni pubbliku tiegħu. Meta jagħmlu dan, tali skrinjar jenħtieġ li jikkonforma wkoll mad-dispożizzjonijiet ta’ dan ir-Regolament.
	(9)	Sabiex jiġi żgurat approċċ konsistenti għall-iskrinjar tal-investiment barrani madwar l-Unjoni, jenħtieġ li l-Istati Membri kollha jkunu meħtieġa jiskrinjaw l-investimenti barranin għal raġunijiet ta’ sigurtà jew ordni pubbliku. Għalhekk, l-elementi ewlenin tal-mekkaniżmi nazzjonali ta’ skrinjar jenħtieġ li jiġu armonizzati. Dik l-armonizzazzjoni jenħtieġ li tinkludi wkoll il-kamp ta’ applikazzjoni tal-investimenti li għandhom jiġu skrinjati, il-karatteristiċi essenzjali tal-proċedura ta’ skrinjar, u l-interazzjoni bejn il-mekkaniżmu nazzjonali u l-mekkaniżmu ta’ kooperazzjoni tal-Unjoni, inklużi skedi ta’ żmien konsistenti għall-proċeduri ta’ skrinjar. Barra minn hekk, jenħtieġ li l-Istati Membri jkunu jistgħu jestendu l-kamp ta’ applikazzjoni tal-mekkaniżmu ta’ skrinjar nazzjonali tagħhom biex jinkludi tipi oħra ta’ investimenti barranin, investimenti barranin f’setturi oħra, entitajiet fil-mira tal-Unjoni jew attivitajiet ekonomiċi addizzjonali li l-Istat Membru rilevanti jqis kritiċi għas-sigurtà jew l-ordni pubbliku tiegħu. Meta jagħmlu dan, tali skrinjar jenħtieġ li jikkonforma wkoll mad-dispożizzjonijiet ta’ dan ir-Regolament. Huwa essenzjali li jiġi stabbilit approċċ armonizzat u razzjonalizzat fl-Istati Membri kollha, li jiżgura li l-investimenti barranin li jista’ jkollhom implikazzjonijiet għas-sigurtà u għall-ordni pubbliku jkunu soġġetti għal skrutinju konsistenti u teħid tad-deċiżjonijiet effiċjenti. Għal dak il-għan, il-mekkaniżmi ta’ skrinjar jenħtieġ li jimminimizzaw il-kumplessità amministrattiva, jevitaw dewmien bla bżonn u jqisu r-riżorsi limitati tal-intrapriżi żgħar u medji (SMEs) meta jiġu applikati għalihom. Barra minn hekk, il-Kummissjoni jenħtieġ li tiżvolġi rwol ta’ koordinazzjoni biex tiżgura sigurtà akbar għall-Unjoni filwaqt li timminimizza l-ineffiċjenzi u l-approċċi frammentati.

Proposta għal regolament
Premessa 12
	

	Test propost mill-Kummissjoni
	Emenda

	(12)	L-iskrinjar tal-investimenti barranin jenħtieġ li jitwettaq f’konformità ma’ dan ir-Regolament, filwaqt li titqies l-informazzjoni fattwali kollha disponibbli u b’konformità mal-prinċipju tal-proporzjonalità u prinċipji oħra minquxa fit-Trattati. Barra minn hekk, l-iskrinjar tal-investimenti barranin li jitwettqu permezz ta’ sussidjarji tal-investitur barrani stabbilit fl-Unjoni jenħtieġ li fil-każijiet kollha jikkonforma mar-rekwiżiti li jirriżultaw mid-dritt tal-Unjoni, u b’mod partikolari mad-dispożizzjonijiet tat-Trattat dwar il-libertà tal-istabbiliment u l-moviment liberu tal-kapital, kif interpretati fil-ġurisprudenza tal-Qorti tal-Ġustizzja tal-Unjoni Ewropea, b’mod konsistenti mal-objettiv li jiġi ppreservat suq intern miftuħ u inklużiv. Kwalunkwe restrizzjoni għal-libertà tal-istabbiliment u l-moviment liberu tal-kapital fl-Unjoni, inklużi l-iskrinjar u l-miżuri li jirriżultaw mill-iskrinjar, bħal miżuri ta’ mitigazzjoni u projbizzjonijiet, jenħtieġ li jkunu bbażati fuq theddida ġenwina u serja biżżejjed għal interess fundamentali tas-soċjetà, u jenħtieġ li jkunu xierqa u meħtieġa kif stabbilit fil-ġurisprudenza tal-Qorti tal-Ġustizzja. Fl-istess ħin, meta jiġu vvalutati l-ġustifikazzjoni u l-proporzjonalità ta’ restrizzjoni, l-ispeċifiċitajiet tal-investimenti fl-Unjoni operati permezz ta’ sussidjarja ta’ investitur barrani jistgħu jitqiesu meta tiġi vvalutata kwalunkwe restrizzjoni fuq il-libertà tal-istabbiliment jew fuq il-moviment liberu tal-kapital, inkluż fejn xieraq fi kwalunkwe opinjoni tal-Kummissjoni adottata skont dan ir-Regolament. Dan jenħtieġ li jsir b’kont meħud tal-integrazzjoni tal-iskemi tal-Istati Membri f’mekkaniżmu ta’ kooperazzjoni għall-Unjoni kollha.
	(12)	L-iskrinjar tal-investimenti barranin jenħtieġ li jitwettaq f’konformità ma’ dan ir-Regolament, filwaqt li titqies l-informazzjoni fattwali kollha disponibbli u b’konformità mal-prinċipju tal-proporzjonalità u prinċipji oħra minquxa fit-Trattati. Barra minn hekk, l-iskrinjar tal-investimenti barranin li jitwettqu permezz ta’ sussidjarji tal-investitur barrani stabbilit fl-Unjoni jenħtieġ li fil-każijiet kollha jikkonforma mar-rekwiżiti li jirriżultaw mid-dritt tal-Unjoni, u b’mod partikolari mad-dispożizzjonijiet tat-Trattat dwar il-libertà tal-istabbiliment u l-moviment liberu tal-kapital, kif interpretati fil-ġurisprudenza tal-Qorti tal-Ġustizzja tal-Unjoni Ewropea, b’mod konsistenti mal-objettiv li jiġi ppreservat suq intern li jiffunzjona, miftuħ, reżiljenti u inklużiv. Kwalunkwe restrizzjoni għal-libertà tal-istabbiliment u l-moviment liberu tal-kapital fl-Unjoni, inklużi l-iskrinjar u l-miżuri li jirriżultaw mill-iskrinjar, bħal miżuri ta’ mitigazzjoni u projbizzjonijiet, jenħtieġ li jkunu bbażati fuq theddida ġenwina u serja biżżejjed għal interess fundamentali tas-soċjetà, u jenħtieġ li jkunu xierqa u meħtieġa kif stabbilit fil-ġurisprudenza tal-Qorti tal-Ġustizzja. Fl-istess ħin, l-ispeċifiċitajiet tal-investimenti fl-Unjoni operati permezz ta’ sussidjarja ta’ investitur barrani jenħtieġ li jitqiesu meta jiġu vvalutati l-ġustifikazzjoni u l-proporzjonalità ta’ kwalunkwe restrizzjoni fuq il-libertà tal-istabbiliment jew fuq il-moviment liberu tal-kapital, inkluż fejn xieraq fi kwalunkwe opinjoni jew deċiżjoni tal-Kummissjoni adottata skont dan ir-Regolament. Dan jenħtieġ li jsir b’kont meħud tal-integrazzjoni tal-iskemi tal-Istati Membri f’mekkaniżmu ta’ kooperazzjoni għall-Unjoni kollha.

	(14)	Huwa meħtieġ ukoll li l-Istat Membru fejn l-investiment barrani jkun ippjanat jew ikkompletat isir aktar responsabbli lejn il-Kummissjoni u lejn dawk l-Istati Membri li jesprimu tħassib debitament ġustifikat dwar l-ordni pubbliku jew is-sigurtà pubblika tagħhom jew tal-Unjoni.
	(14)	Huwa meħtieġ ukoll li l-Istat Membru ospitanti jsir aktar responsabbli lejn il-Kummissjoni u lejn dawk l-Istati Membri li jesprimu tħassib debitament ġustifikat dwar l-ordni pubbliku jew is-sigurtà tagħhom jew tal-Unjoni.

	(15)	Il-qafas komuni stabbilit f’dan ir-Regolament jenħtieġ li jkun mingħajr preġudizzju għar-responsabbiltà esklużiva tal-Istati Membri li jissalvagwardjaw is-sigurtà nazzjonali tagħhom kif previst fl-Artikolu 4(2) TUE. Jenħtieġ li jkun ukoll mingħajr preġudizzju għall-protezzjoni tal-interessi essenzjali tas-sigurtà tagħhom f’konformità mal-Artikolu 346 TFUE.
	(15)	Il-qafas komuni stabbilit f’dan ir-Regolament jenħtieġ li jkun mingħajr preġudizzju għar-responsabbiltà esklużiva ta’ kull Stat Membru li jissalvagwardja s-sigurtà nazzjonali tiegħu kif previst fl-Artikolu 4(2) TUE. Jenħtieġ li jkun ukoll mingħajr preġudizzju għall-protezzjoni tal-interessi essenzjali tas-sigurtà tal-Istati Membri f’konformità mal-Artikolu 346 TFUE.

	(17)	Investimenti barranin f’żoni ġodda jseħħu meta l-investitur barrani jew is-sussidjarju ta’ investitur barrani fl-Unjoni jistabbilixxi faċilitajiet ġodda jew impriża ġdida fl-Unjoni. Jenħtieġ li l-investimenti barranin f’żoni ġodda jaqgħu fil-kamp ta’ applikazzjoni ta’ dan ir-Regolament sal-punt li jitqiesu rilevanti minn Stat Membru għall-fini tal-iskrinjar tal-investimenti barranin minħabba li joħolqu rabtiet dejjiema u diretti bejn investitur barrani u tali faċilitajiet jew tali impriżi. Barra minn hekk, bl-istabbiliment ta’ faċilitajiet ġodda, investitur barrani jista’ jkollu impatt fuq is-sigurtà u l-ordni pubbliku, inkluż meta dak ir-riskju jikkonċerna inputs ekonomiċi essenzjali. Għalhekk, l-Istati Membri huma mħeġġa jinkludu investimenti barranin ġodda fil-kamp ta’ applikazzjoni tat-tranżazzjonijiet koperti mill-mekkaniżmi ta’ skrinjar tagħhom, b’mod partikolari meta tali investimenti jseħħu f’setturi rilevanti għas-sigurtà jew għall-ordni pubbliku tagħhom jew meta jippreżentaw karatteristiċi bħad-daqs jew in-natura essenzjali li għandhom ikunu rilevanti għas-sigurtà jew għall-ordni pubbliku tagħhom.
	(17)	Investimenti barranin greenfield iseħħu meta l-investitur barrani jew sussidjarja ta’ investitur barrani fl-Unjoni jistabbilixxu faċilitajiet ġodda jew impriża ġdida fl-Unjoni għat-twettiq ta’ attività ekonomika ġdida. Bl-istabbiliment ta’ faċilitajiet ġodda, investitur barrani jista’ jkollu impatt fuq is-sigurtà u l-ordni pubbliku, inkluż meta dak ir-riskju jikkonċerna inputs ekonomiċi essenzjali. Għalhekk, l-Istati Membri jenħtieġ li jinkludu investimenti barranin greenfield fil-kamp ta’ applikazzjoni tat-tranżazzjonijiet koperti mill-mekkaniżmi ta’ skrinjar tagħhom.

	(18)	Sabiex jiġu żgurati proċessi ta’ skrinjar konsistenti u prevedibbli, huwa xieraq li jiġu stabbiliti l-karatteristiċi essenzjali tal-mekkaniżmi ta’ skrinjar li għandhom jiġu implimentati mill-Istati Membri. Dawk il-karatteristiċi jenħtieġ li tal-anqas jinkludu l-kamp ta’ applikazzjoni tat-tranżazzjonijiet li jkunu soġġetti għal rekwiżit ta’ awtorizzazzjoni, skadenzi għall-iskrinjar u l-possibbiltà għall-impriżi kkonċernati mid-deċiżjoni tal-iskrinjar li jfittxu rikors kontra tali deċiżjonijiet. Ir-regoli u l-proċeduri relatati ma’ mekkaniżmi ta’ skrinjar jenħtieġ li jkunu trasparenti u ma jiddiskriminawx bejn pajjiżi terzi.
	(18)	Sabiex jiġu żgurati proċessi ta’ skrinjar konsistenti u prevedibbli, huwa xieraq li jiġu stabbiliti l-karatteristiċi essenzjali tal-mekkaniżmi ta’ skrinjar li għandhom jiġu implimentati mill-Istati Membri. Dawk il-karatteristiċi jenħtieġ li tal-anqas jinkludu l-kamp ta’ applikazzjoni tat-tranżazzjonijiet li jkunu soġġetti għal rekwiżit ta’ awtorizzazzjoni, skadenzi għall-iskrinjar, il-possibbiltà għall-impriżi kkonċernati mid-deċiżjoni tal-iskrinjar li jfittxu rikors kontra tali deċiżjonijiet u l-kapaċità tal-awtoritajiet tal-iskrinjar li jindirizzaw b’mod effettiv każijiet ta’ nonkonformità jew ċirkomvenzjoni. Ir-regoli u l-proċeduri relatati ma’ mekkaniżmi ta’ skrinjar jenħtieġ li jkunu trasparenti u ma jiddiskriminawx bejn pajjiżi terzi. Il-proċedura għall-preżentazzjoni ta’ talba għal awtorizzazzjoni jenħtieġ li tiżgura li r-rekwiżiti tal-konformità jkunu minimi.

	(19)	Il-mekkaniżmu ta’ kooperazzjoni stabbilit fir-Regolament (UE) 2019/452 jippermetti lill-Istati Membri jikkooperaw u jgħinu lil xulxin meta investiment dirett barrani fi Stat Membru wieħed jista’ jaffettwa s-sigurtà jew l-ordni pubbliku ta’ Stati Membri oħra jew ta’ proġetti jew programmi ta’ interess għall-Unjoni. S’issa dan il-mekkaniżmu wera li huwa utli ħafna, u għalhekk jenħtieġ li jinżamm u jissaħħaħ skont dan ir-Regolament.
	(19)	Il-mekkaniżmu ta’ kooperazzjoni stabbilit fir-Regolament (UE) 2019/452 jippermetti lill-Istati Membri jikkooperaw u jgħinu lil xulxin meta investiment dirett barrani fi Stat Membru wieħed jista’ jaffettwa s-sigurtà jew l-ordni pubbliku ta’ Stati Membri oħra jew tal-Unjoni, jew ta’ proġetti jew programmi ta’ interess għall-Unjoni. S’issa dan il-mekkaniżmu wera li huwa utli ħafna, u għalhekk jenħtieġ li jinżamm, jissaħħaħ u jitwessa’ skont dan ir-Regolament biex jiġi żgurat approċċ aktar unifikat għall-investimenti barranin madwar l-Unjoni.

	(20)	Sabiex jiġi żgurat li l-investimenti barranin li x’aktarx jaffettwaw b’mod negattiv is-sigurtà jew l-ordni pubbliku fl-Unjoni jiġu identifikati b’mod adegwat, jenħtieġ li l-Istati Membri jiskrinjaw l-investimenti barranin meta l-entità fil-mira tal-Unjoni tkun parti minn jew tipparteċipa fi proġett jew programm ta’ interess għall-Unjoni jew meta l-attività ekonomika fil-mira tal-Unjoni tkun relatata ma’ teknoloġija, assi, faċilità, tagħmir, network, sistema jew servizz ta’ importanza partikolari għas-sigurtà jew għall-interessi tal-ordni pubbliku tal-Unjoni. Minbarra dawn il-kriterji, il-mekkaniżmi ta’ skrinjar jistgħu japplikaw għal setturi, entitajiet fil-mira tal-Unjoni jew attivitajiet ekonomiċi oħra li l-Istat Membru rilevanti jqis kritiċi għas-sigurtà jew għall-ordni pubbliku tiegħu.
	(20)	Sabiex jiġi żgurat li l-investimenti barranin li x’aktarx jaffettwaw b’mod negattiv is-sigurtà jew l-ordni pubbliku fl-Unjoni jiġu identifikati b’mod adegwat, jenħtieġ li l-Istati Membri jiskrinjaw l-investimenti barranin meta l-entità fil-mira tal-Unjoni tkun parti minn jew tipparteċipa fi proġett jew programm ta’ interess għall-Unjoni jew meta l-attività ekonomika fil-mira tal-Unjoni tkun relatata ma’ teknoloġija, materjali, assi, faċilità, tagħmir, network, sistema jew servizz ta’ importanza partikolari għas-sigurtà jew għall-interessi tal-ordni pubbliku tal-Unjoni. L-Istati Membri jenħtieġ li jiskrinjaw ukoll l-investimenti barranin greenfield f’tali programmi jew setturi sensittivi meta jinħoloq riskju speċifiku mill-karatteristiċi tal-investitur u d-daqs tat-tranżazzjoni. Minbarra dawn il-kriterji, il-mekkaniżmi ta’ skrinjar jistgħu japplikaw għal setturi, entitajiet fil-mira tal-Unjoni jew attivitajiet ekonomiċi oħra li l-Istat Membru rilevanti jqis kritiċi għas-sigurtà jew għall-ordni pubbliku tiegħu.

	(21)	Sabiex jiġi żgurat li l-mekkaniżmu ta’ kooperazzjoni jiffoka biss fuq dawk l-investimenti barranin fejn il-karatteristiċi tal-investitur barrani jew l-entità fil-mira tal-Unjoni jagħmlu effett fuq is-sigurtà jew l-ordni pubbliku probabbli, huwa xieraq li jiġu stabbiliti kundizzjonijiet ibbażati fuq ir-riskju għan-notifika tal-investimenti barranin li jkunu għaddejjin minn skrinjar fi Stat Membru lill-Istati Membri l-oħra u lill-Kummissjoni. Meta investiment barrani ma jissodisfa l-ebda waħda mill-kundizzjonijiet, l-Istat Membru fejn l-investiment barrani jkun qed jiġi skrinjat jista’ jinnotifika l-investiment barrani lill-Istati Membri l-oħra u lill-Kummissjoni, inkluż meta l-entità fil-mira tal-Unjoni jkollha operazzjonijiet sinifikanti fi Stati Membri oħra, jew tkun tappartjeni għal grupp korporattiv li jkollu diversi kumpaniji fi Stati Membri differenti.
	(21)	Sabiex jiġi żgurat li l-mekkaniżmu ta’ kooperazzjoni jiffoka biss fuq dawk l-investimenti barranin fejn il-karatteristiċi tal-investitur barrani jew l-entità fil-mira tal-Unjoni jagħmlu effett fuq is-sigurtà jew l-ordni pubbliku probabbli, huwa xieraq li jiġu stabbiliti kundizzjonijiet ibbażati fuq ir-riskju għan-notifika tal-investimenti barranin li jkunu għaddejjin minn skrinjar fi Stat Membru lill-Istati Membri l-oħra u lill-Kummissjoni. B’mod partikolari, l-Istat Membru jenħtieġ li jivvaluta jekk l-investitur barrani huwiex ikkontrollat jew influwenzat minn gvern ta’ pajjiż terz. Il-kontroll jew l-influwenza jistgħu jiġu ddeterminati abbażi ta’ kriterji bħal-limiti tas-sjieda diretta jew indiretta, in-natura u l-portata tal-finanzjament pubbliku ta’ pajjiżi terzi u arranġamenti speċifiċi ta’ governanza bħall-azzjonijiet tad-deheb. Każijiet ta’ struttura ta’ sjieda opaka jew mhux ċara, jew meta l-benefiċjarju aħħari ma jkunx magħruf, jenħtieġ li jiġu inklużi wkoll bħala tali kundizzjoni. Meta investiment barrani ma jissodisfa l-ebda waħda mill-kundizzjonijiet, l-Istat Membru fejn l-investiment barrani jkun qed jiġi skrinjat jista’ jinnotifika l-investiment barrani lill-Istati Membri l-oħra u lill-Kummissjoni, inkluż meta l-entità fil-mira tal-Unjoni jkollha operazzjonijiet sinifikanti fi Stati Membri oħra, jew tkun tappartjeni għal grupp korporattiv li jkollu diversi kumpaniji fi Stati Membri differenti.

	(22)	Sabiex jiġi żgurat li l-effett probabbli ta’ investimenti barranin fuq is-sigurtà jew l-ordni pubbliku ta’ Stat Membru wieħed jew aktar jiġi identifikat b’mod adegwat, jenħtieġ li l-Istati Membri jkunu jistgħu jipprovdu kummenti lil Stat Membru li fih ikun ippjanat jew tlesta investiment barrani anki jekk dak l-Istat Membru ma jkunx qed jiskrinja dak l-investiment barrani jew jekk l-investiment barrani jiġi skrinjat iżda mhux innotifikat lill-mekkaniżmu ta’ kooperazzjoni. It-talbiet għal informazzjoni, tweġibiet u kummenti mill-Istati Membri jenħtieġ li jiġu nnotifikati lill-Kummissjoni fl-istess ħin.
	(22)	Sabiex jiġi żgurat li l-effett probabbli ta’ investimenti barranin fuq is-sigurtà jew l-ordni pubbliku ta’ Stat Membru wieħed jew aktar jiġi identifikat b’mod adegwat, jenħtieġ li l-Istati Membri jkunu jistgħu jipprovdu kummenti lil Stat Membru li fih ikun ippjanat jew tlesta investiment barrani anki jekk dak l-Istat Membru ma jkunx qed jiskrinja dak l-investiment barrani jew jekk l-investiment barrani jiġi skrinjat iżda mhux innotifikat lill-mekkaniżmu ta’ kooperazzjoni. It-talbiet għal informazzjoni, tweġibiet u kummenti mill-Istati Membri jenħtieġ li jiġu nnotifikati lill-Kummissjoni fl-istess ħin biex tiġi żgurata trasparenza tul il-proċess kollu.



Emenda		17

Proposta għal regolament
Premessa 23
	

	Test propost mill-Kummissjoni
	Emenda

	(23)	Sabiex jiġi żgurat li l-effett probabbli ta’ investiment barrani fuq is-sigurtà jew l-ordni pubbliku ta’ aktar minn Stat Membru wieħed jew tal-Unjoni kollha kemm hi jiġi identifikat b’mod adegwat, jenħtieġ li jkun possibbli għall-Kummissjoni li toħroġ opinjoni skont it-tifsira tal-Artikolu 288 tat-TFUE lill-Istat Membru li fih l-investiment barrani jkun ippjanat jew tlesta, anki jekk dak l-investiment barrani ma jkunx qed jiġi skrinjat f’dak l-Istat Membru jew jekk dak l-investiment barrani jiġi skrinjat iżda mhux innotifikat lill-mekkaniżmu ta’ kooperazzjoni.
	(23)	Sabiex jiġi żgurat li l-effett probabbli ta’ investiment barrani fuq is-sigurtà jew l-ordni pubbliku ta’ aktar minn Stat Membru wieħed jew tal-Unjoni kollha kemm hi jiġi identifikat b’mod adegwat, jenħtieġ li jkun possibbli għall-Kummissjoni li toħroġ opinjoni skont it-tifsira tal-Artikolu 288 tat-TFUE lill-Istat Membru ospitanti anki jekk dak l-investiment barrani ma jkunx qed jiġi skrinjat f’dak l-Istat Membru jew jekk dak l-investiment barrani jiġi skrinjat iżda mhux innotifikat lill-mekkaniżmu ta’ kooperazzjoni. Biex jiġu żgurati t-trasparenza u l-prevedibbiltà, l-opinjonijiet tal-Kummissjoni jenħtieġ li jkunu bbażati fuq riskji speċifiċi u dokumentati u jenħtieġ li jsegwu kriterji ta’ ħruġ stabbiliti, inklużi riskji għas-sigurtà dokumentati jew tħassib transfruntier.

	(24)	Barra minn hekk, biex tippermetti l-protezzjoni tas-sigurtà jew tal-ordni pubbliku fejn l-effett probabbli jirriżulta minn investiment barrani f’entità fil-mira tal-Unjoni li tipprevedi l-iżvilupp, il-manutenzjoni jew l-akkwist ta’ infrastruttura, teknoloġiji jew inputs, li huma kritiċi għall-Unjoni kollha kemm hi, jenħtieġ li l-Kummissjoni titħalla toħroġ opinjoni. Dan iservi ta’ għodda għall-Kummissjoni biex tipproteġi proġetti u programmi li jservu l-Unjoni kollha kemm hi u jirrappreżenta kontribut importanti għas-sigurtà jew l-ordni pubbliku tal-Unjoni. Opinjoni tal-Kummissjoni li tidentifika l-impatt probabbli fuq proġetti jew programmi ta’ interess għall-Unjoni għal raġunijiet ta’ sigurtà jew ordni pubbliku jenħtieġ li tiġi nnotifikata lill-Istati Membri kollha.
	(24)	Barra minn hekk, biex tiżgura l-protezzjoni tas-sigurtà jew tal-ordni pubbliku fejn l-effett probabbli jirriżulta minn investiment barrani f’entità fil-mira tal-Unjoni li tipprevedi l-iżvilupp, il-manutenzjoni jew l-akkwist ta’ infrastruttura, teknoloġiji jew inputs, li huma kritiċi għall-Unjoni kollha kemm hi, jenħtieġ li l-Kummissjoni titħalla toħroġ opinjoni. Dan iservi ta’ għodda għall-Kummissjoni biex tipproteġi proġetti u programmi li jservu l-Unjoni kollha kemm hi u jirrappreżenta kontribut importanti għas-sigurtà jew l-ordni pubbliku tal-Unjoni. Opinjoni tal-Kummissjoni li tidentifika l-impatt probabbli fuq proġetti jew programmi ta’ interess għall-Unjoni għal raġunijiet ta’ sigurtà jew ordni pubbliku jenħtieġ li tiġi nnotifikata lill-Istati Membri kollha.



Emenda		19

Proposta għal regolament
Premessa 25
	

	Test propost mill-Kummissjoni
	Emenda

	(25)	Barra minn hekk, jenħtieġ li jkun possibbli għall-Kummissjoni li tadotta opinjoni indirizzata lill-Istati Membri kollha jekk tidentifika diversi investimenti barranin li, meħuda flimkien, x’aktarx ikollhom impatt fuq is-sigurtà jew l-ordni pubbliku tal-Unjoni. Dan jista’ jkun il-każ b’mod partikolari fejn diversi investimenti barranin jippreżentaw karatteristiċi komparabbli. Dawn jinkludu fejn l-investimenti barranin isiru mill-istess investitur barrani, jew investituri barranin li jippreżentaw riskji simili, jew fejn diversi investimenti barranin jikkonċernaw l-istess mira jew l-istess infrastruttura, inkluża l-infrastruttura trans-Ewropea għat-trasport, l-enerġija u l-komunikazzjoni. L-Istati Membri u l-Kummissjoni għandhom jiddiskutu l-analiżi tar-riskju u l-modi possibbli biex jiġu indirizzati r-riskji identifikati fl-opinjoni.
	(25)	Barra minn hekk, jenħtieġ li jkun possibbli għall-Kummissjoni li tadotta opinjoni indirizzata lill-Istati Membri kollha jekk tidentifika diversi investimenti barranin li, meħuda flimkien, x’aktarx ikollhom impatt fuq is-sigurtà jew l-ordni pubbliku tal-Unjoni. Dan jista’ jkun il-każ b’mod partikolari fejn diversi investimenti barranin jippreżentaw karatteristiċi komparabbli. Dawn jinkludu fejn l-investimenti barranin isiru mill-istess investitur barrani, jew investituri barranin li jippreżentaw riskji simili, jew fejn diversi investimenti barranin jikkonċernaw l-istess entità fil-mira jew infrastruttura tal-Unjoni, inkluża l-infrastruttura trans-Ewropea għat-trasport, l-enerġija u l-komunikazzjoni. L-Istati Membri u l-Kummissjoni jenħtieġ li jiddiskutu l-analiżi tar-riskju u l-modi possibbli biex jiġu indirizzati r-riskji identifikati fl-opinjoni, filwaqt li jiżguraw approċċ ikkoordinat.

	(26)	Sabiex tiġi protetta s-sigurtà jew l-ordni pubbliku filwaqt li tiġi pprovduta ċertezza akbar lill-investituri, jenħtieġ li l-Istati Membri jkollhom il-possibbiltà li jagħmlu kummenti u l-Kummissjoni jenħtieġ li jkollha l-possibbiltà li toħroġ opinjoni dwar l-investimenti barranin li jkunu tlestew iżda li ma jkunux ġew innotifikati sa 15-il xahar wara t-tlestija tal-investiment barrani.
	(26)	Sabiex tiġi protetta s-sigurtà jew l-ordni pubbliku filwaqt li tiġi pprovduta ċertezza akbar lill-investituri, jenħtieġ li l-Istati Membri jkollhom il-possibbiltà li jagħmlu kummenti u l-Kummissjoni jenħtieġ li jkollha l-possibbiltà li toħroġ opinjoni dwar l-investimenti barranin li jkunu tlestew iżda li ma jkunux ġew innotifikati fi żmien 15-il xahar mit-tlestija tal-investiment barrani.

Proposta għal regolament
Premessa 27
	

	Test propost mill-Kummissjoni
	Emenda

	(27)	Għal aktar ċarezza, il-lista ta’ proġetti jew programmi ta’ interess tal-Unjoni jenħtieġ li tkun elenkata fl-Anness I. Dawn jenħtieġ li jinkludu kwalunkwe investiment barrani li jsir fuq in-networks trans-Ewropej tat-trasport, l-enerġija u l-komunikazzjoni, kif ukoll programmi li jipprovdu finanzjament għar-riċerka u l-iżvilupp għal attivitajiet rilevanti għas-sigurtà jew l-ordni pubbliku tal-Unjoni. Minħabba l-importanza ta’ dawn il-proġetti u l-programmi għas-sigurtà u l-ordni pubbliku tal-Unjoni, jenħtieġ li l-Istati Membri jiskrinjaw l-investimenti barranin f’impriżi tal-Unjoni li huma parti minn dawn il-proġetti jew programmi jew li jipparteċipaw fihom, inklużi dawk li jirċievu finanzjament mill-Unjoni.
	(27)	Għal aktar ċarezza, il-lista ta’ proġetti jew programmi ta’ interess għall-Unjoni jenħtieġ li tkun elenkata fl-Anness I. Dawn jenħtieġ li jinkludu kwalunkwe investiment barrani li jsir fuq in-networks trans-Ewropej tat-trasport, l-enerġija u l-komunikazzjoni, kif ukoll programmi li jipprovdu finanzjament għar-riċerka u l-iżvilupp għal attivitajiet rilevanti għas-sigurtà jew l-ordni pubbliku tal-Unjoni. Minħabba l-importanza ta’ dawn il-proġetti u l-programmi għas-sigurtà u l-ordni pubbliku tal-Unjoni u n-natura intrinsikament transfruntiera u l-karattru ta’ network tagħhom, jenħtieġ li l-Istati Membri jiskrinjaw l-investimenti barranin f’impriżi tal-Unjoni li huma parti minn dawn il-proġetti jew programmi jew li jipparteċipaw fihom, inklużi dawk li jirċievu finanzjament mill-Unjoni.

Proposta għal regolament
Premessa 28
	

	Test propost mill-Kummissjoni
	Emenda

	(28)	Sabiex jiġi żgurat li l-effett probabbli ta’ investiment barrani fuq is-sigurtà jew l-ordni pubbliku ta’ Stat Membru wieħed jew aktar jiġi indirizzat b’mod adegwat, l-Istati Membri li jirċievu kummenti debitament ġustifikati minn Stati Membri oħra jew opinjoni mill-Kummissjoni jenħtieġ li jagħtu l-akbar kunsiderazzjoni lil tali kummenti jew opinjoni, inkluż meta jqisu li s-sigurtà jew l-ordni pubbliku tagħhom stess ma jkunux affettwati. L-Istat Membru jenħtieġ li jikkoordina mal-Kummissjoni u mal-Istati Membri kkonċernati jekk ikun meħtieġ u jipprovdilhom feedback bil-miktub dwar id-deċiżjoni meħuda u kif il-kummenti u l-opinjoni jkunu ngħataw l-akbar kunsiderazzjoni. Id-Deċiżjoni finali dwar l-investimenti barranin jenħtieġ li tibqa’ r-responsabbiltà unika tal-Istat Membru fejn l-investiment barrani huwa ppjanat jew tlesta.
	(28)	Sabiex jiġi żgurat li l-effett probabbli ta’ investiment barrani fuq is-sigurtà jew l-ordni pubbliku ta’ Stat Membru wieħed jew aktar jiġi indirizzat b’mod adegwat, l-Istati Membri li jirċievu kummenti debitament ġustifikati minn Stati Membri oħra jew opinjoni mill-Kummissjoni jenħtieġ li jagħtu l-akbar kunsiderazzjoni lil tali kummenti jew opinjoni, inkluż meta jqisu li s-sigurtà jew l-ordni pubbliku tagħhom stess ma jkunux affettwati. L-Istat Membru jenħtieġ li jikkoordina mal-Kummissjoni u mal-Istati Membri kkonċernati jekk ikun meħtieġ u jipprovdilhom l-abbozz ta’ deċiżjoni tiegħu, flimkien ma’ feedback bil-miktub dwar kif il-kummenti u l-opinjoni jkunu ngħataw l-akbar kunsiderazzjoni. L-abbozz ta’ deċiżjoni jenħtieġ li jibqa’ miftuħ għal emendi biex jitqiesu l-fehmiet espressi mill-Istati Membri kkonċernati u mill-Kummissjoni.

Proposta għal regolament
Premessa 28a (ġdida)
	

	Test propost mill-Kummissjoni
	Emenda

	
	(28a)	F’ċerti każijiet, jista’ jinqala’ nuqqas ta’ qbil bejn l-Istat Membru ospitanti u Stat Membru ieħor, jew il-Kummissjoni, dwar jekk l-investiment huwiex probabbli li jaffettwa s-sigurtà u l-ordni pubbliku ta’ Stat Membru jew tal-Unjoni. Jekk ir-riżoluzzjoni ta’ tali nuqqas ta’ qbil titħalla f’idejn l-Istat Membru ospitanti biss, hemm ir-riskju li dan jaffettwa s-sigurtà u l-ordni pubbliku tal-Unjoni kollha kemm hi u jimmina l-funzjonament tal-mekkaniżmu ta’ kooperazzjoni. Għalhekk, f’tali każijiet, il-Kummissjoni jenħtieġ li tingħata s-setgħa li tadotta deċiżjoni, filwaqt li tibbaża l-valutazzjoni tagħha tal-probabbiltà li l-investiment jaffettwa s-sigurtà u l-ordni pubbliku fuq l-informazzjoni pprovduta mill-Istat Membru ospitanti u fuq is-sejbiet tagħha stess, meta tkun wettqet investigazzjoni. Fil-każijiet l-oħra kollha, id-deċiżjoni finali jenħtieġ li tibqa’ r-responsabbiltà tal-Istat Membru ospitanti.

Proposta għal regolament
Premessa 28b (ġdida)
	

	Test propost mill-Kummissjoni
	Emenda

	
	(28b)	Fi ħdan l-allokazzjoni tar-responsabbiltajiet bejn l-Istati Membri u l-Kummissjoni prevista minn dan ir-Regolament, l-awtoritajiet nazzjonali tal-iskrinjar jiffaċċjaw limitazzjonijiet fl-investigazzjoni ta’ tranżazzjonijiet ta’ investiment barrani lil hinn mill-fruntieri ġeografiċi tagħhom, li jista’ jkollhom impatt fuq l-effettività tal-analiżi tagħhom. Pereżempju, dan jista’ jkun il-każ meta l-klijenti tal-kumpanija fil-mira jkunu jinsabu fi Stat Membru ieħor, filwaqt li l-fehmiet tagħhom jistgħu jkunu essenzjali biex tiġi vvalutata s-sensittività tal-entità fil-mira għar-riskji għas-sigurtà jew għall-ordni pubbliku, bħad-disponibbiltà ta’ fornituri alternattivi għall-prodotti jew għas-servizzi tal-entità fil-mira. Minħabba l-perspettiva transfruntiera tagħha, il-Kummissjoni tinsab f’pożizzjoni tajba biex tindirizza dawk il-limitazzjonijiet u tikkontribwixxi għall-valutazzjoni tal-impatt tat-tranżazzjonijiet ta’ investiment barrani fuq is-sigurtà u l-ordni pubbliku. Għal dak il-għan, jenħtieġ li tingħata setgħat investigattivi xierqa biex tiġbor l-informazzjoni meħtieġa. Il-Kummissjoni jenħtieġ li tkun tista’ titlob informazzjoni minn entitajiet fi Stat Membru ieħor meta tali informazzjoni ma tkunx tista’ tinkiseb b’mod effiċjenti permezz tal-mekkaniżmu ta’ kooperazzjoni. Is-setgħa tal-Kummissjoni li titlob informazzjoni jenħtieġ li tkun ibbażata fuq talba ġustifikata minn Stat Membru. Madankollu, meta l-awtoritajiet nazzjonali jiffaċċjaw restrizzjonijiet legali jew proċedurali, bħal skedi ta’ żmien proċedurali qosra, il-Kummissjoni jenħtieġ li tkun tista’ taġixxi b’mod indipendenti, dment li l-Istat Membru ospitanti jkun ġie nnotifikat. Dik is-setgħa jenħtieġ li tkun limitata għall-informazzjoni meħtieġa biex jiġi vvalutat l-impatt ta’ tranżazzjoni fuq aktar minn Stat Membru wieħed, inklużi l-effetti negattivi fuq il-programmi u l-proġetti tal-Unjoni.

Proposta għal regolament
Premessa 29
	

	Test propost mill-Kummissjoni
	Emenda

	(29)	Sabiex jiġi żgurat il-funzjonament effettiv tal-mekkaniżmu ta’ kooperazzjoni, huwa importanti li jkun meħtieġ li l-Istat Membru li jinnotifika l-investiment barrani lill-mekkaniżmu ta’ kooperazzjoni jipprovdi livell minimu ta’ informazzjoni f’format standardizzat. Fejn il-kooperazzjoni tikkonċerna investiment barrani mhux innotifikat lill-mekkaniżmu ta’ kooperazzjoni, l-Istat Membru fejn l-investiment barrani huwa ppjanat jew tlesta jenħtieġ li jkun jista’ jipprovdi mill-inqas l-istess livell minimu ta’ informazzjoni. Il-Kummissjoni u l-Istati Membri jistgħu jitolbu informazzjoni addizzjonali mill-Istat Membru fejn l-investiment barrani jkun ippjanat jew tlesta. Tali talba għal informazzjoni addizzjonali jenħtieġ li tkun debitament ġustifikata, limitata għall-informazzjoni meħtieġa biex l-Istati Membri jipprovdu kummenti jew biex il-Kummissjoni toħroġ opinjoni, proporzjonata għall-fini tat-talba u mhux ta’ piż bla bżonn għall-Istat Membru notifikanti.
	(29)	Sabiex jiġi żgurat il-funzjonament effettiv tal-mekkaniżmu ta’ kooperazzjoni, huwa importanti li jkun meħtieġ li l-Istat Membru li jinnotifika l-investiment barrani lill-mekkaniżmu ta’ kooperazzjoni jipprovdi sett minimu ta’ informazzjoni f’format standardizzat. Fejn il-kooperazzjoni tikkonċerna investiment barrani mhux innotifikat lill-mekkaniżmu ta’ kooperazzjoni, l-Istat Membru ospitanti jenħtieġ li jkun jista’ jipprovdi mill-inqas l-istess sett minimu ta’ informazzjoni. Il-Kummissjoni u l-Istati Membri jistgħu jitolbu informazzjoni addizzjonali mill-Istat Membru fejn l-investiment barrani jkun ippjanat jew tlesta. Tali talba għal informazzjoni addizzjonali jenħtieġ li tkun debitament ġustifikata, limitata għall-informazzjoni meħtieġa biex l-Istati Membri jipprovdu kummenti jew biex il-Kummissjoni toħroġ opinjoni, proporzjonata għall-fini tat-talba u mhux ta’ piż bla bżonn għall-Istat Membru notifikanti u għall-kumpaniji kkonċernati. Meta rilevanti, il-Kummissjoni tista’ titlob informazzjoni minn korpi oħra tal-Unjoni bħall-Awtorità Ewropea tat-Titoli u s-Swieq, l-Awtorità Bankarja Ewropea, l-Awtorità Ewropea tal-Assigurazzjoni u l-Pensjonijiet tax-Xogħol, il-Mekkaniżmu Superviżorju Uniku jew il-Bank Ċentrali Ewropew.

Proposta għal regolament
Premessa 30
	

	Test propost mill-Kummissjoni
	Emenda

	(30)	Sabiex jiġi żgurat li l-kooperazzjoni tkun ibbażata fuq informazzjoni kompluta u preċiża, investitur barrani jew impriża jenħtieġ li jipprovdu kwalunkwe informazzjoni rilevanti mitluba mill-Istat Membru fejn ikunu stabbiliti jew mill-Istat Membru fejn l-investiment barrani jkun ippjanat jew tlesta. F’ċirkostanzi eċċezzjonali, meta, minkejja l-aħjar sforzi tiegħu, Stat Membru ma jkunx jista’ jikseb informazzjoni mitluba minn Stat Membru ieħor jew mill-Kummissjoni, jenħtieġ li jinnotifikahom mingħajr dewmien. F’każ bħal dan, kwalunkwe kumment maħruġ minn Stat Membru ieħor, jew kwalunkwe opinjoni maħruġa mill-Kummissjoni bħala parti mill-mekkaniżmu ta’ kooperazzjoni jenħtieġ li jkunu bbażati fuq l-informazzjoni disponibbli għalihom.
	(30)	Sabiex jiġi żgurat li l-kooperazzjoni tkun ibbażata fuq informazzjoni kompluta u preċiża, investitur barrani jew impriża jenħtieġ li jipprovdu kwalunkwe informazzjoni rilevanti mitluba mill-Istat Membru fejn ikunu stabbiliti jew mill-Istat Membru ospitanti. F’ċirkostanzi eċċezzjonali, meta, minkejja l-aħjar sforzi tiegħu, Stat Membru ma jkunx jista’ jikseb informazzjoni mitluba minn Stat Membru ieħor jew mill-Kummissjoni, jenħtieġ li jinnotifikahom mingħajr dewmien. F’każ bħal dan, kwalunkwe kumment maħruġ minn Stat Membru ieħor, jew kwalunkwe opinjoni maħruġa mill-Kummissjoni bħala parti mill-mekkaniżmu ta’ kooperazzjoni jenħtieġ li jkunu bbażati fuq l-informazzjoni disponibbli għalihom.

Proposta għal regolament
Premessa 31
	

	Test propost mill-Kummissjoni
	Emenda

	(31)	Sabiex jiġi żgurat li l-mekkaniżmu ta’ kooperazzjoni jintuża biss għall-fini tal-protezzjoni tas-sigurtà jew tal-ordni pubbliku, jenħtieġ li l-Istati Membri jiġġustifikaw kif xieraq kwalunkwe talba għal informazzjoni dwar investiment barrani speċifiku fi Stat Membru ieħor u kwalunkwe kumment li joħorġu lil dak l-Istat Membru. L-istess rekwiżiti japplikaw meta l-Kummissjoni titlob informazzjoni dwar investiment barrani partikolari jew toħroġ opinjoni lil Stat Membru.
	(31)	Sabiex jiġi żgurat li l-mekkaniżmu ta’ kooperazzjoni jintuża esklużivament għall-fini tal-protezzjoni tas-sigurtà jew tal-ordni pubbliku, jenħtieġ li l-Istati Membri jiġġustifikaw kif xieraq kwalunkwe talba għal informazzjoni rigward investiment barrani speċifiku fi Stat Membru ieħor u kwalunkwe kumment li joħorġu lil dak l-Istat Membru. Dan huwa essenzjali biex jiġi evitat l-użu ħażin tal-mekkaniżmu u biex jiġi żgurat li jkun iffukat unikament fuq it-tħassib li jirrigwarda s-sigurtà u l-ordni pubbliku. L-istess rekwiżiti japplikaw meta l-Kummissjoni titlob informazzjoni dwar investiment barrani partikolari jew toħroġ opinjoni lil Stat Membru.

Proposta għal regolament
Premessa 31a (ġdida)
	

	Test propost mill-Kummissjoni
	Emenda

	
	(31a)	Mingħajr preġudizzju għall-mekkaniżmu ta’ kooperazzjoni, jeħtieġ titqajjem kuxjenza dwar il-parteċipazzjoni ta’ pajjiżi terzi fi proġetti ta’ interess komuni jew f’infrastrutturi kritiċi li jkunu strateġiċi għall-Unjoni, jew dwar il-kontribuzzjoni għalihom, sabiex l-awtoritajiet pubbliċi jkunu jistgħu jieħdu azzjoni jekk dik il-parteċipazzjoni jew il-kontribuzzjoni x’aktarx li taffettwa s-sigurtà jew l-ordni pubbliku tal-Unjoni u ma taqax fil-kamp ta’ applikazzjoni ta’ dan ir-Regolament. L-Istati Membri jistgħu jagħmlu osservazzjonijiet lil Stati Membri oħra kif ukoll lill-Kummissjoni. Meta jkun xieraq, il-Kummissjoni tista’ titlob informazzjoni addizzjonali u timmonitorja s-sitwazzjoni.

Proposta għal regolament
Premessa 32
	

	Test propost mill-Kummissjoni
	Emenda

	(32)	L-Istati Membri jew il-Kummissjoni, kif adatt, jistgħu jqisu informazzjoni rilevanti riċevuta minn operaturi ekonomiċi, organizzazzjonijiet tas-soċjetà ċivili, sħab soċjali (bħal trade unions) dwar investiment barrani li x’aktarx jaffettwa b’mod negattiv is-sigurtà jew l-ordni pubbliku.
	(32)	L-Istati Membri jew il-Kummissjoni, kif adatt, jistgħu jqisu informazzjoni rilevanti riċevuta minn operaturi ekonomiċi, organizzazzjonijiet tas-soċjetà ċivili, sħab soċjali (bħal trade unions) dwar investiment barrani li x’aktarx jaffettwa b’mod negattiv is-sigurtà jew l-ordni pubbliku. Dik l-informazzjoni jenħtieġ li tiġi vvalutata bir-reqqa u tista’ twassal għall-bidu ta’ proċedura ta’ skrinjar mill-Istat Membru ospitanti.

Proposta għal regolament
Premessa 33
	

	Test propost mill-Kummissjoni
	Emenda

	(33)	Stat Membru fejn ikun ippjanat jew tlesta investiment barrani jista’ jinforma lill-Istati Membri l-oħra jew lill-Kummissjoni jekk jixtieqhom janalizzaw aktar aspett wieħed jew aktar ta’ investiment barrani li l-mekkaniżmu ta’ kooperazzjoni qed jivvaluta jew isir konxju ta’ ċirkostanzi ġodda jew informazzjoni ġdida li jista’ jkollha impatt fuq il-valutazzjoni tal-investiment barrani. L-Istati Membri l-oħra u l-Kummissjoni jistgħu mbagħad jingħataw żmien addizzjonali biex jikkomplementaw il-valutazzjoni tagħhom tal-investiment barrani.
	(33)	Stat Membru ospitanti jista’ jinforma lill-Istati Membri l-oħra jew lill-Kummissjoni jekk isir konxju ta’ ċirkostanzi ġodda jew informazzjoni ġdida li jista’ jkollha impatt fuq il-valutazzjoni ta’ investiment barrani notifikat. L-Istati Membri l-oħra u l-Kummissjoni jistgħu mbagħad jingħataw żmien addizzjonali biex jikkomplementaw il-valutazzjoni tagħhom tal-investiment barrani. F’tali każijiet, kwalunkwe estensjoni tal-perjodu ta’ valutazzjoni jenħtieġ li tkun minima u jenħtieġ li ma ddewwimx bla bżonn il-proċedura ta’ skrinjar ġenerali.

Proposta għal regolament
Premessa 34
	

	Test propost mill-Kummissjoni
	Emenda

	(34)	Sabiex jiġu żgurati l-effiċjenza u l-effettività tal-mekkaniżmu ta’ kooperazzjoni, huwa meħtieġ li l-iskadenzi u l-proċeduri jiġu allinjati meta diversi investimenti barranin marbuta mal-istess tranżazzjoni usa’ jiġu skrinjati f’diversi Stati Membri. F’tali tranżazzjonijiet multinazzjonali, l-applikant jenħtieġ li jippreżenta t-talbiet differenti għall-awtorizzazzjoni fl-Istati Membri kkonċernati simultanjament. Barra minn hekk, jenħtieġ li dawk l-Istati Membri jinnotifikaw it-talbiet simultanjament lill-mekkaniżmu ta’ kooperazzjoni. Sabiex jiġi żgurat trattament effiċjenti ta’ dawn it-tranżazzjonijiet multinazzjonali, l-Istati Membri kkonċernati jenħiteġ li jikkoordinaw u jaqblu dwar jekk l-investimenti barranin humiex notifikabbli u meta jenħtieġ li jiġu nnotifikati. Barra minn hekk, l-Istati Membri kkonċernati jenħtieġ li jikkoordinaw ukoll dwar id-deċiżjoni finali. Jekk l-Istati Membri kkonċernati jkollhom l-intenzjoni li jawtorizzaw l-investiment barrani b’kundizzjonijiet, jenħtieġ li jiżguraw li dawn il-kundizzjonijiet ikunu kompatibbli ma’ xulxin u jindirizzaw ir-riskji transfruntiera b’mod adegwat. Qabel ma jipprojbixxu investiment barrani, l-Istati Membri kkonċernati jenħtieġ li jikkunsidraw jekk awtorizzazzjoni kondizzjonali b’miżuri koordinati u l-infurzar koordinat tagħhom hijiex biżżejjed biex tindirizza l-effett probabbli fuq is-sigurtà jew l-ordni pubbliku. Jenħtieġ li l-Kummissjoni tkun tista’ tipparteċipa f’tali koordinazzjoni.
	(34)	Sabiex jiġu żgurati l-effiċjenza u l-effettività tal-mekkaniżmu ta’ kooperazzjoni, huwa meħtieġ li l-iskadenzi u l-proċeduri jiġu allinjati meta diversi investimenti barranin marbuta mal-istess tranżazzjoni usa’ jiġu skrinjati f’diversi Stati Membri. F’tali tranżazzjonijiet multinazzjonali, l-applikant jenħtieġ li jippreżenta t-talbiet differenti għall-awtorizzazzjoni fl-Istati Membri kkonċernati fi ħdan skeda ta’ żmien limitata. Barra minn hekk, jenħtieġ li dawk l-Istati Membri jagħmlu ħilithom biex jinnotifikaw it-talbiet lill-mekkaniżmu ta’ kooperazzjoni fi ħdan skeda ta’ żmien limitata. Sabiex jiġi żgurat trattament effiċjenti ta’ dawn it-tranżazzjonijiet multinazzjonali, l-Istati Membri kkonċernati jenħtieġ li jikkoordinaw u jaqblu dwar jekk l-investimenti barranin humiex notifikabbli u dwar l-allinjament tal-iskedi ta’ żmien proċedurali tagħhom. Barra minn hekk, l-Istati Membri kkonċernati jenħtieġ li jikkoordinaw ukoll dwar il-kontenut tad-deċiżjoni finali tagħhom. Jekk l-Istati Membri kkonċernati jkollhom l-intenzjoni li jawtorizzaw l-investiment barrani b’kundizzjonijiet, jenħtieġ li jiżguraw li dawn il-kundizzjonijiet ikunu kompatibbli ma’ xulxin u jindirizzaw ir-riskji transfruntiera b’mod adegwat. Qabel ma jipprojbixxu investiment barrani, l-Istati Membri kkonċernati jenħtieġ li jikkunsidraw jekk awtorizzazzjoni kondizzjonali b’miżuri koordinati u l-infurzar koordinat tagħhom hijiex biżżejjed biex tindirizza l-effett probabbli fuq is-sigurtà jew l-ordni pubbliku. Jenħtieġ li l-Kummissjoni tkun tista’ tipparteċipa bis-sħiħ f’tali koordinazzjoni.

Proposta għal regolament
Premessa 34a (ġdida)
	

	Test propost mill-Kummissjoni
	Emenda

	
	(34a)	Sabiex jiġi żgurat skambju ta’ informazzjoni effiċjenti u sigur bejn l-Istati Membri u bejn l-Istati Membri u l-Kummissjoni skont dan ir-Regolament, il-Kummissjoni jenħtieġ li tistabbilixxi u żżomm sistema diġitali sigura u kriptata li tkun konformi mal-ogħla standards ta’ protezzjoni u sigurtà tad-data. Biex jiġu ssalvagwardjati l-kunfidenzjalità u l-integrità tal-komunikazzjonijiet, l-iskambji kollha fl-ambitu ta’ dan ir-Regolament jenħtieġ li jsiru esklużivament permezz ta’ dik is-sistema, u s-sistema jenħtieġ li tinkludi l-monitoraġġ u l-awditjar tal-kapaċitajiet biex tiġi żgurata l-konformità mal-istandards tas-sigurtà.

Proposta għal regolament
Premessa 34b (ġdida)
	

	Test propost mill-Kummissjoni
	Emenda

	
	(34b)	Biex jiġu żgurati s-sottomissjoni u l-ipproċessar siguri u effiċjenti tal-preżentazzjonijiet relatati mal-iskrinjar ta’ investimenti barranin, u biex jittaffa l-piż amministrattiv kemm fuq l-applikanti kif ukoll fuq l-awtoritajiet, jenħtieġ li jiġi stabbilit portal elettroniku uniku fil-livell tal-Unjoni. Dak il-portal jenħtieġ li jipprovdi mekkaniżmu unifikat għall-applikanti u r-rappreżentanti tagħhom biex jippreżentaw it-tranżazzjonijiet b’mod elettroniku mal-awtoritajiet nazzjonali tal-iskrinjar. Il-Kummissjoni jenħtieġ li tfassal is-sistema biex tkun faċli għall-utent u tiżgura li tikkonforma mar-regolamenti applikabbli dwar il-protezzjoni tad-data u mal-istandards tas-sigurtà.

Proposta għal regolament
Premessa 35
	

	Test propost mill-Kummissjoni
	Emenda

	(35)	Sabiex jiġi żgurat approċċ konsistenti għall-iskrinjar tal-investimenti madwar l-Unjoni, huwa essenzjali li l-istandards u l-kriterji użati biex jiġu vvalutati r-riskji probabbli għas-sigurtà u l-ordni pubbliku jkunu dawk stabbiliti fil-livell tal-Unjoni f’dan ir-Regolament. Dawk jenħtieġ li jinkludu l-impatt fuq is-sigurtà, l-integrità u l-funzjonament tal-infrastruttura kritika, id-disponibbiltà ta’ teknoloġiji kritiċi (inklużi teknoloġiji abilitanti essenzjali) u l-provvista kontinwa ta’ inputs kritiċi għas-sigurtà jew għall-ordni pubbliku, li t-tfixkil, il-falliment, it-telf jew il-qerda tagħhom ikollhom impatt sinifikanti fuq is-sigurtà u l-ordni pubbliku fi Stat Membru wieħed jew aktar jew fuq l-Unjoni kollha kemm hi. F’dak ir-rigward, jenħtieġ li l-Istati Membri u l-Kummissjoni jqisu wkoll il-kuntest u ċ-ċirkostanzi tal-investiment barrani. Dan jenħtieġ li jinkludi, b’mod partikolari, jekk investitur huwiex ikkontrollat direttament jew indirettament, pereżempju permezz ta’ finanzjament sinifikanti, mill-gvern ta’ pajjiż terz jew huwiex involut fl-ilħuq tal-objettivi ta’ politika ta’ pajjiżi terzi biex jiġu ffaċilitati l-kapaċitajiet militari tagħhom. F’dan il-kuntest, jekk applikabbli, jenħtieġ li l-Istati Membri u l-Kummissjoni jikkunsidraw ukoll għaliex l-investitur barrani, is-sid benefiċjarju tiegħu jew kwalunkwe waħda mis-sussidjarji tiegħu jew persuna li taġixxi f’isem jew taħt id-direzzjoni ta’ tali investitur barrani huma soġġetti għal kwalunkwe tip ta’ miżuri restrittivi tal-Unjoni skont l-Artikolu 215 tat-TFUE.
	(35)	Sabiex jiġi żgurat approċċ konsistenti għall-iskrinjar tal-investimenti madwar l-Unjoni, huwa essenzjali li l-istandards u l-kriterji użati biex jiġu vvalutati r-riskji probabbli għas-sigurtà u l-ordni pubbliku jkunu dawk stabbiliti fil-livell tal-Unjoni f’dan ir-Regolament. Dawk jenħtieġ li jinkludu l-impatt fuq is-sigurtà, l-integrità, il-funzjonament u r-reżiljenza tal-infrastruttura kritika u tas-suq intern, id-disponibbiltà u l-adozzjoni ta’ teknoloġiji u għarfien kritiċi (inklużi teknoloġiji abilitanti essenzjali), il-provvista kontinwa ta’ inputs kritiċi għas-sigurtà jew għall-ordni pubbliku, li t-tfixkil, il-falliment, it-telf jew il-qerda tagħhom ikollhom impatt sinifikanti fuq is-sigurtà u l-ordni pubbliku fi Stat Membru wieħed jew aktar jew fuq l-Unjoni kollha kemm hi, is-sigurtà tal-faċilitajiet militari u ta’ faċilitajiet pubbliċi sensittivi oħra, u l-kapaċità li jiġu indirizzati d-dipendenzi strateġiċi. F’dak ir-rigward, jenħtieġ li l-Istati Membri u l-Kummissjoni jqisu wkoll il-kuntest u ċ-ċirkostanzi tal-investiment barrani. Dan jenħtieġ li jinkludi, b’mod partikolari, jekk investitur wettaqx attivitajiet illegali, inkluż nuqqas ripetut li jikkonforma mal-istandards legali tal-Unjoni, jekk huwiex involut fl-ilħuq tal-objettivi ta’ politika ta’ pajjiżi terzi, jew għandux l-għan li jiffaċilita l-kapaċitajiet militari tagħhom jew il-ksur tad-dritt internazzjonali. L-ilħuq tal-objettivi ta’ politika ta’ pajjiż terz jista’ jinvolvi li l-gvern tiegħu jeżerċita influwenza fuq l-impriżi, li jwassal għal distorsjonijiet sinifikanti tas-suq. F’dan il-kuntest, jekk applikabbli, jenħtieġ li l-Istati Membri u l-Kummissjoni jikkunsidraw ukoll għaliex l-investitur barrani, is-sid benefiċjarju tiegħu jew kwalunkwe waħda mis-sussidjarji tiegħu jew persuna li taġixxi f’isem jew taħt id-direzzjoni ta’ tali investitur barrani huma soġġetti għal kwalunkwe tip ta’ miżuri restrittivi tal-Unjoni skont l-Artikolu 215 tat-TFUE.

Proposta għal regolament
Premessa 36
	

	Test propost mill-Kummissjoni
	Emenda

	(36)	Meta l-Istat Membru fejn ikun ippjanat jew tlesta l-investiment barrani jqis li investiment barrani x’aktarx jaffettwa b’mod negattiv is-sigurtà jew l-ordni pubbliku fl-Unjoni, huwa xieraq li dak l-Istat Membru jintalab jieħu miżuri xierqa biex itaffi r-riskji, fejn tali miżuri jkunu disponibbli, u jqis li dawn ikunu adegwati, filwaqt li jitqiesu bis-sħiħ il-kummenti maħruġa minn Stati Membri oħra u l-opinjoni maħruġa mill-Kummissjoni, jekk applikabbli. Jenħtieġ li l-investimenti barranin ikunu pprojbiti biss fuq bażi eċċezzjonali, u fejn il-miżuri ta’ mitigazzjoni jew il-miżuri disponibbli skont il-liġi tal-Unjoni jew dik nazzjonali għajr il-mekkaniżmu ta’ skrinjar ma jkunux biżżejjed biex itaffu l-effett fuq is-sigurtà jew l-ordni pubbliku.
	(36)	Meta l-Istat Membru ospitanti jqis li investiment barrani x’aktarx jaffettwa b’mod negattiv is-sigurtà jew l-ordni pubbliku fl-Unjoni, huwa xieraq li dak l-Istat Membru jintalab jieħu miżuri xierqa biex itaffi r-riskji, fejn tali miżuri jkunu disponibbli, u jqis li dawn ikunu adegwati, filwaqt li jitqiesu bis-sħiħ il-kummenti maħruġa minn Stati Membri oħra u l-opinjoni maħruġa mill-Kummissjoni, jekk applikabbli. Jenħtieġ li l-investimenti barranin ikunu pprojbiti biss fuq bażi eċċezzjonali, u fejn il-miżuri ta’ mitigazzjoni jew il-miżuri disponibbli skont il-liġi tal-Unjoni jew dik nazzjonali għajr il-mekkaniżmu ta’ skrinjar ma jkunux biżżejjed biex itaffu l-effett fuq is-sigurtà jew l-ordni pubbliku.

Proposta għal regolament
Premessa 37
	

	Test propost mill-Kummissjoni
	Emenda

	(37)	Sabiex tiġi appoġġata l-implimentazzjoni tal-mekkaniżmu ta’ kooperazzjoni u jitrawwem l-iskambju ta’ prattiki tajba fost l-Istati Membri, jenħtieġ li jinżamm il-grupp ta’ esperti dwar l-iskrinjar tal-investimenti barranin stabbilit skont ir-Regolament (UE) 2019/452.
	(37)	Sabiex tiġi appoġġata l-implimentazzjoni tal-mekkaniżmu ta’ kooperazzjoni u jitrawwem l-iskambju ta’ prattiki tajba fost l-Istati Membri, jenħtieġ li jinżamm il-grupp ta’ esperti dwar l-iskrinjar tal-investimenti barranin stabbilit skont ir-Regolament (UE) 2019/452 u jenħtieġ li l-kompiti tiegħu jiġu aġġornati f’konformità ma’ dan ir-Regolament.

Proposta għal regolament
Premessa 37a (ġdida)
	

	Test propost mill-Kummissjoni
	Emenda

	
	(37a)	Sabiex tittejjeb it-trasparenza u jiġi ffaċilitat il-proċess għall-investituri, l-Istati Membri jenħtieġ li jippubblikaw u jaġġornaw regolarment gwida dwar il-proċeduri ta’ skrinjar, l-iskedi ta’ żmien u l-kriterji ta’ valutazzjoni tar-riskju. Sabiex tiżgura t-trasparenza u applikazzjoni konsistenti ta’ dan ir-Regolament fl-Istati Membri kollha, il-Kummissjoni jenħtieġ li tippubblika u taġġorna regolarment gwida dwar ir-rekwiżiti fil-livelli tal-Unjoni, kif ukoll dwar il-kunċetti ewlenin u l-kriterji ta’ valutazzjoni stabbiliti minn dan ir-Regolament. Il-Kummissjoni jenħtieġ li żżomm ukoll lista disponibbli għall-pubbliku tal-mekkaniżmi kollha ta’ skrinjar stabbiliti mill-Istati Membri.

Proposta għal regolament
Premessa 39
	

	Test propost mill-Kummissjoni
	Emenda

	(39)	Sabiex tiġi żgurata l-effikaċja tal-mekkaniżmu ta’ koordinazzjoni, il-punti ta’ kuntatt stabbiliti mill-Istati Membri u l-Kummissjoni jenħtieġ li jitqiegħdu b’mod xieraq fl-amministrazzjonijiet rispettivi. Il-punti ta’ kuntatt jenħtieġ li jkollhom il-persunal kwalifikat u s-setgħat meħtieġa biex iwettqu l-ħidma tagħhom taħt il-mekkaniżmu ta’ koordinazzjoni u jiżguraw trattament xieraq tal-informazzjoni kunfidenzjali.
	(39)	Sabiex tiġi żgurata l-effikaċja tal-mekkaniżmu ta’ koordinazzjoni, il-punti ta’ kuntatt stabbiliti mill-Istati Membri u l-Kummissjoni jenħtieġ li jitqiegħdu strateġikament b’mod xieraq fi ħdan l-amministrazzjonijiet rispettivi. Il-punti ta’ kuntatt jenħtieġ li jkollhom il-persunal kwalifikat u s-setgħat meħtieġa biex iwettqu l-ħidma tagħhom taħt il-mekkaniżmu ta’ koordinazzjoni u jiżguraw trattament xieraq tal-informazzjoni kunfidenzjali bi qbil mal-oqfsa legali applikabbli.

Proposta għal regolament
Premessa 40
	

	Test propost mill-Kummissjoni
	Emenda

	(40)	L-Istati Membri u l-Kummissjoni jenħtieġ li jiġu inkoraġġuti jikkooperaw mal-awtoritajiet responsabbli ta’ pajjiżi terzi li huma tal-istess fehma dwar kwistjonijiet relatati mal-iskrinjar ta’ investimenti barranin li jistgħu jaffettwaw is-sigurtà jew l-ordni pubbliku. Tali kooperazzjoni amministrattiva jenħtieġ li jkollha l-għan li ssaħħaħ l-effettività tal-qafas għall-iskrinjar ta’ investimenti barranin mill-Istati Membri u l-kooperazzjoni bejn l-Istati Membri u l-Kummissjoni skont dan ir-Regolament. Jenħtieġ li l-Kummissjoni tinżamm infurmata dwar tali kuntatti bilaterali sal-punt li jkunu relatati ma’ kwistjonijiet sistemiċi relatati mal-iskrinjar tal-investiment. Jenħtieġ li jkun ukoll possibbli għall-Kummissjoni li timmonitorja l-iżviluppi fir-rigward tal-mekkaniżmi ta’ skrinjar f’pajjiżi terzi.
	(40)	L-Istati Membri u l-Kummissjoni jenħtieġ li jiġu inkoraġġuti jikkooperaw attivament mal-awtoritajiet responsabbli ta’ pajjiżi terzi li huma tal-istess fehma dwar kwistjonijiet relatati mal-iskrinjar ta’ investimenti barranin li jistgħu jaffettwaw is-sigurtà jew l-ordni pubbliku. Tali kooperazzjoni amministrattiva jenħtieġ li jkollha l-għan li ssaħħaħ l-effettività tal-qafas għall-iskrinjar ta’ investimenti barranin mill-Istati Membri u l-kooperazzjoni bejn l-Istati Membri u l-Kummissjoni skont dan ir-Regolament. Jenħtieġ li l-Kummissjoni tinżamm infurmata dwar tali kuntatti bilaterali sal-punt li jkunu relatati ma’ kwistjonijiet sistemiċi, tendenzi jew l-aħjar prattiki relatati mal-iskrinjar tal-investiment. Jenħtieġ li jkun ukoll possibbli għall-Kummissjoni li timmonitorja l-iżviluppi fir-rigward tal-mekkaniżmi ta’ skrinjar f’pajjiżi terzi.

Proposta għal regolament
Premessa 40a (ġdida)
	

	Test propost mill-Kummissjoni
	Emenda

	
	(40a)	Dan ir-Regolament jenħtieġ li jitqies fil-kuntest usa’ tal-pakkett tal-istrumenti ta’ difiża tal-Unjoni bl-għan li jindirizzaw ir-riskji għas-sigurtà, inklużi r-Regolament dwar is-Sussidji Barranin u l-Istrument għal Akkwist Internazzjonali, u jenħtieġ li jkun żgurat li l-kamp ta’ applikazzjoni jiġi stabbilit bi qbil ma’ dawk il-miżuri biex tiġi evitata d-duplikazzjoni u biex jiġi żgurat approċċ immirat u proporzjonat.

Proposta għal regolament
Premessa 41
	

	Test propost mill-Kummissjoni
	Emenda

	(41)	L-Istati Membri u l-Kummissjoni għandhom jiżguraw il-kunfidenzjalità tal-informazzjoni li jipprovdu jew jirċievu fl-applikazzjoni ta’ dan ir-Regolament, f’konformità mal-liġi nazzjonali u tal-Unjoni. Fejn l-iżvelar mhux awtorizzat ta’ informazzjoni jikkawża gradi differenti ta’ preġudizzju għall-interessi tal-Unjoni Ewropea, jew ta’ Stat Membru wieħed jew aktar, l-oriġinatur tal-informazzjoni jenħtieġ li jikklassifika l-informazzjoni f’konformità mal-liġi nazzjonali u tal-Unjoni. Meta jwieġbu għal talbiet ta’ aċċess għal dokumenti ttrattati fl-applikazzjoni ta’ dan ir-Regolament, l-Istati Membri u l-Kummissjoni għandhom jikkoordinaw u jipprovdu mill-inqas il-livell ta’ protezzjoni tal-interessi protetti disponibbli skont l-Artikolu 4 tar-Regolament (KE) Nru 1049/20015, bil-ħsieb li jiġi protett l-għan tal-investigazzjonijiet. Jenħtieġ li l-Kummissjoni tieħu l-miżuri kollha meħtieġa biex tiżgura l-protezzjoni tal-informazzjoni kunfidenzjali f’konformità, b’mod partikolari, mad-Deċiżjoni tal-Kummissjoni (UE, Euratom) 2015/4436 u d-Deċiżjoni tal-Kummissjoni (UE, Euratom) 2015/4447. Bl-istess mod, l-Istati Membri u l-Kummissjoni jenħtieġ li jieħdu l-miżuri kollha meħtieġa biex jiżguraw il-konformità mal-Ftehim bejn l-Istati Membri tal-Unjoni Ewropea, imlaqqgħin fil-Kunsill, dwar il-protezzjoni ta’ informazzjoni klassifikata skambjata fl-interessi tal-Unjoni8. Dan jinkludi, b’mod partikolari, l-obbligu li ma jkunx hemm tnaqqis fil-grad jew id-deklassifikazzjoni ta’ informazzjoni klassifikata mingħajr il-kunsens bil-miktub minn qabel tal-oriġinatur. Kwalunkwe informazzjoni sensittiva li mhijiex klassifikata jew informazzjoni li tingħata fuq bażi kunfidenzjali jenħtieġ li tiġi ttrattata bħala tali mill-awtoritajiet.
	(41)	L-Istati Membri u l-Kummissjoni jenħtieġ li jiżguraw l-ogħla livell ta’ kunfidenzjalità tal-informazzjoni li jipprovdu jew jirċievu fl-applikazzjoni ta’ dan ir-Regolament, f’konformità mal-liġi nazzjonali u tal-Unjoni. Fejn l-iżvelar mhux awtorizzat ta’ informazzjoni jikkawża gradi differenti ta’ preġudizzju għall-interessi tal-Unjoni Ewropea, jew ta’ Stat Membru wieħed jew aktar, l-oriġinatur tal-informazzjoni jenħtieġ li jikklassifika l-informazzjoni f’konformità mal-liġi nazzjonali u tal-Unjoni. Meta jwieġbu għal talbiet ta’ aċċess għal dokumenti ttrattati fl-applikazzjoni ta’ dan ir-Regolament, l-Istati Membri u l-Kummissjoni jenħtieġ li jikkoordinaw u jipprovdu mill-inqas il-livell ta’ protezzjoni tal-interessi protetti disponibbli skont l-Artikolu 4 tar-Regolament (KE) Nru 1049/20015, bil-ħsieb li jissalvagwardjaw l-integrità tal-investigazzjonijiet. Jenħtieġ li l-Kummissjoni tieħu l-miżuri kollha meħtieġa biex tiżgura l-protezzjoni tal-informazzjoni kunfidenzjali f’konformità, b’mod partikolari, mad-Deċiżjoni tal-Kummissjoni (UE, Euratom) 2015/4436 u d-Deċiżjoni tal-Kummissjoni (UE, Euratom) 2015/4447. Bl-istess mod, l-Istati Membri u l-Kummissjoni jenħtieġ li jieħdu l-miżuri kollha meħtieġa biex jiżguraw il-konformità mal-Ftehim bejn l-Istati Membri tal-Unjoni Ewropea, imlaqqgħin fil-Kunsill, dwar il-protezzjoni ta’ informazzjoni klassifikata skambjata fl-interessi tal-Unjoni8. Dan jinkludi, b’mod partikolari, l-obbligu li tinżamm il-kunfidenzjalità tal-informazzjoni klassifikata u li ma jkunx hemm tnaqqis fil-grad jew id-deklassifikazzjoni ta’ tali informazzjoni mingħajr il-kunsens bil-miktub minn qabel tal-oriġinatur. Kwalunkwe informazzjoni sensittiva li mhijiex klassifikata jew informazzjoni li tingħata fuq bażi kunfidenzjali jenħtieġ li tiġi ttrattata bħala tali mill-awtoritajiet.

	__________________
	__________________

	5 Ir-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU L 145, 31.5.2001, p. 43-48, ELI: http://data.europa.eu/eli/reg/2001/1049/oj).
	5 Ir-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU L 145, 31.5.2001, p. 43-48, ELI: http://data.europa.eu/eli/reg/2001/1049/oj).

	6 Id-Deċiżjoni tal-Kummissjoni (UE, Euratom) 2015/443 tat-13 ta’ Marzu 2015 dwar is-Sigurtà fil-Kummissjoni (ĠU L 72, 17.3.2015, p. 41, ELI: http://data.europa.eu/eli/dec/2015/443/oj).
	6 Id-Deċiżjoni tal-Kummissjoni (UE, Euratom) 2015/443 tat-13 ta’ Marzu 2015 dwar is-Sigurtà fil-Kummissjoni (ĠU L 72, 17.3.2015, p. 41, ELI: http://data.europa.eu/eli/dec/2015/443/oj).

	7 Id-Deċiżjoni tal-Kummissjoni (UE, Euratom) 2015/444 tat-13 ta’ Marzu 2015 dwar ir-regoli tas-Sigurtà għall-protezzjoni ta’ informazzjoni klassifikata tal-UE (ĠU L 72, 17.3.2015, p. 53, ELI: http://data.europa.eu/eli/dec/2015/444/oj).
	7 Id-Deċiżjoni tal-Kummissjoni (UE, Euratom) 2015/444 tat-13 ta’ Marzu 2015 dwar ir-regoli tas-Sigurtà għall-protezzjoni ta’ informazzjoni klassifikata tal-UE (ĠU L 72, 17.3.2015, p. 53, ELI: http://data.europa.eu/eli/dec/2015/444/oj).

	8 Il-Ftehim bejn l-Istati Membri tal-Unjoni Ewropea, imlaqqgħin fil-Kunsill, dwar il-protezzjoni ta’ informazzjoni klassifikata skambjata fl-interessi tal-Unjoni Ewropea (ĠU C 202, 8.7.2011, p. 13).
	8 Il-Ftehim bejn l-Istati Membri tal-Unjoni Ewropea, imlaqqgħin fil-Kunsill, dwar il-protezzjoni ta’ informazzjoni klassifikata skambjata fl-interessi tal-Unjoni Ewropea (ĠU C 202, 8.7.2011, p. 13).

Proposta għal regolament
Premessa 43
	

	Test propost mill-Kummissjoni
	Emenda

	(43)	Il-Kummissjoni jenħtieġ li tfassal rapport annwali dwar l-implimentazzjoni ta’ dan ir-Regolament u tippreżentah lill-Parlament Ewropew u lill-Kunsill. Għal aktar trasparenza, ir-rapport jenħtieġ li jsir pubbliku. Ir-rapport jenħtieġ li jkun ibbażat, fost affarijiet oħra, fuq rapporti ppreżentati mill-Istati Membri kollha lill-Kummissjoni fuq bażi kunfidenzjali bir-rispett dovut għall-ħtieġa li tiġi żgurata l-protezzjoni tal-kunfidenzjalità ta’ ċerta informazzjoni, b’mod partikolari fejn il-pubblikazzjoni tad-data tista’ taffettwa s-sigurtà jew l-ordni pubbliku tal-Unjoni jew tipperikola l-kunfidenzjalità kummerċjali.
	(43)	Il-Kummissjoni jenħtieġ li tfassal rapport annwali dwar l-implimentazzjoni ta’ dan ir-Regolament u tippreżentah lill-Parlament Ewropew u lill-Kunsill. Għal aktar trasparenza, ir-rapport jenħtieġ li jsir pubbliku. Ir-rapport jenħtieġ li jkun ibbażat, fost affarijiet oħra, fuq rapporti ppreżentati mill-Istati Membri kollha lill-Kummissjoni fuq bażi kunfidenzjali bir-rispett dovut għall-ħtieġa li tiġi żgurata l-protezzjoni tal-kunfidenzjalità ta’ ċerta informazzjoni, b’mod partikolari fejn il-pubblikazzjoni tad-data tista’ taffettwa s-sigurtà jew l-ordni pubbliku tal-Unjoni jew tipperikola l-kunfidenzjalità kummerċjali. Ir-rapport jenħtieġ li jinkludi informazzjoni dwar it-tendenzi u l-fatturi ta’ riskju emerġenti kif ukoll aġġornamenti dwar l-iżviluppi leġiżlattivi fl-Istati Membri.



Emenda		43

Proposta għal regolament
Premessa 44
	

	Test propost mill-Kummissjoni
	Emenda

	(44)	Il-Kummissjoni jenħtieġ li tevalwa l-funzjonament u l-effettività ta’ dan ir-Regolament 5 snin wara d-data tal-applikazzjoni ta’ dan ir-Regolament u kull 5 snin wara dan u tippreżenta rapport lill-Parlament Ewropew u lill-Kunsill. Dak ir-rapport jenħtieġ li jinkludi valutazzjoni ta’ jekk dan ir-Regolament jeħtieġx jiġi emendat jew le. Fejn ir-rapport jipproponi l-emendar ta’ dan ir-Regolament, huwa jista’ jiġi akkumpanjat minn proposta leġislattiva.
	(44)	Il-Kummissjoni jenħtieġ li tevalwa l-funzjonament u l-effettività ta’ dan ir-Regolament 3 snin wara d-data tal-applikazzjoni ta’ dan ir-Regolament u kull 5 snin minn hemm ’il quddiem u tippreżenta rapport lill-Parlament Ewropew u lill-Kunsill. Dak ir-rapport jenħtieġ li jinkludi, b’mod partikolari, valutazzjoni tal-kontribut ta’ dan ir-Regolament għas-sigurtà ekonomika tal-Unjoni. Jenħtieġ li jinkludi valutazzjoni ta’ jekk dan ir-Regolament jeħtieġx jiġi emendat jew le. Fejn ir-rapport jipproponi l-emendar ta’ dan ir-Regolament, huwa jista’ jiġi akkumpanjat minn proposta leġiżlattiva.

Proposta għal regolament
Premessa 46
	

	Test propost mill-Kummissjoni
	Emenda

	(46)	Meta investiment barrani jikkostitwixxi konċentrazzjoni li taqa’ fil-kamp ta’ applikazzjoni tar-Regolament tal-Kunsill (KE) Nru 139/200412, jenħtieġ li l-applikazzjoni ta’ dan ir-Regolament tkun mingħajr preġudizzju għall-applikazzjoni tal-Artikolu 21(4) tar-Regolament (KE) Nru 139/2004. Jenħtieġ li dan ir-Regolament u l-Artikolu 21(4) tar-Regolament (KE) Nru 139/2004 jiġu applikati b’mod konsistenti. Sa fejn il-kamp ta’ applikazzjoni rispettiv ta’ dawk iż-żewġ Regolamenti jikkoinċidi, jenħtieġ li r-raġunijiet għall-iskrinjar stabbiliti fl-Artikolu 12 ta’ dan ir-Regolament u l-kunċett ta’ interessi leġittimi fis-sens tal-Artikolu 21(4), it-tielet subparagrafu, tar-Regolament (KE) Nru 139/2004 jiġu interpretati b’mod koerenti, mingħajr preġudizzju għall-valutazzjoni tal-kompatibbiltà tal-miżuri nazzjonali li għandhom l-għan li jipproteġu dawk l-interessi bil-prinċipji ġenerali u dispożizzjonijiet oħra tad-dritt tal-Unjoni.
	(46)	Meta investiment barrani jikkostitwixxi konċentrazzjoni li taqa’ fil-kamp ta’ applikazzjoni tar-Regolament tal-Kunsill (KE) Nru 139/200412, jenħtieġ li l-applikazzjoni ta’ dan ir-Regolament tkun mingħajr preġudizzju għall-applikazzjoni tal-Artikolu 21(4) tar-Regolament (KE) Nru 139/2004. Jenħtieġ li dan ir-Regolament u l-Artikolu 21(4) tar-Regolament (KE) Nru 139/2004 jiġu applikati b’mod konsistenti. Sa fejn il-kamp ta’ applikazzjoni rispettiv ta’ dawk iż-żewġ Regolamenti jikkoinċidi, jenħtieġ li r-raġunijiet għall-iskrinjar stabbiliti fl-Artikolu 1 ta’ dan ir-Regolament u l-kunċett ta’ interessi leġittimi fis-sens tal-Artikolu 21(4), it-tielet subparagrafu, tar-Regolament (KE) Nru 139/2004 jiġu interpretati b’mod koerenti, mingħajr preġudizzju għall-valutazzjoni tal-kompatibbiltà tal-miżuri nazzjonali li għandhom l-għan li jipproteġu dawk l-interessi bil-prinċipji ġenerali u dispożizzjonijiet oħra tad-dritt tal-Unjoni.

	__________________
	__________________

	12 Ir-Regolament tal-Kunsill (KE) Nru 139/2004 tal-20 ta’ Jannar 2004 dwar il-kontroll ta’ konċentrazzjonijiet bejn impriżi (ĠU L 24, 29.1.2004, p. 1, ELI: http://data.europa.eu/eli/reg/2004/139/oj).
	12 Ir-Regolament tal-Kunsill (KE) Nru 139/2004 tal-20 ta’ Jannar 2004 dwar il-kontroll ta’ konċentrazzjonijiet bejn impriżi (ĠU L 24, 29.1.2004, p. 1, ELI: http://data.europa.eu/eli/reg/2004/139/oj).

Proposta għal regolament
Premessa 49
	

	Test propost mill-Kummissjoni
	Emenda

	(49)	Sabiex jitqiesu l-iżviluppi relatati ma’ proġetti jew programmi ta’ interess għall-Unjoni u sabiex tiġi adattata l-lista ta’ teknoloġiji, assi, faċilitajiet, tagħmir, networks, sistemi, servizzi u attivitajiet ekonomiċi ta’ importanza partikolari għas-sigurtà jew għall-interessi tal-ordni pubbliku tal-Unjoni, is-setgħa li jiġu adottati atti skont l-Artikolu 290 TFUE jenħtieġ li tiġi ddelegata lill-Kummissjoni fir-rigward tal-emendi għall-Annessi għal dan ir-Regolament. Il-lista ta’ proġetti u programmi ta’ interess għall-Unjoni stabbilita fl-Anness I jenħtieġ li tkopri proġetti jew programmi koperti mid-dritt tal-UE li jipprevedu l-iżvilupp, il-manutenzjoni jew l-akkwist ta’ infrastruttura kritika, teknoloġiji kritiċi jew inputs kritiċi li huma essenzjali għas-sigurtà jew l-ordni pubbliku. Il-lista ta’ teknoloġiji, assi, faċilitajiet, tagħmir, networks, sistemi, servizzi u attivitajiet ekonomiċi ta’ importanza partikolari għas-sigurtà jew għall-interessi tal-ordni pubbliku tal-Unjoni stabbiliti fl-Anness II jenħtieġ li tinkludi oqsma fejn investiment barrani jista’ jaffettwa s-sigurtà jew l-ordni pubbliku f’aktar minn Stat Membru wieħed jew fl-Unjoni kollha kemm hi permezz ta’ entità fil-mira tal-Unjoni, li ma tipparteċipax fi jew ma tirċevix fondi minn proġett jew programm ta’ interess għall-Unjoni. Huwa partikolarment importanti li l-Kummissjoni twettaq konsultazzjonijiet xierqa matul ix-xogħol tagħha ta’ tħejjija, ukoll fil-livell ta’ esperti, u li dawk il-konsultazzjonijiet jiġu mwettqa f’konformità mal-prinċipji stipulati fil-Ftehim Interistituzzjonali tat-13 ta’ April 2016 dwar it-Tfassil Aħjar tal-Liġijiet16. B’mod partikolari, biex tiġi żgurata parteċipazzjoni ugwali fit-tħejjija ta’ atti delegati, il-Parlament Ewropew u l-Kunsill jirċievu d-dokumenti kollha fl-istess ħin li jirċevuhom l-esperti tal-Istati Membri, u l-esperti tagħhom ikollhom aċċess sistematiku għal-laqgħat tal-gruppi tal-esperti tal-Kummissjoni li jittrattaw it-tħejjija ta’ atti delegati.
	(49)	Sabiex jitqiesu l-iżviluppi relatati ma’ proġetti jew programmi ta’ interess għall-Unjoni u sabiex tiġi adattata l-lista ta’ teknoloġiji, materjali, assi, faċilitajiet, tagħmir, networks, sistemi, servizzi u attivitajiet ekonomiċi ta’ importanza partikolari għas-sigurtà jew għall-interessi tal-ordni pubbliku tal-Unjoni, b’mod partikolari fid-dawl tal-valutazzjonijiet tar-riskju li għandhom jitwettqu fl-ambitu tal-Istrateġija Ewropea ta’ Sigurtà Ekonomika, is-setgħa li jiġu adottati atti skont l-Artikolu 290 TFUE jenħtieġ li tiġi ddelegata lill-Kummissjoni fir-rigward tal-emendi għall-Annessi għal dan ir-Regolament. Il-lista ta’ proġetti u programmi ta’ interess għall-Unjoni stabbilita fl-Anness I jenħtieġ li tkopri proġetti jew programmi koperti mid-dritt tal-UE li jipprevedu l-iżvilupp, il-manutenzjoni jew l-akkwist ta’ infrastruttura kritika, teknoloġiji kritiċi jew inputs kritiċi li huma essenzjali għas-sigurtà jew l-ordni pubbliku. Il-lista ta’ teknoloġiji, materjali, assi, faċilitajiet, tagħmir, networks, sistemi, servizzi u attivitajiet ekonomiċi ta’ importanza partikolari għas-sigurtà jew għall-interessi tal-ordni pubbliku tal-Unjoni stabbiliti fl-Anness II jenħtieġ li tinkludi oqsma fejn investiment barrani jista’ jaffettwa s-sigurtà jew l-ordni pubbliku f’aktar minn Stat Membru wieħed jew fl-Unjoni kollha kemm hi permezz ta’ entità fil-mira tal-Unjoni, li ma tipparteċipax fi jew ma tirċevix fondi minn proġett jew programm ta’ interess għall-Unjoni. Il-Kummissjoni jenħtieġ li, b’mod partikolari, taġġorna l-Anness I fil-każ li proġetti jew programmi ġodda ta’ interess għall-Unjoni jiġu stabbiliti fil-kuntest tal-Oqfsa Finanzjarji Pluriennali futuri. Huwa partikolarment importanti li l-Kummissjoni twettaq konsultazzjonijiet xierqa matul ix-xogħol tagħha ta’ tħejjija, ukoll fil-livell ta’ esperti, u li dawk il-konsultazzjonijiet jiġu mwettqa f’konformità mal-prinċipji stipulati fil-Ftehim Interistituzzjonali tat-13 ta’ April 2016 dwar it-Tfassil Aħjar tal-Liġijiet16. B’mod partikolari, biex tiġi żgurata parteċipazzjoni ugwali fit-tħejjija ta’ atti delegati, il-Parlament Ewropew u l-Kunsill jirċievu d-dokumenti kollha fl-istess ħin li jirċevuhom l-esperti tal-Istati Membri, u l-esperti tagħhom ikollhom aċċess sistematiku għal-laqgħat tal-gruppi tal-esperti tal-Kummissjoni li jittrattaw it-tħejjija ta’ atti delegati.

	__________________
	__________________

	16 ĠU L 123, 12.5.2016, p. 1.
	16 ĠU L 123, 12.5.2016, p. 1.

Proposta għal regolament
Premessa 50
	

	Test propost mill-Kummissjoni
	Emenda

	(50)	Sabiex jiġu żgurati kundizzjonijiet uniformi għall-implimentazzjoni ta’ dan ir-Regolament, b’mod partikolari fir-rigward tal-forma li għandha tintuża biex tiġi pprovduta informazzjoni minima dwar l-investimenti barranin, jenħtieġ li l-Kummissjoni tingħata setgħat ta’ implimentazzjoni. Jenħtieġ li dawk is-setgħat ikunu eżerċitati f’konformità mar-Regolament (UE) Nru 182/2011 tal-Parlament Ewropew u tal-Kunsill17.
	(50)	Sabiex jiġu żgurati kundizzjonijiet uniformi għall-implimentazzjoni ta’ dan ir-Regolament, b’mod partikolari fir-rigward tal-forom li għandhom jintużaw biex tiġi pprovduta informazzjoni minima dwar l-investimenti barranin u biex jiġu ppreżentati talbiet għal awtorizzazzjoni, jenħtieġ li l-Kummissjoni tingħata setgħat ta’ implimentazzjoni. Jenħtieġ li dawk is-setgħat ikunu eżerċitati f’konformità mar-Regolament (UE) Nru 182/2011 tal-Parlament Ewropew u tal-Kunsill17.

	__________________
	__________________

	17 Ir-Regolament (UE) Nru 182/2011 tal-Parlament Ewropew u tal-Kunsill tas-16 ta’ Frar 2011 li jistabbilixxi r-regoli u l-prinċipji ġenerali dwar il-modalitajiet ta’ kontroll mill-Istati Membri tal-eżerċizzju mill-Kummissjoni tas-setgħat ta’ implimentazzjoni (ĠU L 55, 28.2.2011, p. 13, ELI: http://data.europa.eu/eli/reg/2011/182/oj).
	17 Ir-Regolament (UE) Nru 182/2011 tal-Parlament Ewropew u tal-Kunsill tas-16 ta’ Frar 2011 li jistabbilixxi r-regoli u l-prinċipji ġenerali dwar il-modalitajiet ta’ kontroll mill-Istati Membri tal-eżerċizzju mill-Kummissjoni tas-setgħat ta’ implimentazzjoni (ĠU L 55, 28.2.2011, p. 13, ELI: http://data.europa.eu/eli/reg/2011/182/oj).

Proposta għal regolament
Premessa 51
	

	Test propost mill-Kummissjoni
	Emenda

	(51)	Jenħtieġ li r-Regolament (UE) Nru 2019/452 jitħassar. Sabiex l-Istati Membri u l-entitajiet ikollhom biżżejjed żmien biex iħejju għall-implimentazzjoni, jenħtieġ li dan ir-Regolament japplika minn [żid id-data: 15-il xahar wara d-dħul fis-seħħ]. Fil-perjodu tranżitorju bejn id-dħul fis-seħħ u l-applikazzjoni ta’ dan ir-Regolament, ir-Regolament (UE) 2019/452 jenħtieġ li jkompli japplika,
	(51)	Jenħtieġ li r-Regolament (UE) Nru 2019/452 jitħassar. Sabiex l-Istati Membri u l-entitajiet ikollhom biżżejjed żmien biex iħejju għall-implimentazzjoni, jenħtieġ li dan ir-Regolament japplika minn [żid id-data: 12-il xahar wara d-dħul fis-seħħ]. Jenħtieġ li jkun applikabbli irrispettivament mill-istabbiliment tal-portal uniku għall-preżentazzjoni ta’ talbiet għal awtorizzazzjoni. Fil-perjodu tranżitorju bejn id-dħul fis-seħħ u l-applikazzjoni ta’ dan ir-Regolament, ir-Regolament (UE) 2019/452 jenħtieġ li jkompli japplika,

Proposta għal regolament
Artikolu 1 – paragrafu 1
	

	Test propost mill-Kummissjoni
	Emenda

	1.	Dan ir-Regolament jistabbilixxi qafas tal-Unjoni għall-iskrinjar, mill-Istati Membri, ta’ investimenti barranin fit-territorju tagħhom, għal raġunijiet ta’ sigurtà jew ordni pubbliku.
	1.	Dan ir-Regolament jistabbilixxi qafas tal-Unjoni għall-iskrinjar, mill-Istati Membri, ta’ investimenti barranin fit-territorju tagħhom, għal raġunijiet ta’ sigurtà jew ordni pubbliku, inkluża s-sigurtà ekonomika.

Proposta għal regolament
Artikolu 1 – paragrafu 2
	

	Test propost mill-Kummissjoni
	Emenda

	2.	Dan ir-Regolament jistabbilixxi mekkaniżmu ta’ kooperazzjoni li jippermetti lill-Istati Membri u lill-Kummissjoni jiskambjaw informazzjoni dwar investimenti barranin, jivvalutaw l-impatt potenzjali tagħhom fuq is-sigurtà jew l-ordni pubbliku, u jidentifikaw tħassib potenzjali li għandu jiġi indirizzat mill-Istat Membru li qed jiskrinja l-investiment barrani.
	2.	Dan ir-Regolament jistabbilixxi mekkaniżmu ta’ kooperazzjoni li jippermetti lill-Istati Membri u lill-Kummissjoni jiskambjaw informazzjoni rilevanti dwar investimenti barranin, jivvalutaw l-impatt potenzjali tagħhom fuq is-sigurtà jew l-ordni pubbliku, u jidentifikaw u jindirizzaw tħassib potenzjali.

Proposta għal regolament
Artikolu 1 – paragrafu 3
	

	Test propost mill-Kummissjoni
	Emenda

	3.	L-Istati Membri jistgħu jadottaw jew iżommu fis-seħħ dispożizzjonijiet nazzjonali f’oqsma mhux ikkoordinati minn dan ir-Regolament.
	3.	L-Istati Membri jistgħu jadottaw jew iżommu fis-seħħ dispożizzjonijiet nazzjonali f’oqsma mhux koperti minn dan ir-Regolament, dment li tali dispożizzjonijiet ma jimminawx l-objettivi ta’ dan ir-Regolament u jkunu konsistenti magħhom.

Proposta għal regolament
Artikolu 1 – paragrafu 5
	

	Test propost mill-Kummissjoni
	Emenda

	5.	Dan ir-Regolament huwa mingħajr preġudizzju għall-obbligi tal-Istati Membri skont it-Trattati, b’mod partikolari l-Artikoli 49 u 63 tat-TFUE. L-Istati Membri għandhom jiżguraw li kwalunkwe miżura meħuda fil-qafas ta’ dan ir-Regolament tikkonforma ma’ dawk l-obbligi. Dan ir-Regolament huwa mingħajr preġudizzju għas-setgħat tal-Kummissjoni skont l-Artikolu 258 tat-TFUE biex tiżgura l-konformità mal-liġi tal-Unjoni.
	5.	Dan ir-Regolament huwa mingħajr preġudizzju għall-obbligi tal-Istati Membri skont it-Trattati, b’mod partikolari l-Artikoli 49 u 63 tat-TFUE, u għad-dritt tagħhom li jieħdu miżuri li jkunu ġustifikati għal raġunijiet ta’ politika pubblika jew sigurtà pubblika skont l-Artikolu 65 tat-TFUE. L-Istati Membri għandhom jiżguraw li kwalunkwe miżura meħuda fil-qafas ta’ dan ir-Regolament tikkonforma ma’ dawk l-obbligi. Dan ir-Regolament huwa mingħajr preġudizzju għas-setgħat tal-Kummissjoni skont l-Artikolu 258 tat-TFUE biex tiżgura l-konformità mal-liġi tal-Unjoni.

Proposta għal regolament
Artikolu 1 – paragrafu 5a (ġdid)
	

	Test propost mill-Kummissjoni
	Emenda

	
	5a.	L-investimenti permezz ta’ għodda ta’ riżoluzzjoni u r-ristrutturar intern ma jaqgħux fil-kamp ta’ applikazzjoni ta’ dan ir-Regolament.

Proposta għal regolament
Artikolu 2 – paragrafu 1 – punt 1
	

	Test propost mill-Kummissjoni
	Emenda

	(1)	“investiment barrani” tfisser investiment dirett barrani jew investiment fl-Unjoni taħt kontroll barrani, li jippermetti parteċipazzjoni effettiva fil-ġestjoni jew fil-kontroll ta’ entità fil-mira tal-Unjoni;
	(1)	“investiment barrani” tfisser investiment ta’ kwalunkwe tip, imwettaq minn investitur barrani nnifsu jew permezz ta’ sussidjarja ta’ investitur barrani fl-Unjoni, bl-għan li jistabbilixxi jew iżomm rabtiet dejjiema u diretti bejn l-investitur barrani u entità fil-mira tal-Unjoni, li għalih l-investitur barrani jagħmel kapital disponibbli sabiex iwettaq attività ekonomika fi Stat Membru, filwaqt li jippermetti parteċipazzjoni attiva fil-ġestjoni jew fil-kontroll ta’ dik l-entità fil-mira tal-Unjoni;

Proposta għal regolament
Artikolu 2 – paragrafu 1 – punt 1a (ġdid)
	

	Test propost mill-Kummissjoni
	Emenda

	
	(1a)	“investiment greenfield” tfisser investiment barrani mwettaq permezz tal-istabbiliment ta’ faċilitajiet ġodda jew ta’ impriża ġdida għat-twettiq ta’ attività ekonomika ġdida fl-Unjoni;

Proposta għal regolament
Artikolu 2 – paragrafu 1 – punt 1b (ġdid)
	

	Test propost mill-Kummissjoni
	Emenda

	
	(1b)	“għodda ta’ riżoluzzjoni” tfisser kwalunkwe għodda ta’ riżoluzzjoni f’konformità mad-Direttiva 2014/59/UE, ir-Regolament (UE) Nru 806/2014, ir-Regolament (UE) 2021/23, ir-Regolament (UE) Nru 1093/2010 jew ir-Regolament (UE) Nru 648/2012;

Proposta għal regolament
Artikolu 2 – paragrafu 1 – punt 1c (ġdid)
	

	Test propost mill-Kummissjoni
	Emenda

	
	(1c)	“ristrutturar intern” tfisser bidliet fil-parteċipazzjoni effettiva fil-ġestjoni jew fil-kontroll ta’ entità fil-mira tal-Unjoni li jseħħu f’katina ta’ sjieda li fl-aħħar mill-aħħar ma jirriżultaw f’ebda bidla fis-sjieda jew fil-kontroll tal-entità fil-mira;

Proposta għal regolament
Artikolu 2 – paragrafu 1 – punt 2
	

	Test propost mill-Kummissjoni
	Emenda

	(2)	“investiment dirett barrani” tfisser investiment ta’ kwalunkwe tip minn investitur barrani li għandu l-għan li jistabbilixxi jew li jżomm rabtiet dejjiema u diretti bejn l-investitur barrani u entità fil-mira tal-Unjoni eżistenti jew li għad trid tiġi stabbilita, u li għalih l-investitur barrani jagħmel kapital disponibbli sabiex iwettaq attività ekonomika fi Stat Membru;
	imħassar



Emenda		58

Proposta għal regolament
Artikolu 2 – paragrafu 1 – punt 3
	

	Test propost mill-Kummissjoni
	Emenda

	(3)	“investiment fl-Unjoni taħt kontroll barrani” tfisser investiment ta’ kwalunkwe tip imwettaq minn investitur barrani permezz tas-sussidjarja tal-investitur barrani fl-Unjoni, li għandu l-għan li jistabbilixxi jew iżomm rabtiet dejjiema u diretti bejn l-investitur barrani u entità fil-mira tal-Unjoni li teżisti jew li għandha tiġi stabbilita, u li għalih l-investitur barrani jagħmel kapital disponibbli sabiex iwettaq attività ekonomika fi Stat Membru;
	imħassar



Emenda		59

Proposta għal regolament
Artikolu 2 – paragrafu 1 – punt 7
	

	Test propost mill-Kummissjoni
	Emenda

	(7)	“sussidjarja ta’ investitur barrani fl-Unjoni” tfisser impriża ekonomikament attiva stabbilita skont il-liġijiet ta’ Stat Membru li tissodisfa l-kundizzjonijiet stabbiliti fl-Artikolu 22(1) tad-Direttiva 2013/34/UE tal-Parlament Ewropew u tal-Kunsill tas-26 ta’ Ġunju 201318, u kkontrollata direttament jew indirettament minn investitur barrani;
	(7)	“sussidjarja ta’ investitur barrani fl-Unjoni” tfisser impriża stabbilita skont il-liġijiet ta’ Stat Membru li tissodisfa l-kundizzjonijiet stabbiliti fl-Artikolu 22(1) tad-Direttiva 2013/34/UE tal-Parlament Ewropew u tal-Kunsill tas-26 ta’ Ġunju 201318, u kkontrollata direttament jew indirettament minn investitur barrani;

	__________________
	__________________

	18 Id-Direttiva 2013/34/UE tal-Parlament Ewropew u tal-Kunsill tas-26 ta’ Ġunju 2013 dwar id-dikjarazzjonijiet finanzjarji annwali, id-dikjarazzjonijiet finanzjarji kkonsolidati u r-rapporti relatati ta’ ċerti tipi ta’ intrapriżi, li temenda d-Direttiva 2006/43/KE tal-Parlament Ewropew u tal-Kunsill u li tħassar id-Direttivi tal-Kunsill 78/660/KEE u 83/349/KEE (ĠU L 182, 29.6.2013, p. 19-76, ELI: http://data.europa.eu/eli/dir/2013/34/oj).
	18 Id-Direttiva 2013/34/UE tal-Parlament Ewropew u tal-Kunsill tas-26 ta’ Ġunju 2013 dwar id-dikjarazzjonijiet finanzjarji annwali, id-dikjarazzjonijiet finanzjarji kkonsolidati u r-rapporti relatati ta’ ċerti tipi ta’ intrapriżi, li temenda d-Direttiva 2006/43/KE tal-Parlament Ewropew u tal-Kunsill u li tħassar id-Direttivi tal-Kunsill 78/660/KEE u 83/349/KEE (ĠU L 182, 29.6.2013, p. 19-76, ELI: http://data.europa.eu/eli/dir/2013/34/oj).

Proposta għal regolament
Artikolu 2 – paragrafu 1 – punt 7a (ġdid)
	

	Test propost mill-Kummissjoni
	Emenda

	
	(7a)	“sid benefiċjarju” tfisser kwalunkwe persuna fiżika li, fl-aħħar mill-aħħar, tippossjedi jew tikkontrolla entità ġuridika jew arranġament ġuridiku simili;

Proposta għal regolament
Artikolu 2 – paragrafu 1 – punt 7b (ġdid)
	

	Test propost mill-Kummissjoni
	Emenda

	
	(7b)	“struttura ta’ sjieda opaka” tfisser arranġament li fih is-sjieda jew il-kontroll ta’ entità ma jkunux ċari, ikunu moħbija jew ikun diffiċli li jiġu aċċertati minħabba, fost oħrajn, l-użu ta’ strutturi ġuridiċi kumplessi, saffi multipli ta’ sjieda, azzjonisti mandatarji, trusts, jew mekkaniżmi oħra li joskuraw l-identità tas-sid benefiċjarju;

Proposta għal regolament
Artikolu 2 – paragrafu 1 – punt 8
	

	Test propost mill-Kummissjoni
	Emenda

	(8)	“Entità fil-mira tal-Unjoni” tfisser impriża stabbilita skont il-liġijiet ta’ Stat Membru;
	(8)	“entità fil-mira tal-Unjoni” tfisser impriża stabbilita jew li għandha tiġi stabbilita skont il-liġijiet ta’ Stat Membru;

Proposta għal regolament
Artikolu 2 – paragrafu 1 – punt 9
	

	Test propost mill-Kummissjoni
	Emenda

	(9)	“Entità fil-mira tal-Unjoni ekonomikament attiva f’wieħed mill-oqsma elenkati fl-Anness II” tfisser mira tal-Unjoni attiva jew maħsuba li tkun attiva fit-teknoloġiji, l-assi, il-faċilitajiet, it-tagħmir, in-networks, is-sistemi, is-servizzi u l-attivitajiet ekonomiċi ta’ importanza partikolari għas-sigurtà jew għall-interessi tal-ordni pubbliku tal-Unjoni, elenkati fl-Anness II, inkluż permezz tas-sjieda, l-użu, il-produzzjoni jew il-provvista tagħhom;
	(9)	“entità fil-mira tal-Unjoni ekonomikament attiva f’wieħed mill-oqsma elenkati fl-Anness II” tfisser entità fil-mira tal-Unjoni attiva jew maħsuba li tkun attiva fit-tfassil, l-iżvilupp, l-estrazzjoni, l-ipproċessar, il-produzzjoni, ir-riċiklaġġ jew il-provvista tat-teknoloġiji, il-materjali, l-assi, il-faċilitajiet, it-tagħmir, in-networks, is-sistemi, is-servizzi u l-attivitajiet ekonomiċi elenkati fl-Anness II;

Proposta għal regolament
Artikolu 2 – paragrafu 1 – punt 18
	

	Test propost mill-Kummissjoni
	Emenda

	(18)	“proġetti jew programmi ta’ interess għall-Unjoni” tfisser proġetti jew programmi koperti mid-dritt tal-Unjoni li jipprevedu l-iżvilupp, il-manutenzjoni jew l-akkwist ta’ infrastruttura kritika, teknoloġiji kritiċi jew inputs kritiċi li huma essenzjali għas-sigurtà jew għall-ordni pubbliku u li huma elenkati fl-Anness I;
	(18)	“proġetti jew programmi ta’ interess għall-Unjoni” tfisser proġetti jew programmi koperti mid-dritt tal-Unjoni li jipprevedu l-iżvilupp, il-manutenzjoni jew l-akkwist ta’ infrastruttura kritika, teknoloġiji kritiċi, servizzi kritiċi u essenzjali jew inputs kritiċi li huma essenzjali għas-sigurtà jew għall-ordni pubbliku u li huma elenkati fl-Anness I;

Proposta għal regolament
Artikolu 2 – paragrafu 1 – punt 18a (ġdid)
	

	Test propost mill-Kummissjoni
	Emenda

	
	(18a)	“Stat Membru ospitanti” tfisser l-Istat Membru li fih investiment barrani huwa ppjanat jew tlesta;

Proposta għal regolament
Artikolu 2 – paragrafu 1 – punt 23a (ġdid)
	

	Test propost mill-Kummissjoni
	Emenda

	
	(23a)	“infrastruttura kritika” tfisser assi, faċilità, tagħmir, network jew sistema, jew parti minn assi, faċilità, tagħmir, network jew sistema, li huma meħtieġa għall-forniment ta’ servizz essenzjali;

Proposta għal regolament
Artikolu 3 – paragrafu 2
	

	Test propost mill-Kummissjoni
	Emenda

	2.	L-Istati Membri għandhom jiżguraw li l-mekkaniżmu ta’ skrinjar imsemmi fil-paragrafu 1 japplika mill-inqas għal investimenti soġġetti għal rekwiżit ta’ awtorizzazzjoni skont l-Artikolu 4(4).
	2.	L-Istati Membri għandhom jiżguraw li l-mekkaniżmu ta’ skrinjar imsemmi fil-paragrafu 1 japplika mill-inqas għal investimenti soġġetti għal rekwiżit ta’ awtorizzazzjoni skont l-Artikolu 4(4) u (4a).

Proposta għal regolament
Artikolu 3 – paragrafu 3
	

	Test propost mill-Kummissjoni
	Emenda

	3.	Kull Stat Membru għandu jinnotifika lill-Kummissjoni bil-miżuri adottati skont il-paragrafu 1 mhux aktar tard minn [data: 15-il xahar wara d-dħul fis-seħħ]. Wara dan, l-Istati Membri għandhom jinnotifikaw lill-Kummissjoni bi kwalunkwe emenda għall-mekkaniżmu ta’ skrinjar tagħhom fi żmien 30 jum mill-adozzjoni tal-emenda.
	3.	Kull Stat Membru għandu jinnotifika lill-Kummissjoni bil-miżuri adottati skont il-paragrafu 1 mhux aktar tard minn ... 12-il xahar mid-data tad-dħul fis-seħħ ta’ dan ir-Regolament]. Wara dan, l-Istati Membri għandhom jinnotifikaw lill-Kummissjoni bi kwalunkwe emenda għall-mekkaniżmu ta’ skrinjar tagħhom fi żmien 30 jum mill-adozzjoni tal-emenda.

Proposta għal regolament
Artikolu 3 – paragrafu 4
	

	Test propost mill-Kummissjoni
	Emenda

	4.	Il-Kummissjoni għandha tagħmel disponibbli għall-pubbliku lista tal-mekkaniżmi ta’ skrinjar tal-Istati Membri mhux aktar tard minn 3 xhur wara li tkun irċeviet in-notifiki kollha msemmija fil-paragrafu 3 jew sa [data: 21 xahar wara d-dħul fis-seħħ], skont liema jseħħ l-ewwel. Il-Kummissjoni għandha żżomm dik il-lista aġġornata.
	4.	Il-Kummissjoni għandha tagħmel disponibbli għall-pubbliku lista tal-mekkaniżmi ta’ skrinjar tal-Istati Membri mhux aktar tard minn 3 xhur wara li tkun irċeviet in-notifiki kollha msemmija fil-paragrafu 3 jew sa ... 15-il xahar mid-data tad-dħul fis-seħħ ta’ dan ir-Regolament], skont liema jseħħ l-ewwel. Il-Kummissjoni għandha żżomm dik il-lista aġġornata.

Proposta għal regolament
Artikolu 4 – paragrafu 2 – punt a
	

	Test propost mill-Kummissjoni
	Emenda

	(a)	għandhom jiġu previsti proċeduri adegwati għall-awtorità tal-iskrinjar biex tiddetermina jekk għandhiex ġuriżdizzjoni fuq investiment barrani ppreżentat għal awtorizzazzjoni u biex twettaq rieżami inizjali segwit minn, fejn meħtieġ, investigazzjoni fil-fond biex tiddetermina jekk dak l-investiment barrani huwiex probabbli li jaffettwa b’mod negattiv is-sigurtà jew l-ordni pubbliku. L-għan tal-investigazzjoni fil-fond għandu jkun, b’mod partikolari, li tiddetermina jekk deċiżjoni tal-iskrinjar kif imsemmi fl-Artikolu 14(1) hijiex xierqa u li tiddetermina l-kontenut tagħha.
	(a)	għandhom jiġu previsti proċeduri adegwati għall-awtorità tal-iskrinjar biex tiddetermina jekk għandhiex ġuriżdizzjoni fuq investiment barrani ppreżentat għal awtorizzazzjoni. L-iskrinjar għandu jinkludi rieżami inizjali ta’ mhux aktar minn 35 jum kalendarju wara l-wasla tat-talba kompluta għal awtorizzazzjoni, segwit minn, fejn meħtieġ, investigazzjoni fil-fond biex tiddetermina jekk dak l-investiment barrani huwiex probabbli li jaffettwa b’mod negattiv is-sigurtà jew l-ordni pubbliku, filwaqt li jitqiesu mill-inqas il-kriterji stabbiliti fl-Artikolu 13. L-għan tal-investigazzjoni fil-fond għandu jkun, b’mod partikolari, li tiddetermina jekk deċiżjoni tal-iskrinjar kif imsemmi fl-Artikolu 14(1) hijiex xierqa u li tiddetermina l-kontenut tagħha;



Emenda		71

Proposta għal regolament
Artikolu 4 – paragrafu 2 – punt aa (ġdid)
	

	Test propost mill-Kummissjoni
	Emenda

	
	(aa)	l-awtorità tal-iskrinjar għandha tingħata s-setgħa li tiskrinja l-investimenti greenfield;

Proposta għal regolament
Artikolu 4 – paragrafu 2 – punt b
	

	Test propost mill-Kummissjoni
	Emenda

	(b)	l-awtorità tal-iskrinjar għandha timmonitorja u tiżgura l-konformità mal-mekkaniżmu tal-iskrinjar u mad-deċiżjonijiet tal-iskrinjar. B’mod partikolari, hija għandha tistabbilixxi proċeduri adegwati biex tidentifika u tipprevjeni ċ-ċirkomvenzjoni tal-mekkaniżmu tal-iskrinjar u tad-deċiżjonijiet tal-iskrinjar;
	(b)	l-awtorità tal-iskrinjar għandha timmonitorja u tiżgura l-konformità mal-mekkaniżmu ta’ skrinjar u mad-deċiżjonijiet tal-iskrinjar. B’mod partikolari, hija għandha tistabbilixxi proċeduri u riżorsi adegwati biex tidentifika, tindirizza u tipprevjeni ċ-ċirkomvenzjoni tal-mekkaniżmu ta’ skrinjar u tad-deċiżjonijiet tal-iskrinjar;

Proposta għal regolament
Artikolu 4 – paragrafu 2 – punt c
	

	Test propost mill-Kummissjoni
	Emenda

	(c)	l-awtorità tal-iskrinjar għandha tingħata s-setgħa li tibda l-iskrinjar tal-investimenti barranin bl-inizjattiva tagħha stess għal mill-inqas 15-il xahar wara t-tlestija ta’ investiment barrani li ma jkunx soġġett għal rekwiżit ta’ awtorizzazzjoni meta l-awtorità tal-iskrinjar ikollha raġunijiet biex tqis li l-investiment barrani jista’ jaffettwa s-sigurtà jew l-ordni pubbliku;
	(c)	l-awtorità tal-iskrinjar għandha tingħata s-setgħa li tibda l-iskrinjar tal-investimenti barranin bl-inizjattiva tagħha stess fi żmien 15-il xahar mit-tlestija ta’ investiment barrani li ma jkunx soġġett għal rekwiżit ta’ awtorizzazzjoni meta l-awtorità tal-iskrinjar ikollha raġunijiet biex tqis li l-investiment barrani jista’ jaffettwa s-sigurtà jew l-ordni pubbliku;

Proposta għal regolament
Artikolu 4 – paragrafu 2 – punt d
	

	Test propost mill-Kummissjoni
	Emenda

	(d)	informazzjoni kunfidenzjali, inkluża informazzjoni sensittiva kummerċjalment, magħmulha disponibbli għall-Istat Membru li jwettaq l-iskrinjar, għandha tkun protetta;
	(d)	informazzjoni kunfidenzjali magħmulha disponibbli għall-Istat Membru li jwettaq l-iskrinjar, inkluża informazzjoni sensittiva kummerċjalment u informazzjoni ddeżinjata bħala kunfidenzjali mill-impriżi kkonċernati, għandha tkun protetta;

Proposta għal regolament
Artikolu 4 – paragrafu 2 – punt e
	

	Test propost mill-Kummissjoni
	Emenda

	(e)	investituri barranin, sussidjarji ta’ investituri barranin fl-Unjoni li permezz tagħhom jitwettaq l-investiment barrani u l-impriżi kkonċernati minn deċiżjoni tal-iskrinjar għandu jkollhom il-possibbiltà li jfittxu rikors ġudizzjarju kontra dik id-deċiżjoni tal-iskrinjar;
	(e)	investituri barranin, sussidjarji ta’ investituri barranin fl-Unjoni li permezz tagħhom jitwettaq l-investiment barrani u l-impriżi kkonċernati minn deċiżjoni tal-iskrinjar għandu jkollhom il-possibbiltà li jfittxu rikors ġudizzjarju kontra dik id-deċiżjoni tal-iskrinjar b’mod effettiv u f’waqtu;

Proposta għal regolament
Artikolu 4 – paragrafu 2 – punt f
	

	Test propost mill-Kummissjoni
	Emenda

	(f)	rapport annwali għandu jsir pubbliku, u għandu jinkludi informazzjoni dwar l-iżviluppi leġiżlattivi rilevanti fl-Istat Membru u d-data aggregata u anonimizzata dwar l-investimenti skrinjati, inkluż l-eżitu tad-deċiżjonijiet tal-iskrinjar, in-nazzjonalitajiet, jew il-pajjiż ta’ stabbiliment skont il-każ, tal-partijiet għall-investimenti nnotifikati lill-awtorità tal-iskrinjar, u s-setturi ekonomiċi li fihom ikunu seħħew dawk it-tranżazzjonijiet;
	(f)	rapport annwali għandu jsir pubbliku, u għandu jinkludi informazzjoni dwar l-iżviluppi leġiżlattivi rilevanti fl-Istat Membru u d-data aggregata u anonimizzata dwar l-investimenti skrinjati, inkluż l-eżitu tad-deċiżjonijiet tal-iskrinjar, in-nazzjonalitajiet, jew il-pajjiż ta’ stabbiliment skont il-każ, tal-partijiet għall-investimenti nnotifikati lill-awtorità tal-iskrinjar, u s-setturi ekonomiċi li fihom ikunu seħħew dawk it-tranżazzjonijiet, kif ukoll il-proġetti jew il-programmi ta’ interess għall-Unjoni kkonċernati, fejn applikabbli;

Proposta għal regolament
Artikolu 4 – paragrafu 2 – punt g
	

	Test propost mill-Kummissjoni
	Emenda

	(g)	l-investimenti barranin soġġetti għal rekwiżit ta’ awtorizzazzjoni kif imsemmi fil-paragrafu 4 għandhom jiġu ppreżentati mill-applikant li jitlob awtorizzazzjoni mal-awtorità tal-iskrinjar u għandhom jiġu skrinjati qabel ma jitlesta l-investiment barrani;
	(g)	l-investimenti barranin soġġetti għal rekwiżit ta’ awtorizzazzjoni kif imsemmi fil-paragrafi 4 u 4a għandhom jiġu ppreżentati mill-applikant li jitlob awtorizzazzjoni mal-awtorità tal-iskrinjar u għandhom jiġu skrinjati qabel ma jitlesta l-investiment barrani;

Proposta għal regolament
Artikolu 4 – paragrafu 2 – punt ga (ġdid)
	

	Test propost mill-Kummissjoni
	Emenda

	
	(ga)	l-Istati Membri għandhom jimplimentaw stadji proċedurali standardizzati u punti ta’ komunikazzjoni strutturati mal-applikanti matul il-proċess kollu, inkluż rikonoxximent formali ta’ preżentazzjoni kompluta fi żmien 5 ijiem ta’ xogħol u jinfurmaw lill-impriżi kkonċernati meta l-awtorità tal-iskrinjar tiddeċiedi li tiftaħ investigazzjoni fil-fond;

Proposta għal regolament
Artikolu 4 – paragrafu 2 – punt h
	

	Test propost mill-Kummissjoni
	Emenda

	(h)	l-awtorità tal-iskrinjar għandha tingħata s-setgħa li timponi miżuri ta’ mitigazzjoni, tipprojbixxi, jew ixxolji investimenti barranin soġġetti għal rekwiżit ta’ awtorizzazzjoni kif imsemmi fil-paragrafu 4 li ma jkunux ġew ippreżentati jew li jkunu ġew ippreżentati wara t-tlestija u, fejn applikabbli, tindirizza b’mod effettiv il-konsegwenzi ta’ nuqqas ta’ konformità mal-miżuri ta’ mitigazzjoni;
	(h)	l-awtorità tal-iskrinjar għandha tingħata s-setgħa li timponi miżuri ta’ mitigazzjoni, tipprojbixxi, jew ixxolji investimenti barranin soġġetti għal rekwiżit ta’ awtorizzazzjoni kif imsemmi fil-paragrafi 4 jew 4a li ma jkunux ġew ippreżentati jew li jkunu ġew ippreżentati wara t-tlestija u, fejn applikabbli, tindirizza b’mod effettiv il-konsegwenzi ta’ nuqqas ta’ konformità mal-miżuri ta’ mitigazzjoni;

Proposta għal regolament
Artikolu 4 – paragrafu 2 – punt ha (ġdid)
	

	Test propost mill-Kummissjoni
	Emenda

	
	(ha)	l-awtoritajiet tal-iskrinjar għandhom jingħataw is-setgħa li jimponu penali effettivi, proporzjonati u dissważivi fuq investituri barranin li jonqsu milli jitolbu awtorizzazzjoni meta jkunu meħtieġa jagħmlu dan, meta jonqsu milli jikkonformaw mal-miżuri ta’ mitigazzjoni, jew inkella jippruvaw jevitaw il-mekkaniżmu ta’ skrinjar jew id-deċiżjonijiet tal-iskrinjar. Il-penali għandhom jirriflettu l-iskala u n-natura tal-ksur;

Proposta għal regolament
Artikolu 4 – paragrafu 2 – punt hb (ġdid)
	

	Test propost mill-Kummissjoni
	Emenda

	
	(hb)	l-awtorità tal-iskrinjar għandha tistabbilixxi proċeduri adegwati u kanali siguri biex tirċievi informazzjoni dwar investimenti barranin minn organizzazzjonijiet tas-soċjetà ċivili, operaturi ekonomiċi u sħab soċjali;

Proposta għal regolament
Artikolu 4 – paragrafu 3
	

	Test propost mill-Kummissjoni
	Emenda

	3.	Qabel ma jieħdu deċiżjoni li tawtorizza investiment barrani soġġett għal miżuri ta’ mitigazzjoni jew li tipprojbixxi investiment barrani, l-Istati Membri għandhom jinfurmaw lill-applikant li jitlob awtorizzazzjoni u jiddikjaraw ir-raġunijiet li dwarhom beħsiebhom jieħdu d-deċiżjoni tagħhom, soġġett għall-protezzjoni ta’ informazzjoni li l-iżvelar tagħha jmur kontra l-interessi tas-sigurtà jew tal-ordni pubbliku tal-UE jew ta’ Stat Membru wieħed jew aktar u mingħajr preġudizzju għal-liġi tal-Unjoni u dik nazzjonali dwar il-protezzjoni ta’ informazzjoni kunfidenzjali. L-Istati Membri għandhom jagħtu lill-investitur barrani l-opportunità li jesprimi l-fehmiet tiegħu qabel ma jieħu tali deċiżjoni.
	3.	Qabel ma jieħdu deċiżjoni li tawtorizza investiment barrani soġġett għal miżuri ta’ mitigazzjoni jew li tipprojbixxi investiment barrani, l-Istati Membri għandhom jinfurmaw lill-applikant li jitlob awtorizzazzjoni u jiddikjaraw ir-raġunijiet li dwarhom beħsiebhom jieħdu d-deċiżjoni tagħhom, soġġett għall-protezzjoni ta’ informazzjoni li l-iżvelar tagħha jmur kontra l-interessi tas-sigurtà jew tal-ordni pubbliku tal-UE jew ta’ Stat Membru wieħed jew aktar u mingħajr preġudizzju għal-liġi tal-Unjoni u dik nazzjonali dwar il-protezzjoni ta’ informazzjoni kunfidenzjali. L-Istati Membri għandhom jagħtu lill-investitur barrani l-opportunità li jesprimi l-fehmiet tiegħu u għandhom iqisu dak l-input qabel ma jittrażmettu l-abbozz ta’ deċiżjoni tagħhom skont l-Artikolu 7(8).

Proposta għal regolament
Artikolu 4 – paragrafu 4 – punt a
	

	Test propost mill-Kummissjoni
	Emenda

	(a)	tkun parti minn jew tipparteċipa f’wieħed mill-proġetti jew mill-programmi ta’ interess għall-Unjoni elenkati fl-Anness I, inkluż bħala riċevitur ta’ fondi kif definit fl-Artikolu 2 (53) tar-Regolament 2018/1046 tal-Parlament Ewropew u tal-Kunsill19, jew
	(a)	tkun parti minn jew tipparteċipa f’wieħed mill-proġetti jew mill-programmi ta’ interess għall-Unjoni elenkati fl-Anness I, inkluż bħala riċevitur ta’ fondi kif definit fl-Artikolu 2, il-punt (59), tar-Regolament (UE) 2024/2509 tal-Parlament Ewropew u tal-Kunsill19a, jew

	__________________
	__________________

	19 Ir-Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (ĠU L 193, 30.7.2018, p. 1-222, ELI: http://data.europa.eu/eli/reg/2018/1046/oj).
	

	
	19a Ir-Regolament (UE, Euratom) 2024/2509 tal-Parlament Ewropew u tal-Kunsill tat-23 ta’ Settembru 2024 dwar ir-regoli finanzjarji applikabbli għall-baġit ġenerali tal-Unjoni (ĠU L 2024/2509, 26.9.2024, ELI: http://data.europa.eu/eli/reg/2024/2509/oj).

Proposta għal regolament
Artikolu 4 – paragrafu 4a (ġdid)
	

	Test propost mill-Kummissjoni
	Emenda

	
	4a.	L-Istati Membri għandhom jiżguraw ukoll li l-mekkaniżmi ta’ skrinjar tagħhom jimponu rekwiżit ta’ awtorizzazzjoni għall-investimenti barranin greenfield meta:

	
	(a) 	il-kundizzjonijiet stabbiliti fil-punt (a) jew fil-punt (b) tal-paragrafu 4 ta’ dan l-Artikolu jiġu ssodisfati;

	
	(b) 	l-investitur jissodisfa waħda jew aktar mill-kundizzjonijiet stabbiliti fl-Artikolu 5(1), il-punt(b), il-punti (i) sa (iii); u

	
	(c) 	il-valur tat-tranżazzjoni jkun mill-inqas EUR 250 miljun.

Proposta għal regolament
Artikolu 5 – paragrafu 1 – parti introduttorja
	

	Test propost mill-Kummissjoni
	Emenda

	1.	L-Istati Membri għandhom jinnotifikaw lill-Kummissjoni u lill-Istati Membri l-oħra permezz tal-mekkaniżmu ta’ kooperazzjoni bi kwalunkwe investiment barrani f’entità fil-mira tal-Unjoni stabbilita fit-territorju tagħhom li:
	1.	L-Istati Membri għandhom jinnotifikaw lill-Kummissjoni u lill-Istati Membri l-oħra permezz tal-mekkaniżmu ta’ kooperazzjoni bi kwalunkwe investiment barrani f’entità fil-mira tal-Unjoni fit-territorju tagħhom li:

Proposta għal regolament
Artikolu 5 – paragrafu 1 – punt a
	

	Test propost mill-Kummissjoni
	Emenda

	(a)	jirrispetta l-kundizzjonijiet stabbiliti fl-Artikolu 4(4) punt (a); jew
	(a)	jirrispetta l-kundizzjonijiet stabbiliti fl-Artikolu 4(4), il-punt (a), jew fl-Artikolu 4(4a); jew

Proposta għal regolament
Artikolu 5 – paragrafu 1 – punt b – punt i
	

	Test propost mill-Kummissjoni
	Emenda

	(i)	l-investitur barrani jew is-sussidjarja tal-investitur barrani fl-Unjoni tkun direttament jew indirettament ikkontrollata mill-gvern, inklużi korpi tal-istat, awtoritajiet reġjonali jew lokali jew forzi armati, ta’ pajjiż terz, inkluż permezz ta’ struttura ta’ sjieda, finanzjament sinifikanti, drittijiet speċjali jew diretturi jew maniġers maħtura mill-Istat;
	(i)	l-investitur barrani jew is-sussidjarja tal-investitur barrani fl-Unjoni jkunu direttament jew indirettament ikkontrollati mill-gvern, inklużi korpi tal-istat, awtoritajiet reġjonali jew lokali jew forzi armati, ta’ pajjiż terz, inkluż permezz ta’ struttura ta’ sjieda, finanzjament sinifikanti, drittijiet speċjali jew diretturi jew maniġers maħtura mill-Istat, jew karatteristiċi oħra bl-għan li jinfluwenzaw id-deċiżjonijiet tal-maniġment;

Proposta għal regolament
Artikolu 5 – paragrafu 1 – punt b – punt ii
	

	Test propost mill-Kummissjoni
	Emenda

	(ii)	l-investitur barrani, persuna fiżika jew entità li tikkontrolla l-investitur barrani, is-sid benefiċjarju tal-investitur barrani, kwalunkwe waħda mis-sussidjarji tal-investitur barrani, jew kwalunkwe parti oħra li tkun proprjetà ta’ jew ikkontrollata minn, jew li taġixxi f’isem jew taħt id-direzzjoni ta’, tali investitur barrani jkun soġġett għal miżuri restrittivi tal-Unjoni skont l-Artikolu 215 tat-TFUE; jew
	(ii)	l-investitur barrani, persuna fiżika jew entità li tikkontrolla l-investitur barrani, is-sid benefiċjarju tal-investitur barrani, kwalunkwe waħda mis-sussidjarji tal-investitur barrani, jew kwalunkwe parti oħra li tkun proprjetà ta’ jew ikkontrollata minn, jew li taġixxi f’isem jew taħt id-direzzjoni ta’, tali investitur barrani jkun soġġett għal miżuri restrittivi tal-Unjoni skont l-Artikolu 215 tat-TFUE;

Proposta għal regolament
Artikolu 5 – paragrafu 1 – punt b – punt iii
	

	Test propost mill-Kummissjoni
	Emenda

	(iii)	l-investitur barrani jew kwalunkwe waħda mis-sussidjarji tiegħu kien involut f’investiment barrani preċedentement skrinjat minn Stat Membru u ma kienx awtorizzat jew awtorizzat biss b’kundizzjonijiet; biex jiddetermina dan, l-Istat Membru notifikanti għandu jibbaża fuq l-informazzjoni disponibbli għalih, inkluża l-informazzjoni li tinsab fil-bażi tad-data sigura stabbilita skont l-Artikolu 7(10) u l-informazzjoni pprovduta mill-investitur barrani dwar din il-kwistjoni.
	(iii)	l-investitur barrani jew kwalunkwe waħda mis-sussidjarji tiegħu kienu involuti f’investiment barrani preċedentement skrinjat minn Stat Membru li ma kienx awtorizzat jew awtorizzat biss b’kundizzjonijiet; biex jiddetermina dan, l-Istat Membru notifikanti għandu jibbaża fuq l-informazzjoni disponibbli għalih, inkluża l-informazzjoni li tinsab fil-bażi tad-data sigura stabbilita skont l-Artikolu 7(10) u l-informazzjoni pprovduta mill-investitur barrani dwar din il-kwistjoni; jew

Proposta għal regolament
Artikolu 5 – paragrafu 1 – punt b – punt iiia (ġdid)
	

	Test propost mill-Kummissjoni
	Emenda

	
	(iiia)	l-istruttura ta’ sjieda tal-investitur tkun opaka.

Proposta għal regolament
Artikolu 5 – paragrafu 2
	

	Test propost mill-Kummissjoni
	Emenda

	2.	L-Istati Membri għandhom jinnotifikaw lill-Kummissjoni u lill-Istati Membri l-oħra bi kwalunkwe investiment barrani f’entità fil-mira tal-Unjoni stabbilita fit-territorju tagħhom meta jibdew investigazzjoni fil-fond skont il-proċeduri ta’ skrinjar tagħhom. Barra minn hekk, l-Istati Membri għandhom jinnotifikaw lill-Kummissjoni u lill-Istati Membri l-oħra bi kwalunkwe investiment barrani f’entità fil-mira tal-Unjoni stabbilita fit-territorju tagħhom, f’każijiet eċċezzjonali, meta jkollhom l-intenzjoni li jimponu miżura ta’ mitigazzjoni jew li jipprojbixxu t-tranżazzjoni mingħajr investigazzjoni fil-fond.
	2.	L-Istati Membri għandhom jinnotifikaw lill-Kummissjoni u lill-Istati Membri l-oħra bi kwalunkwe investiment barrani fit-territorju tagħhom li ma jkunx ġie nnotifikat skont il-paragrafu 1, meta jibdew investigazzjoni fil-fond skont il-proċeduri ta’ skrinjar tagħhom.

Proposta għal regolament
Artikolu 5 – paragrafu 2a (ġdid)
	

	Test propost mill-Kummissjoni
	Emenda

	
	2a.	L-Istati Membri għandhom jinnotifikaw, mill-aktar fis possibbli, lill-Kummissjoni u lill-Istati Membri l-oħra bi kwalunkwe investiment barrani fit-territorju tagħhom meta, f’każijiet eċċezzjonali, ikunu biħsiebhom jimponu miżura ta’ mitigazzjoni jew li jipprojbixxu t-tranżazzjoni mingħajr investigazzjoni fil-fond.

Proposta għal regolament
Artikolu 5 – paragrafu 3 – subparagrafu 1
	

	Test propost mill-Kummissjoni
	Emenda

	L-Istati Membri jistgħu jinnotifikaw kwalunkwe investiment barrani li ma jissodisfax il-kundizzjonijiet stabbiliti fil-paragrafi 1 u 2 jekk l-Istat Membru fejn tkun stabbilita l-entità fil-mira tal-Unjoni jqis li investiment barrani jista’ jkun ta’ interess għall-Istati Membri l-oħra u għall-Kummissjoni minn perspettiva ta’ sigurtà jew ordni pubbliku, inkluż fejn l-entità fil-mira tal-Unjoni jkollha operazzjonijiet sinifikanti fi Stati Membri oħra, jew tkun tappartjeni għal grupp korporattiv li għandu diversi kumpaniji fi Stati Membri differenti li huma ekonomikament attivi f’wieħed mill-oqsma elenkati fl-Anness II.
	L-Istati Membri għandhom jinnotifikaw kwalunkwe investiment barrani li ma jissodisfax il-kundizzjonijiet stabbiliti fil-paragrafi 1 u 2 jekk l-Istat Membru ospitanti jqis li investiment barrani jista’ jkun ta’ interess għall-Istati Membri l-oħra u għall-Kummissjoni minn perspettiva ta’ sigurtà jew ordni pubbliku, inkluż fejn l-entità fil-mira tal-Unjoni jkollha operazzjonijiet sinifikanti fi Stati Membri oħra, jew tkun tappartjeni għal grupp korporattiv li għandu diversi kumpaniji fi Stati Membri differenti li huma ekonomikament attivi f’wieħed mill-oqsma elenkati fl-Anness II.

Proposta għal regolament
Artikolu 5 – paragrafu 3 – subparagrafu 2
	

	Test propost mill-Kummissjoni
	Emenda

	Meta Stat Membru jkollu l-intenzjoni li jinnotifika investiment barrani fit-territorju tiegħu li jifforma parti minn tranżazzjoni multinazzjonali skont l-Artikolu 6(2), huwa għandu jikkoordina mal-Istati Membri l-oħra li jkunu rċevew it-talba għall-awtorizzazzjoni. L-Istati Membri rispettivi għandhom jinnotifikaw it-tranżazzjoni multinazzjonali u għandhom jagħmlu ħilithom biex jibagħtu n-notifiki tagħhom lill-mekkaniżmu ta’ kooperazzjoni fl-istess jum.
	imħassar

Proposta għal regolament
Artikolu 6 – paragrafu 1 – parti introduttorja
	

	Test propost mill-Kummissjoni
	Emenda

	1.	L-Istati Membri għandhom jiżguraw li notifika skont l-Artikolu 5 ikun fiha l-informazzjoni msemmija fl-Artikolu 10(1) u tintbagħat lill-Kummissjoni u lill-Istati Membri l-oħra permezz tas-sistema sigura u kriptata msemmija fl-Artikolu 12(4):
	1.	L-Istati Membri għandhom jiżguraw li notifika skont l-Artikolu 5 jkun fiha l-informazzjoni msemmija fl-Artikolu 10(1) u tintbagħat lill-Kummissjoni u lill-Istati Membri l-oħra:

Proposta għal regolament
Artikolu 6 – paragrafu 1 – punt a
	

	Test propost mill-Kummissjoni
	Emenda

	(a)	fi żmien 15-il jum kalendarju minn meta tasal it-talba rispettiva għal awtorizzazzjoni għal investimenti barranin li jissodisfaw kwalunkwe waħda mill-kundizzjonijiet stabbiliti fl-Artikolu 5(1) jew (3);
	(a)	fi żmien 15-il jum kalendarju minn meta tasal it-talba kompluta għal awtorizzazzjoni għal investimenti barranin li jissodisfaw kwalunkwe waħda mill-kundizzjonijiet stabbiliti fl-Artikolu 5(1), (2a) jew (3);

Proposta għal regolament
Artikolu 6 – paragrafu 1– punt b
	

	Test propost mill-Kummissjoni
	Emenda

	(b)	fi żmien 60 jum kalendarju minn meta tasal it-talba għall-awtorizzazzjoni għal investimenti barranin li jissodisfaw il-kundizzjonijiet stabbiliti fl-Artikolu 5(2).
	(b)	fi żmien 5 ijiem kalendarji minn meta tinbeda investigazzjoni fil-fond għal investimenti barranin li jissodisfaw il-kundizzjonijiet stabbiliti fl-Artikolu 5(2).

Proposta għal regolament
Artikolu 6 – paragrafu 2
	

	Test propost mill-Kummissjoni
	Emenda

	2.	Il-proċeduri li ġejjin għandhom japplikaw għal tranżazzjonijiet multinazzjonali:
	imħassar

	(a)	l-applikanti li jitolbu awtorizzazzjoni għandhom jippreżentaw it-talbiet tagħhom għall-awtorizzazzjoni fl-Istati Membri rilevanti kollha fl-istess jum, u kull talba għall-awtorizzazzjoni għandha tagħmel referenza għat-talbiet l-oħra;
	

	(b)	fejn Stat Membru jirċievi talba għal awtorizzazzjoni li tissodisfa l-kundizzjonijiet stabbiliti fil-punt (a), huwa għandu jikkoordina mal-Istati Membri l-oħra kkonċernati, inter alia, biex jiddetermina jekk il-punt (c) jew (d) ta’ dan il-paragrafu huwiex applikabbli; il-Kummissjoni tista’ tipparteċipa f’tali koordinazzjoni fuq talba minn Stat Membru wieħed jew aktar;
	

	(c)	jekk it-talbiet għal awtorizzazzjoni jikkonċernaw investiment barrani li jissodisfa kwalunkwe waħda mill-kundizzjonijiet stabbiliti fl-Artikolu 5(1), l-Istati Membri rispettivi għandhom jibagħtu n-notifiki tagħhom lill-mekkaniżmu ta’ kooperazzjoni fl-istess jum u sal-iskadenza stabbilita fil-punt (a) tal-paragrafu 1 ta’ dan l-Artikolu;
	

	(d)	jekk it-talbiet għal awtorizzazzjoni jikkonċernaw investiment barrani li jissodisfa l-kundizzjonijiet stabbiliti fl-Artikolu 5(2), l-Istati Membri rispettivi għandhom jagħmlu ħilithom biex jibagħtu n-notifiki tagħhom lill-mekkaniżmu ta’ kooperazzjoni fl-istess jum.

Proposta għal regolament
Artikolu 6a (ġdid)
	

	Test propost mill-Kummissjoni
	Emenda

	
	Artikolu 6a

	
	Regoli speċifiċi applikabbli għal tranżazzjonijiet multinazzjonali

	
	1. 	L-applikanti li jitolbu awtorizzazzjoni għal investiment f’diversi Stati Membri għandhom jippreżentaw it-talbiet tagħhom għal awtorizzazzjoni fl-Istati Membri rilevanti kollha fi żmien 3 ijiem kalendarji mill-ewwel talba għal awtorizzazzjoni, u kull talba għal awtorizzazzjoni għandha tagħmel referenza għat-talbiet l-oħra.

	
	2. 	Meta Stat Membru jirċievi talba għal awtorizzazzjoni kif imsemmi fil-paragrafu 1, għandu jikkoordina mal-Istati Membri kkonċernati l-oħra u mal-Kummissjoni, fost oħrajn biex jiddetermina jekk l-investiment huwiex notifikabbli.

	
	3. 	Jekk it-talbiet għal awtorizzazzjoni jikkonċernaw investiment barrani li jissodisfa kwalunkwe waħda mill-kundizzjonijiet stabbiliti fl-Artikolu 5(1), l-Istati Membri kkonċernati għandhom jibagħtu n-notifiki tagħhom lill-mekkaniżmu ta’ kooperazzjoni fi żmien 3 ijiem kalendarji mill-ewwel talba għal awtorizzazzjoni u sal-iskadenza stabbilita fl-Artikolu 6, il-punt (a).

	
	4. 	Jekk it-talbiet għal awtorizzazzjoni jikkonċernaw investiment barrani li jissodisfa l-kundizzjonijiet stabbiliti fl-Artikolu 5(2), l-Istati Membri kkonċernati għandhom jagħmlu ħilithom biex jibagħtu n-notifiki tagħhom lill-mekkaniżmu ta’ kooperazzjoni f’perjodu ta’ żmien limitat u sal-iskadenza stabbilita fl-Artikolu 6(1), il-punt (b).

	
	5. 	L-Istati Membri kkonċernati għandhom jikkoordinaw mill-qrib tul il-proċedura kollha. B’mod partikolari, għandhom jagħmlu ħilithom biex jallinjaw l-iskedi ta’ żmien tal-proċeduri ta’ skrinjar rispettivi tagħhom u biex jiżguraw li d-deċiżjonijiet tal-iskrinjar rispettivi tagħhom ikunu kompatibbli ma’ xulxin. Meta applikabbli, għandhom jagħmlu ħilithom biex jieħdu d-deċiżjoni finali tagħhom tal-iskrinjar fl-istess jum.

Proposta għal regolament
Artikolu 7 – titolu
	

	Test propost mill-Kummissjoni
	Emenda

	Kummenti mill-Istati Membri u opinjonijiet mill-Kummissjoni dwar investimenti barranin notifikati
	Kummenti mill-Istati Membri u opinjonijiet u deċiżjonijiet mill-Kummissjoni dwar investimenti barranin notifikati

Proposta għal regolament
Artikolu 7 – paragrafu 1 – subparagrafu 1 – parti introduttorja
	

	Test propost mill-Kummissjoni
	Emenda

	Kwalunkwe Stat Membru jista’ joħroġ kummenti debitament motivati lill-Istat Membru notifikanti permezz tas-sistema sigura u kriptata msemmija fl-Artikolu 12(4). Stat Membru jista’ joħroġ tali kummenti jekk huwa:
	Kwalunkwe Stat Membru jista’ joħroġ kummenti debitament motivati lill-Istat Membru notifikanti. Stat Membru jista’ joħroġ tali kummenti jekk huwa:

Proposta għal regolament
Artikolu 7 – paragrafu 2 – subparagrafu 1 – parti introduttorja
	

	Test propost mill-Kummissjoni
	Emenda

	Il-Kummissjoni tista’ toħroġ opinjoni debitament motivata indirizzata lill-Istat Membru notifikanti permezz tas-sistema sigura u kriptata msemmija fl-Artikolu 12(4). Il-Kummissjoni tista’ toħroġ tali opinjoni jekk:
	Il-Kummissjoni tista’ toħroġ opinjoni debitament motivata indirizzata lill-Istat Membru notifikanti. Il-Kummissjoni għandha toħroġ tali opinjoni jekk:

Proposta għal regolament
Artikolu 7 – paragrafu 2 – subparagrafu 2a (ġdid)
	

	Test propost mill-Kummissjoni
	Emenda

	
	Meta jkun xieraq, l-opinjoni tal-Kummissjoni tista’ tipproponi miżuri bl-għan li jtaffu l-effett x’aktarx negattiv tal-investiment fuq is-sigurtà u l-ordni pubbliku.

Proposta għal regolament
Artikolu 7 – paragrafu 3
	

	Test propost mill-Kummissjoni
	Emenda

	3.	Il-Kummissjoni tista’ toħroġ opinjoni debitament motivata indirizzata lill-Istati Membri kollha jekk tqis li diversi investimenti barranin jew investimenti simili oħra li kieku kellhom isiru, meħuda flimkien, u b’kont meħud tal-karatteristiċi tagħhom jistgħu jaffettwaw is-sigurtà jew l-ordni pubbliku tal-Unjoni. Wara li tinħareġ opinjoni tal-Kummissjoni, il-Kummissjoni tista’, kif xieraq, tiddiskuti mal-Istati Membri kif għandhom jiġu indirizzati r-riskji identifikati.
	3.	Il-Kummissjoni għandha toħroġ opinjoni debitament motivata indirizzata lill-Istati Membri kollha jekk tqis li diversi investimenti barranin jew investimenti simili oħra li kieku kellhom isiru, meħuda flimkien, u b’kont meħud tal-karatteristiċi tagħhom jistgħu jaffettwaw is-sigurtà jew l-ordni pubbliku tal-Unjoni. Wara li tinħareġ opinjoni tal-Kummissjoni, il-Kummissjoni għandha, kif xieraq, tiddiskuti mal-Istati Membri l-miżuri biex jiġu indirizzati r-riskji identifikati.

Proposta għal regolament
Artikolu 7 – paragrafu 4 – punt a
	

	Test propost mill-Kummissjoni
	Emenda

	(a)	tibgħat opinjonijiet li jissodisfaw il-kundizzjonijiet stabbiliti fil-punti (a) u (c) tal-paragrafu 2 lill-Istati Membri kollha li pprovdew kummenti u jinnotifika lill-Istati Membri l-oħra li nħarġet opinjoni permezz tas-sistema sigura u kriptata msemmija fl-Artikolu 12(4);
	(a)	tibgħat opinjonijiet li jissodisfaw il-kundizzjonijiet stabbiliti fil-punti (a) u (c) tal-paragrafu 2 lill-Istati Membri kollha li pprovdew kummenti u jinnotifika lill-Istati Membri l-oħra li nħarġet opinjoni;

Proposta għal regolament
Artikolu 7 – paragrafu 4 – punt b
	

	Test propost mill-Kummissjoni
	Emenda

	(b)	tibgħat opinjonijiet li jissodisfaw il-kundizzjonijiet stabbiliti fil-punt (b) tal-paragrafu 2 u opinjonijiet li jissodisfaw il-kundizzjonijiet fil-paragrafu 3 lill-Istati Membri kollha permezz tas-sistema sigura u kriptata msemmija fl-Artikolu 12(4).
	(b)	tibgħat opinjonijiet li jissodisfaw il-kundizzjonijiet stabbiliti fil-punt (b) tal-paragrafu 2 u opinjonijiet li jissodisfaw il-kundizzjonijiet fil-paragrafu 3 lill-Istati Membri kollha.

Proposta għal regolament
Artikolu 7 – paragrafu 4a (ġdid)
	

	Test propost mill-Kummissjoni
	Emenda

	
	4a.	L-Istat Membru notifikanti jista’ jistieden lill-Kummissjoni toħroġ opinjoni jew lil Stati Membri oħra jagħtu kummenti.

Proposta għal regolament
Artikolu 7 – paragrafu 5
	

	Test propost mill-Kummissjoni
	Emenda

	5.	Meta Stat Membru fejn l-investiment barrani jkun ippjanat jew ikkompletat jirċievi kumment minn Stat Membru ieħor skont il-paragrafu 1 jew opinjoni mill-Kummissjoni skont il-paragrafu 2 jew 3, huwa għandu jagħti l-akbar kunsiderazzjoni lil tali kumment jew opinjoni.
	5.	Meta Stat Membru ospitanti jirċievi kumment minn Stat Membru ieħor skont il-paragrafu 1 jew opinjoni mill-Kummissjoni skont il-paragrafu 2 jew 3, huwa għandu jagħti l-akbar kunsiderazzjoni lil tali kumment jew opinjoni.

Proposta għal regolament
Artikolu 7 – paragrafu 6
	

	Test propost mill-Kummissjoni
	Emenda

	6.	Wara li jirċievi kumment skont il-paragrafu 1, l-Istat Membru għandu jorganizza laqgħa mal-Istati Membri li taw kummenti sabiex jiddiskutu kif l-aħjar jiġu indirizzati r-riskji identifikati. Jekk l-Istat Membru fejn l-investiment barrani huwa ppjanat jew tlesta ma jaqbilx mar-riskji identifikati jew, jekk applikabbli, mal-miżura proposta fil-kumment, l-Istati Membri għandu jkollhom l-għan li jidentifikaw soluzzjonijiet alternattivi. Meta l-kumment jikkonċerna tranżazzjoni multinazzjonali, l-Istati Membri l-oħra li nnotifikaw l-investiment barrani għandhom ukoll jiġu mistiedna biex jiddiskutu jekk l-eżiti maħsuba humiex kompatibbli ma’ xulxin u, fejn applikabbli, jekk il-kundizzjonijiet maħsuba jkunux jistgħu jindirizzaw ir-riskji transfruntiera identifikati b’mod adegwat. Il-Kummissjoni għandha tkun mistiedna għal kwalunkwe laqgħa bħal din.
	6.	Wara li jirċievi kumment skont il-paragrafu 1 jew opinjoni skont il-paragrafu 2, l-Istat Membru ospitanti għandu jikkonsulta lill-Istati Membri li taw kummenti, meta applikabbli, u lill-Kummissjoni. Fil-qafas ta’ dik il-konsultazzjoni, l-Istat Membru ospitanti għandu jorganizza laqgħa ma’ dawk l-Istati Membri, meta applikabbli, u mal-Kummissjoni sabiex jiddiskutu kif l-aħjar jiġu indirizzati r-riskji identifikati. Jekk l-Istat Membru ospitanti ma jaqbilx mar-riskji identifikati jew, jekk applikabbli, mal-miżura proposta fil-kumment jew fl-opinjoni, l-Istati Membri u l-Kummissjoni għandu jkollhom l-għan li jidentifikaw soluzzjonijiet alternattivi. Meta l-kumment jew l-opinjoni jikkonċernaw tranżazzjoni multinazzjonali, l-Istati Membri l-oħra li nnotifikaw l-investiment barrani għandhom ukoll jiġu mistiedna għal dik il-laqgħa biex jiddiskutu jekk l-eżiti maħsuba humiex kompatibbli ma’ xulxin u, fejn applikabbli, jekk il-kundizzjonijiet maħsuba jkunux jistgħu jindirizzaw ir-riskji transfruntiera identifikati b’mod adegwat.

Proposta għal regolament
Artikolu 7 – paragrafu 7
	

	Test propost mill-Kummissjoni
	Emenda

	7.	Wara li tasal opinjoni skont il-paragrafu 2 jew 3, il-proċedura stabbilita fil-paragrafu 6 għandha tapplika mutatis mutandis.
	imħassar

Proposta għal regolament
Artikolu 7 – paragrafu 8 – parti introduttorja
	

	Test propost mill-Kummissjoni
	Emenda

	8.	Wara li jirċievi opinjoni skont il-paragrafu 2 jew 3, l-Istat Membru fejn l-investiment barrani huwa ppjanat jew tlesta, għandu:
	8.	Wara l-laqgħa msemmija fil-paragrafu 6, l-Istat Membru ospitanti għandu jibgħat lill-Istati Membri rispettivi u lill-Kummissjoni l-abbozz ta’ deċiżjoni tal-iskrinjar tiegħu u jipprovdi spjegazzjoni bil-miktub dwar:



Emenda		112

Proposta għal regolament
Artikolu 7 – paragrafu 8 – punt a
	

	Test propost mill-Kummissjoni
	Emenda

	(a)	jinnotifika d-deċiżjoni tal-iskrinjar tiegħu lill-Istati Membri rispettivi u lill-Kummissjoni permezz tas-sistema sigura u kriptata msemmija fl-Artikolu 12(4) sa mhux aktar tard minn 3 ijiem kalendarji wara li tkun intbagħtet lill-partijiet rispettivi għall-investiment barrani;
	imħassar

Proposta għal regolament
Artikolu 7 – paragrafu 8 – punt aa (ġdid)
	

	Test propost mill-Kummissjoni
	Emenda

	
	(aa)	il-punt sa fejn ikun ta l-akbar kunsiderazzjoni għall-kummenti tal-Istati Membri jew l-opinjoni tal-Kummissjoni; u

Proposta għal regolament
Artikolu 7 – paragrafu 8 – punt ab (ġdid)
	

	Test propost mill-Kummissjoni
	Emenda

	
	(ab)	meta applikabbli, ir-raġuni għan-nuqqas ta’ qbil tiegħu mal-kummenti tal-Istati Membri jew mal-opinjoni tal-Kummissjoni.

Proposta għal regolament
Artikolu 7 – paragrafu 8 – punt b
	

	Test propost mill-Kummissjoni
	Emenda

	(b)	jipprovsdi spjegazzjoni bil-miktub lill-Istati Membri rispettivi u lill-Kummissjoni permezz tas-sistema sigura u kriptata msemmija fl-Artikolu 12(4) sa mhux aktar tard minn 7 ijiem kalendarji wara li tkun ġiet innotifikata d-deċiżjoni tal-iskrinjar skont il-paragrafu (a) dwar:
	imħassar

	(i)	il-punt sa fejn ikun ta l-akbar kunsiderazzjoni għall-kummenti tal-Istati Membri jew l-opinjoni tal-Kummissjoni; jew
	

	(ii)	ir-raġuni għan-nuqqas ta’ qbil tiegħu mal-kummenti tal-Istati Membri jew mal-opinjoni tal-Kummissjoni.

Proposta għal regolament
Artikolu 7 – paragrafu 9
	

	Test propost mill-Kummissjoni
	Emenda

	9.	Meta l-Istati Membri jew il-Kummissjoni jindikaw li d-deċiżjoni tal-iskrinjar imsemmija fil-paragrafu 8, is-subparagrafu (a), ta’ dan l-Artikolu ma tagħtix l-akbar kunsiderazzjoni għall-kummenti tagħhom ipprovduti skont il-paragrafu 1 jew l-opinjoni pprovduta skont il-paragrafu 2 jew 3, l-Istat Membru fejn l-investiment huwa ppjanat jew tlesta għandu jorganizza laqgħa biex jispjega l-ostakli li ltaqa’ magħhom jew ir-raġunijiet għan-nuqqas ta’ qbil u għandu jagħmel ħiltu biex jidentifika soluzzjonijiet, jekk tinqala’ sitwazzjoni simili fil-futur. Meta d-deċiżjoni tal-iskrinjar tikkonċerna notifika multinazzjonali, l-Istati Membri l-oħra li nnotifikaw l-investiment barrani lill-mekkaniżmu ta’ kooperazzjoni għandhom jiġu mistiedna wkoll. Il-Kummissjoni għandha tiġi mistiedna għal kwalunkwe laqgħa organizzata skont dan il-paragrafu.
	9.	Meta Stat Membru jew il-Kummissjoni jikkunsidraw li abbozz ta’ deċiżjoni tal-iskrinjar imsemmi fil-paragrafu 8 ta’ dan l-Artikolu, li jawtorizza investiment barrani skont l-Artikolu 14(1), il-punt (a), jew l-Artikolu 14(2) ma jindirizzax jew ma jimmitigax b’mod xieraq ir-riskji għas-sigurtà u l-ordni pubbliku, jistgħu jressqu oġġezzjoni debitament ġustifikata. L-oġġezzjoni għandha tiġi nnotifikata lill-Istat Membru ospitanti u, meta applikabbli, lill-Istati Membri l-oħra li taw il-kummenti u lill-Kummissjoni. L-Istat Membru ospitanti għandu jissospendi l-proċedura ta’ skrinjar tiegħu sakemm il-Kummissjoni tkun adottat deċiżjoni skont il-paragrafi 9b u 9c ta’ dan l-Artikolu. L-Istat Membru ospitanti għandu jinforma lill-investitur barrani dwar is-sospensjoni.

Proposta għal regolament
Artikolu 7 – paragrafu 9a (ġdid)
	

	Test propost mill-Kummissjoni
	Emenda

	
	9a.	Meta Stat Membru jew il-Kummissjoni jkunu qajmu oġġezzjoni skont il-paragrafu 9 ta’ dan l-Artikolu, u mingħajr preġudizzju għall-Artikolu 346(1), il-punt (a), tat-TFUE, l-Istat Membru ospitanti għandu jibgħat lill-Kummissjoni d-dokumenti u l-informazzjoni kollha li l-abbozz ta’ deċiżjoni tiegħu jkun ibbażat fuqhom. L-Istat Membru li qajjem oġġezzjoni skont il-paragrafu 9 ta’ dan l-Artikolu għandu jibgħat id-dokumenti u l-informazzjoni kollha li l-oġġezzjoni tkun ibbażata fuqhom. 

Proposta għal regolament
Artikolu 7 – paragrafu 9b (ġdid)
	

	Test propost mill-Kummissjoni
	Emenda

	
	9b.	Meta, filwaqt li jitqiesu l-kriterji stabbiliti fl-Artikolu 13, id-dokumenti u l-informazzjoni riċevuti skont il-paragrafu 9a ta’ dan l-Artikolu, kif ukoll, meta applikabbli, il-kummenti pprovduti mill-Istati Membri skont l-Artikolu 7(1) jew l-Artikolu 9(7), il-Kummissjoni tikkonkludi li l-abbozz ta’ deċiżjoni tal-iskrinjar, kif modifikat mill-Istat Membru ospitanti meta xieraq, jindirizza b’mod effettiv l-effett potenzjali tal-investiment barrani fuq is-sigurtà u l-ordni pubbliku, għandha tiddeċiedi li ma toġġezzjonax għall-adozzjoni tal-abbozz ta’ deċiżjoni tal-iskrinjar mill-Istat Membru.

Proposta għal regolament
Artikolu 7 – paragrafu 9c (ġdid)
	

	Test propost mill-Kummissjoni
	Emenda

	
	9c.	Meta l-Kummissjoni ssib li l-abbozz ta’ deċiżjoni tal-iskrinjar tal-Istat Membru ospitanti msemmi fil-paragrafu 8 ma jimmitigax b’mod adegwat ir-riskji għas-sigurtà u l-ordni pubbliku, għandha tadotta deċiżjoni biex: 

	
	(a) 	tawtorizza l-investiment barrani soġġett għal miżuri ta’ mitigazzjoni; jew

	
	(b) 	tipprojbixxi l-investiment barrani meta ssib li r-riskji għas-sigurtà u l-ordni pubbliku tal-Unjoni ma jistgħux jiġu indirizzati b’mod adegwat permezz ta’ miżuri ta’ mitigazzjoni. 

	
	Id-deċiżjoni msemmija fl-ewwel subparagrafu għandha tikkonforma mal-prinċipju tal-proporzjonalità, għandha tkun ibbażata fuq riskji dokumentati u għandha tqis iċ-ċirkostanzi kollha tal-investiment barrani.

Proposta għal regolament
Artikolu 7 – paragrafu 9d (ġdid)
	

	Test propost mill-Kummissjoni
	Emenda

	
	9d.	Id-deċiżjonijiet adottati skont il-paragrafu 9b għandhom jiġu indirizzati lill-Istat Membru ospitanti. Il-Kummissjoni għandha tinnotifika lill-Istat Membru ospitanti u għandha tinforma lill-Istati Membri li taw kummenti skont il-paragrafu 1.

	
	Id-deċiżjonijiet adottati skont il-paragrafu 9c għandhom jiġu indirizzati lill-investitur barrani. Il-Kummissjoni għandha tinnotifika lill-Istat Membru ospitanti u lill-Istati Membri li taw kummenti skont il-paragrafu 1 u għandha tinforma lill-entità fil-mira tal-Unjoni.

Proposta għal regolament
Artikolu 7 – paragrafu 9e (ġdid)
	

	Test propost mill-Kummissjoni
	Emenda

	
	9e.	Meta l-Kummissjoni tadotta deċiżjoni skont il-paragrafu 9c, l-Istat Membru ospitanti għandu jittermina l-proċedura ta’ skrinjar tiegħu u jinforma lill-investitur barrani b’dan.

Proposta għal regolament
Artikolu 7 – paragrafu 9f (ġdid)
	

	Test propost mill-Kummissjoni
	Emenda

	
	9f.	Qabel ma tadotta deċiżjoni skont il-paragrafu 9c, il-Kummissjoni għandha tagħti lill-investitur barrani l-opportunità li jgħarraf il-fehmiet tiegħu b’mod effettiv.

Proposta għal regolament
Artikolu 7 – paragrafu 9g (ġdid)
	

	Test propost mill-Kummissjoni
	Emenda

	
	9g.	Meta kumment skont il-paragrafu 1 jew opinjoni skont il-paragrafu 2 jew 3 jkunu nħarġu u l-Kummissjoni ma tkunx ħarġet deċiżjoni skont il-paragrafu 9c, l-Istat Membru ospitanti għandu jinnotifika d-deċiżjoni tal-iskrinjar tiegħu lill-Istati Membri li taw kummenti, meta applikabbli, u lill-Kummissjoni, u jibgħatha lill-partijiet rispettivi għall-investiment barrani.

Proposta għal regolament
Artikolu 7 – paragrafu 10
	

	Test propost mill-Kummissjoni
	Emenda

	10.	Il-Kummissjoni għandha tistabbilixxi bażi tad-data sigura magħmula disponibbli għall-Istati Membri kollha b’informazzjoni dwar l-investimenti barranin ivvalutati mill-mekkaniżmu ta’ kooperazzjoni u l-eżitu tal-valutazzjonijiet skont il-mekkaniżmi nazzjonali tal-iskrinjar, inkluża informazzjoni dwar id-deċiżjonijiet tal-iskrinjar rilevanti. Il-Kummissjoni għandha ttella’, f’dik il-bażi tad-data, l-informazzjoni li ilha għad-dispożizzjoni tagħha sa mit-12 ta’ Ottubru 2020. Sa [d-data tal-applikazzjoni ta’ dan ir-Regolament] l-Istati Membri għandhom itellgħu, f’dik il-bażi tad-data, l-informazzjoni għad-dispożizzjoni tagħhom dwar l-eżitu tal-proċedura rilevanti skont il-mekkaniżmi tal-iskrinjar tagħhom stess. Huma jistgħu jipprovdu wkoll spjegazzjonijiet addizzjonali.
	imħassar



Emenda		125

Proposta għal regolament
Artikolu 8 – titolu
	

	Test propost mill-Kummissjoni
	Emenda

	Skadenzi u proċeduri għall-għoti ta’ kummenti u opinjonijiet dwar investimenti barranin notifikati
	Skadenzi u proċeduri applikabbli għall-mekkaniżmu ta’ kooperazzjoni u għad-deċiżjonijiet tal-Unjoni

Proposta għal regolament
Artikolu 8 – paragrafu 1 – punt a
	

	Test propost mill-Kummissjoni
	Emenda

	(a)	l-Istati Membri għandhom jinfurmaw lill-Istat Membru notifikanti permezz tas-sistema sigura u kriptata msemmija fl-Artikolu 12(4) li huma jirriżervaw id-dritt tagħhom li jagħtu kummenti sa mhux aktar tard minn 15-il jum kalendarju wara li jirċievu n-notifika skont l-Artikolu 5;
	(a)	l-Istati Membri għandhom jinfurmaw lill-Istat Membru notifikanti li huma jirriżervaw id-dritt tagħhom li jagħtu kummenti sa mhux aktar tard minn 15-il jum kalendarju wara li jirċievu n-notifika skont l-Artikolu 5;

Proposta għal regolament
Artikolu 8 – paragrafu 1– punt b
	

	Test propost mill-Kummissjoni
	Emenda

	(b)	il-Kummissjoni għandha tinforma lill-Istat Membru notifikanti permezz tas-sistema sigura u kriptata msemmija fl-Artikolu 12(4) li hija tirriżerva d-dritt tagħha li tagħti opinjoni sa mhux aktar tard minn 20 jum kalendarju wara li tirċievi n-notifika skont l-Artikolu 5.
	(b)	il-Kummissjoni għandha tinforma lill-Istat Membru notifikanti li hija tirriżerva d-dritt tagħha li tagħti opinjoni sa mhux aktar tard minn 20 jum kalendarju wara li tirċievi n-notifika skont l-Artikolu 5.

Proposta għal regolament
Artikolu 8 – paragrafu 3 – subparagrafu 1 – punt a
	

	Test propost mill-Kummissjoni
	Emenda

	(a)	meta Stat Membru jirriżerva d-dritt tiegħu li jagħti kummenti dwar investiment barrani notifikat mingħajr ma jitlob informazzjoni addizzjonali mill-Istat Membru notifikanti, il-kummenti rispettivi għandhom jiġu indirizzati lill-Istat Membru notifikanti permezz tas-sistema sigura u kriptata msemmija fl-Artikolu 12(4) sa mhux aktar tard minn 35 jum kalendarju wara l-wasla tan-notifika kompluta tal-investiment barrani;
	(a)	meta Stat Membru jirriżerva d-dritt tiegħu li jagħti kummenti dwar investiment barrani notifikat mingħajr ma jitlob informazzjoni addizzjonali mill-Istat Membru notifikanti, il-kummenti rispettivi għandhom jiġu indirizzati lill-Istat Membru notifikanti sa mhux aktar tard minn 35 jum kalendarju wara l-wasla tan-notifika kompluta tal-investiment barrani;



Emenda		129

Proposta għal regolament
Artikolu 8 – paragrafu 3 – subparagrafu 1 – punt b
	

	Test propost mill-Kummissjoni
	Emenda

	(b)	meta l-Kummissjoni tirriżerva d-dritt tagħha li tagħti opinjoni dwar investiment barrani notifikat mingħajr ma titlob informazzjoni addizzjonali mingħand l-Istat Membru notifikanti, l-opinjoni rispettiva għandha tiġi indirizzata lill-Istat Membru notifikanti permezz tas-sistema sigura u kriptata msemmija fl-Artikolu 12(4) sa mhux aktar tard minn 45 jum kalendarju wara l-wasla tan-notifika kompluta tal-investiment barrani;
	(b)	meta l-Kummissjoni tirriżerva d-dritt tagħha li tagħti opinjoni dwar investiment barrani notifikat mingħajr ma titlob informazzjoni addizzjonali mingħand l-Istat Membru notifikanti, l-opinjoni rispettiva għandha tiġi indirizzata lill-Istat Membru notifikanti sa mhux aktar tard minn 45 jum kalendarju wara l-wasla tan-notifika kompluta tal-investiment barrani;

Proposta għal regolament
Artikolu 8 – paragrafu 3 – subparagrafu 1 – punt c
	

	Test propost mill-Kummissjoni
	Emenda

	(c)	meta Stat Membru jirriżerva d-dritt tiegħu li jagħti kummenti dwar investiment barrani notifikat u jitlob informazzjoni addizzjonali mill-Istat Membru notifikanti, il-kummenti rispettivi għandhom jiġu indirizzati lill-Istat Membru notifikanti permezz tas-sistema sigura u kriptata msemmija fl-Artikolu 12(4) sa mhux aktar tard minn 20 jum kalendarju wara l-wasla tal-informazzjoni addizzjonali kompluta;
	(c)	meta Stat Membru jirriżerva d-dritt tiegħu li jagħti kummenti dwar investiment barrani notifikat u jitlob informazzjoni addizzjonali mill-Istat Membru notifikanti, il-kummenti rispettivi għandhom jiġu indirizzati lill-Istat Membru notifikanti sa mhux aktar tard minn 20 jum kalendarju wara l-wasla tal-informazzjoni addizzjonali kompluta;

Proposta għal regolament
Artikolu 8 – paragrafu 3 – subparagrafu 1 – punt d
	

	Test propost mill-Kummissjoni
	Emenda

	(d)	meta l-Kummissjoni tirriżerva d-dritt tagħha li tagħti opinjoni u titlob informazzjoni addizzjonali mill-Istat Membru notifikanti, l-opinjoni rispettiva għandha tingħata lill-Istat Membru notifikanti permezz tas-sistema sigura u kriptata msemmija fl-Artikolu 12(4) sa mhux aktar tard minn 30 jum kalendarju wara l-wasla tal-informazzjoni addizzjonali kompluta.
	(d)	meta l-Kummissjoni tirriżerva d-dritt tagħha li tagħti opinjoni u titlob informazzjoni addizzjonali mill-Istat Membru notifikanti, l-opinjoni rispettiva għandha tingħata lill-Istat Membru notifikanti sa mhux aktar tard minn 30 jum kalendarju wara l-wasla tal-informazzjoni addizzjonali kompluta.

Proposta għal regolament
Artikolu 8 – paragrafu 3 – subparagrafu 2
	

	Test propost mill-Kummissjoni
	Emenda

	L-Istat Membru notifikanti għandu jieħu d-deċiżjoni tal-iskrinjar tiegħu biss wara li jkunu għaddew l-iskadenzi msemmija fil-punti (a)-(d).
	imħassar

Proposta għal regolament
Artikolu 8 – paragrafu 4
	

	Test propost mill-Kummissjoni
	Emenda

	4.	L-Istat Membru notifikanti għandu jinnotifika lill-Kummissjoni u lill-Istati Membri l-oħra permezz tas-sistema sigura u kriptata msemmija fl-Artikolu 12(4) dwar kwalunkwe informazzjoni jew ċirkostanza sostanzjali ġdida rilevanti għall-valutazzjoni ta’ investiment barrani li jkun diġà ġie nnotifikat skont l-Artikolu 5. Jekk din l-informazzjoni ssir disponibbli qabel jagħlqu l-iskadenzi stabbiliti fil-paragrafu 3, l-Istat Membru notifikanti, il-Kummissjoni u l-Istati Membri l-oħra għandhom jagħmlu ħilithom biex b’mod reċiproku, jaqblu dwar estensjoni aċċettabbli tal-iskadenza. Jekk l-iskadenzi għall-valutazzjoni tan-notifika inizjali stabbiliti fil-paragrafu 3 ikunu għaddew, dawn għandhom jerġgħu jibdew skont l-iskadenzi stabbiliti fil-paragrafu 3, il-punt (c) u (d).
	4.	L-Istat Membru notifikanti għandu jinnotifika lill-Kummissjoni u lill-Istati Membri l-oħra dwar kwalunkwe informazzjoni jew ċirkostanza sostanzjali ġdida rilevanti għall-valutazzjoni ta’ investiment barrani li jkun diġà ġie nnotifikat skont l-Artikolu 5. Jekk din l-informazzjoni ssir disponibbli qabel jagħlqu l-iskadenzi stabbiliti fil-paragrafu 3, l-Istat Membru notifikanti, il-Kummissjoni u l-Istati Membri l-oħra għandhom, b’mod reċiproku, jaqblu dwar estensjoni aċċettabbli tal-iskadenza. Jekk l-iskadenzi għall-valutazzjoni tan-notifika inizjali stabbiliti fil-paragrafu 3 jkunu għaddew, dawn għandhom jerġgħu jibdew skont l-iskadenzi stabbiliti fil-paragrafu 3, il-punti (c) u (d).

Proposta għal regolament
Artikolu 8 – paragrafu 5
	

	Test propost mill-Kummissjoni
	Emenda

	5.	L-Istat Membru notifikanti għandu jipprovdi l-informazzjoni addizzjonali kompluta mitluba mill-Kummissjoni jew minn Stati Membri oħra skont il-paragrafu 2 mingħajr dewmien żejjed permezz tas-sistema sigura u kriptata msemmija fl-Artikolu 12(4). Meta l-Istat Membru notifikanti jipprovdi informazzjoni addizzjonali lil Stat Membru, tali informazzjoni addizzjonali għandha tintbagħat lill-Kummissjoni simultanjament.
	5.	L-Istat Membru notifikanti għandu jipprovdi l-informazzjoni addizzjonali kompluta mitluba mill-Kummissjoni jew minn Stati Membri oħra skont il-paragrafu 2 mingħajr dewmien żejjed. Meta l-Istat Membru notifikanti jipprovdi informazzjoni addizzjonali lil Stat Membru, tali informazzjoni addizzjonali għandha tintbagħat lill-Kummissjoni simultanjament.



Emenda		135

Proposta għal regolament
Artikolu 8 – paragrafu 7a (ġdid)
	

	Test propost mill-Kummissjoni
	Emenda

	
	7a.	L-iskadenzi li ġejjin għandhom japplikaw għall-konsultazzjonijiet bejn l-Istati Membri u l-Kummissjoni skont l-Artikolu 7(6) sa (9):

	
	(a) 	il-laqgħa msemmija fl-Artikolu 7(6) għandha ssir fi żmien 20 jum kalendarju wara li l-Istat Membru ospitanti jirċievi l-aħħar kumment jew opinjoni skont l-Artikolu 7, skont liema jiġi l-aħħar;

	
	(b) 	l-Istat Membru ospitanti għandu jibgħat l-abbozz ta’ deċiżjoni tiegħu skont l-Artikolu 7(8) fi żmien 10 ijiem kalendarji wara l-laqgħa msemmija fl-Artikolu 7(6);

	
	(c) 	l-oġġezzjoni minn Stat Membru jew mill-Kummissjoni skont l-Artikolu 7(9) għandha titqajjem fi żmien 10 ijiem kalendarji wara r-riċevuta tal-abbozz ta’ deċiżjoni tal-iskrinjar skont l-Artikolu 7(8).

Proposta għal regolament
Artikolu 8 – paragrafu 7b (ġdid)
	

	Test propost mill-Kummissjoni
	Emenda

	
	7b.	L-iskadenzi li ġejjin għandhom japplikaw għall-adozzjoni u n-notifika tad-deċiżjonijiet tal-iskrinjar dwar investimenti barranin notifikati:

	
	(a) 	l-Istat Membru notifikanti għandu jadotta d-deċiżjoni tal-iskrinjar tiegħu biss wara li jkunu għaddew l-iskadenzi msemmija fil-punti (a) sa (d) tal-paragrafu 3 ta’ dan l-Artikolu;

	
	(b) 	meta la l-Istati Membri u lanqas il-Kummissjoni ma jkunu rriżervaw id-dritt li jagħtu kummenti jew opinjoni, rispettivament, sal-iskadenzi skont il-paragrafu 1 ta’ dan l-Artikolu, l-Istat Membru notifikanti għandu jadotta d-deċiżjoni tal-iskrinjar tiegħu fi żmien 60 jum kalendarju mid-data tan-notifika;

	
	(c) 	wara oġġezzjoni mqajma skont l-Artikolu 7(9), l-Istat Membru ospitanti u l-Istat Membru li qajjem l-oġġezzjoni għandhom jibagħtu l-informazzjoni msemmija fl-Artikolu 7(9a) fi żmien 5 ijiem kalendarji;

	
	(d) 	wara deċiżjoni tal-Kummissjoni skont l-Artikolu 7(9b), l-Istat Membru ospitanti għandu jadotta d-deċiżjoni tal-iskrinjar tiegħu fi żmien 15-il jum kalendarju min-notifika msemmija fl-Artikolu 7(9d);

	
	(e) 	in-notifika tad-deċiżjoni tal-iskrinjar skont l-Artikolu 7(9f) għandha ssir fi żmien 3 ijiem kalendarji.

Proposta għal regolament
Artikolu 8 – paragrafu 7c (ġdid)
	

	Test propost mill-Kummissjoni
	Emenda

	
	7c.	L-iskadenzi li ġejjin għandhom japplikaw għall-adozzjoni u n-notifika tad-deċiżjonijiet mill-Kummissjoni skont l-Artikolu 7(9b) u (9c):

	
	(a) 	il-Kummissjoni għandha tadotta d-deċiżjoni tagħha fi żmien 20 jum kalendarju wara li tirċievi l-informazzjoni kompluta msemmija fl-Artikolu 7(9a);

	
	(b) 	in-notifika skont l-Artikolu 7(9d) għandha ssir fi żmien 3 ijiem kalendarji.

	
	L-iskadenzi msemmija fil-paragrafu 7a, il-punti (a) u (b), fil-paragrafu 7b, il-punt (b), u fil-paragrafu 7c, il-punt (a), ta’ dan l-Artikolu għandhom jiġu estiżi sa massimu ta’ 30 jum kalendarju b’kollox, meta applikabbli, biex l-Istat Membru ospitanti jew, meta rilevanti, il-Kummissjoni u l-investitur barrani jkunu jistgħu jaqblu dwar miżuri ta’ mitigazzjoni. In-negozjar ta’ miżuri ta’ mitigazzjoni mill-Kummissjoni u l-investitur barrani għandu jsir b’kooperazzjoni mal-Istat Membru ospitanti.

Proposta għal regolament
Artikolu 8 – paragrafu 8
	

	Test propost mill-Kummissjoni
	Emenda

	8.	Meta, minħabba ċirkostanzi eċċezzjonali, l-Istat Membru notifikanti jqis li s-sigurtà jew l-ordni pubbliku tiegħu jeħtieġu l-ħruġ ta’ deċiżjoni tal-iskrinjar qabel ma jagħlqu l-iskadenzi msemmija fil-paragrafu 3, huwa għandu jinnotifika lill-Istati Membri l-oħra u lill-Kummissjoni bl-intenzjoni tiegħu u jiġġustifika kif xieraq il-ħtieġa għal azzjoni immedjata. L-Istati Membri l-oħra u l-Kummissjoni għandhom jipprovdu kummenti jew jagħtu opinjoni mingħajr dewmien. Din il-proċedura ma għandhiex tiġi invokata biex isservi purament l-interessi kummerċjali tal-applikant li jitlob l-awtorizzazzjoni.
	8.	Meta, minħabba ċirkostanzi eċċezzjonali, l-Istat Membru notifikanti jqis li s-sigurtà jew l-ordni pubbliku tiegħu jeħtieġu l-ħruġ ta’ deċiżjoni tal-iskrinjar skont l-Artikolu 14(1) qabel ma jagħlqu l-iskadenzi msemmija fil-paragrafu 3, huwa għandu jinnotifika lill-Istati Membri l-oħra u lill-Kummissjoni bl-intenzjoni tiegħu u jiġġustifika kif xieraq il-ħtieġa għal azzjoni immedjata. L-Istati Membri l-oħra u l-Kummissjoni għandhom jipprovdu kummenti jew jagħtu opinjoni mingħajr dewmien. Din il-proċedura ma għandhiex tiġi invokata biex isservi purament l-interessi kummerċjali tal-applikant li jitlob l-awtorizzazzjoni.

Proposta għal regolament
Artikolu 9 – paragrafu 1
	

	Test propost mill-Kummissjoni
	Emenda

	1.	Stat Membru li jqis li investiment barrani fit-territorju ta’ Stat Membru ieħor li ma jkunx ġie nnotifikat lill-mekkaniżmu ta’ kooperazzjoni x’aktarx li jaffettwa b’mod negattiv is-sigurtà jew l-ordni pubbliku tiegħu, jista’ jiftaħ proċedura fuq inizjattiva proprja fir-rigward ta’ dak l-investiment barrani. Qabel il-ftuħ tal-proċedura, l-Istat Membru għandu jivverifika li l-Istat Membru fejn l-investiment huwa ppjanat jew tlesta ma għandux l-intenzjoni li jinnotifika l-investiment barrani lill-mekkaniżmu ta’ kooperazzjoni.
	1.	Meta Stat Membru jqis li investiment barrani fit-territorju ta’ Stat Membru ieħor li ma jkunx ġie nnotifikat lill-mekkaniżmu ta’ kooperazzjoni x’aktarx li jaffettwa b’mod negattiv is-sigurtà jew l-ordni pubbliku tiegħu jew meta l-Kummissjoni tqis li tali investiment barrani x’aktarx jaffettwa b’mod negattiv is-sigurtà jew l-ordni pubbliku ta’ aktar minn Stat Membru wieħed jew il-proġetti jew il-programmi ta’ interess għall-Unjoni għal raġunijiet ta’ sigurtà u ordni pubbliku, l-Istat Membru jew il-Kummissjoni jistgħu jiftħu proċedura fuq inizjattiva proprja fir-rigward ta’ dak l-investiment barrani. Qabel il-ftuħ tal-proċedura, l-Istat Membru jew il-Kummissjoni għandhom jivverifikaw li l-Istat Membru ospitanti ma għandux l-intenzjoni li jinnotifika l-investiment barrani lill-mekkaniżmu ta’ kooperazzjoni.

Proposta għal regolament
Artikolu 9 – paragrafu 2
	

	Test propost mill-Kummissjoni
	Emenda

	2.	L-Istati Membri għandhom jingħataw mill-inqas 15-il xahar, wara li l-investiment barrani jkun tlesta, biex jeżerċitaw id-dritt li jiftħu l-proċedura stabbilita fil-paragrafu 1, dment li sadanittant l-investiment barrani rispettiv ma jkunx ġie nnotifikat lill-mekkaniżmu ta’ kooperazzjoni.
	2.	L-Istati Membri u l-Kummissjoni għandhom jingħataw sa massimu ta’ 15-il xahar, wara li l-investiment barrani jkun tlesta, biex jeżerċitaw id-dritt li jiftħu l-proċedura stabbilita fil-paragrafu 1, dment li sadanittant l-investiment barrani rispettiv ma jkunx ġie nnotifikat lill-mekkaniżmu ta’ kooperazzjoni.

Proposta għal regolament
Artikolu 9 – paragrafu 3
	

	Test propost mill-Kummissjoni
	Emenda

	3.	Il-Kummissjoni tista’ tiftaħ proċedura fuq inizjattiva proprja meta tqis li investiment barrani fit-territorju ta’ Stat Membru li ma jkunx ġie nnotifikat lill-mekkaniżmu ta’ kooperazzjoni jaqa’ taħt l-Artikolu 7(2). Qabel ma tiftaħ il-proċedura, il-Kummissjoni għandha tivverifika li l-Istat Membru fejn l-investiment ikun ippjanat jew tlesta ma jkollux l-intenzjoni li jinnotifika l-investiment barrani lill-mekkaniżmu ta’ kooperazzjoni.
	imħassar

Proposta għal regolament
Artikolu 9 – paragrafu 4
	

	Test propost mill-Kummissjoni
	Emenda

	4.	Il-Kummissjoni għandha tingħata mill-inqas 15-il xahar, wara li l-investiment barrani jkun tlesta, biex teżerċita id-dritt li tiftaħ il-proċedura stabbilita fil-paragrafu 3, dment li sadanittant l-investiment barrani rispettiv ma jkunx ġie nnotifikat lill-mekkaniżmu ta’ kooperazzjoni.
	imħassar

Proposta għal regolament
Artikolu 9 – paragrafu 5
	

	Test propost mill-Kummissjoni
	Emenda

	5.	L-Istati Membri jew il-Kummissjoni għandhom jiftħu l-proċedura fuq inizjattiva proprja stabbilita fil-paragrafi 1 u 3 rispettivament billi jibagħtu talba debitament motivata għal informazzjoni permezz tas-sistema sigura u kriptata msemmija fl-Artikolu 12(4) lill-Istat Membru fejn l-investiment barrani huwa ppjanat jew tlesta. Kwalunkwe talba għal informazzjoni skont dan il-paragrafu għandha tkun debitament ġustifikata, limitata għall-informazzjoni meħtieġa biex l-Istati Membri jipprovdu kummenti jew biex il-Kummissjoni tagħti opinjoni, proporzjonata għall-fini tat-talba u li ma tkunx ta’ piż bla bżonn għall-Istat Membru notifikanti. Meta t-talba għall-informazzjoni tiġi ppreżentata minn Stat Membru, dak l-Istat Membru għandu jibgħat it-talba lill-Kummissjoni simultanjament.
	5.	L-Istati Membri jew il-Kummissjoni għandhom jiftħu l-proċedura fuq inizjattiva proprja billi jibagħtu talba debitament motivata għal informazzjoni lill-Istat Membru ospitanti. Kwalunkwe talba għal informazzjoni skont dan il-paragrafu għandha tkun debitament ġustifikata, limitata għall-informazzjoni meħtieġa biex l-Istati Membri jipprovdu kummenti jew biex il-Kummissjoni tagħti opinjoni, proporzjonata għall-fini tat-talba u li ma tkunx ta’ piż bla bżonn għall-Istat Membru ospitanti. Meta t-talba għall-informazzjoni tiġi ppreżentata minn Stat Membru, dak l-Istat Membru għandu jibgħat it-talba lill-Kummissjoni simultanjament.

Proposta għal regolament
Artikolu 9 – paragrafu 6
	

	Test propost mill-Kummissjoni
	Emenda

	6.	L-Istat Membru fejn l-investiment huwa ppjanat jew tlesta għandu jipprovdi l-informazzjoni kompluta mitluba mill-Istati Membri l-oħra jew mill-Kummissjoni skont il-paragrafu 5 mingħajr dewmien żejjed permezz tas-sistema sigura u kriptata msemmija fl-Artikolu 12(4). Meta l-Istat Membru notifikanti jipprovdi informazzjoni addizzjonali lil Stat Membru, tali informazzjoni addizzjonali għandha tintbagħat lill-Kummissjoni simultanjament.
	6.	L-Istat Membru ospitanti għandu jipprovdi l-informazzjoni kompluta mitluba mill-Istati Membri l-oħra jew mill-Kummissjoni skont il-paragrafu 5 mingħajr dewmien żejjed. Meta l-Istat Membru ospitanti jipprovdi tali informazzjoni lil Stat Membru, dik l-informazzjoni għandha tintbagħat lill-Kummissjoni simultanjament.

Proposta għal regolament
Artikolu 9 – paragrafu 7 – parti introduttorja
	

	Test propost mill-Kummissjoni
	Emenda

	7.	Wara li tasal l-informazzjoni msemmija fil-paragrafu 6, l-Istati Membri jistgħu jipprovdu kummenti u l-Kummissjoni tista’ tipprovdi opinjoni lill-Istat Membru fejn l-investiment barrani huwa ppjanat jew tlesta. Ir-regoli u l-proċeduri stabbiliti fl-Artikolu 7 u 8 għandhom japplikaw mutatis mutandis, soġġetti għall-modifiki li ġejjin:
	7.	Wara li tasal l-informazzjoni msemmija fil-paragrafu 6, l-Istati Membri jistgħu jipprovdu kummenti u l-Kummissjoni tista’ tipprovdi opinjoni lill-Istat Membru ospitanti, mhux aktar tard minn 30 jum kalendarju wara li jirċievu l-informazzjoni kompluta mitluba skont il-paragrafu 5. F’każijiet li fihom il-proċedura nbdiet minn Stat Membru, il-Kummissjoni għandha tingħata 15-il jum kalendarju addizzjonali biex toħroġ l-opinjoni tagħha. L-Istat Membru ospitanti għandu jagħti l-akbar kunsiderazzjoni tiegħu lil tali kumment jew opinjoni.

Proposta għal regolament
Artikolu 9 – paragrafu 7 – punt a
	

	Test propost mill-Kummissjoni
	Emenda

	(a)	il-kummenti mill-Istati Membri jew l-opinjoni mill-Kummissjoni għandhom jintbagħtu sa mhux aktar tard minn 35 jum kalendarju wara li tasal l-informazzjoni kompluta mitluba skont il-paragrafu 5.
	imħassar

Proposta għal regolament
Artikolu 9 – paragrafu 7 – punt b
	

	Test propost mill-Kummissjoni
	Emenda

	(b)	għall-proċeduri mibdija skont il-paragrafu 1, il-Kummissjoni għandu jkollha 15-il jum kalendarju addizzjonali biex tagħti opinjoni wara li tkun għaddiet l-iskadenza għall-Istat Membru stabbilita fil-punt (a) ta’ dan il-paragrafu.
	imħassar

Proposta għal regolament
Artikolu 9 – paragrafu 7a (ġdid)
	

	Test propost mill-Kummissjoni
	Emenda

	
	7a.	Wara li jirċievi kumment jew opinjoni skont il-paragrafu 7, l-Istat Membru ospitanti għandu jorganizza laqgħa mal-Istati Membri li taw kummenti, meta applikabbli, u mal-Kummissjoni biex jiddiskutu kif jindirizzaw ir-riskji identifikati b’mod effettiv. Jekk l-Istat Membru ospitanti ma jaqbilx mar-riskji identifikati jew, meta applikabbli, mal-miżuri proposti fil-kumment jew fl-opinjoni, l-Istati Membri u l-Kummissjoni għandu jkollhom l-għan li jidentifikaw soluzzjonijiet alternattivi u jaqblu dwar azzjonijiet adatti biex jiġu ġestiti r-riskji inkwistjoni.

Proposta għal regolament
Artikolu 9 – paragrafu 7b (ġdid)
	

	Test propost mill-Kummissjoni
	Emenda

	
	7b.	Wara l-laqgħa msemmija fil-paragrafu 7a, l-Istat Membru ospitanti għandu jinforma lill-Kummissjoni u, meta applikabbli, lill-Istati Membri li taw kummenti, meta jkun biħsiebu jiskrinja l-investiment.

Proposta għal regolament
Artikolu 9 – paragrafu 7c (ġdid)
	

	Test propost mill-Kummissjoni
	Emenda

	
	7c.	Meta l-Istat Membru ospitanti jiddeċiedi li ma jiskrinjax l-investiment barrani, għandu jipprovdi spjegazzjoni bil-miktub lill-Istati Membri kkonċernati u lill-Kummissjoni dwar ir-raġunijiet għan-nuqqas ta’ qbil tiegħu mal-kummenti ta’ dawk l-Istati Membri jew mal-opinjoni tal-Kummissjoni.

Proposta għal regolament
Artikolu 9a (ġdid)
	

	Test propost mill-Kummissjoni
	Emenda

	
	Artikolu 9a

	
	Setgħat Investigattivi tal-Kummissjoni

	
	1. 	Fuq talba debitament ġustifikata minn Stat Membru jew fuq inizjattiva tagħha stess meta jkun hemm bażi raġonevoli li jiġi ssuspettat li investiment barrani jaf jaffettwa s-sigurtà jew l-ordni pubbliku ta’ aktar minn Stat Membru wieħed, u dment li l-Istat Membru ospitanti jkun ġie nnotifikat, il-Kummissjoni tista’ titlob informazzjoni f’konformità ma’ dan l-Artikolu.

	
	2. 	Il-Kummissjoni tista’ titlob lill-partijiet involuti f’investiment barrani jipprovdu kwalunkwe informazzjoni meqjusa neċessarja biex jiġi vvalutat jekk l-investiment barrani huwiex probabbli li jaffettwa b’mod negattiv is-sigurtà jew l-ordni pubbliku. Tista’ titlob informazzjoni minn kwalunkwe entità jew persuna oħra li x’aktarx ikollha informazzjoni rilevanti għall-valutazzjoni ta’ jekk investiment barrani huwiex probabbli li jaffettwa b’mod negattiv is-sigurtà jew l-ordni pubbliku, inklużi l-fornituri, il-kuntratturi, il-klijenti u l-esperti.

	
	3. 	Il-Kummissjoni għandha tinforma lil Stat Membru qabel ma tfittex tali informazzjoni fit-territorju tiegħu.

	
	4. 	Talba għal informazzjoni skont il-paragrafu 2 għandha:

	
	(a) 	tiddikjara l-bażi legali u l-iskop tagħha, tispeċifika l-informazzjoni meħtieġa u tistabbilixxi limitu ta’ żmien xieraq għall-forniment tagħha;

	
	(b) 	tkun debitament ġustifikata u limitata għall-informazzjoni strettament meħtieġa għall-valutazzjoni tal-impatt potenzjali ta’ tranżazzjoni fuq is-sigurtà jew l-ordni pubbliku;

	
	(c) 	tinkludi dikjarazzjoni li, jekk l-informazzjoni pprovduta tkun skorretta, mhux kompluta jew qarrieqa, jistgħu jiġu imposti l-pagamenti perjodiċi ta’ penali previsti fil-paragrafu 6;

	
	(d) 	 tinkludi dikjarazzjoni li nuqqas ta’ kooperazzjoni jista’ jippermetti lill-Kummissjoni tieħu deċiżjoni abbażi tal-fatti disponibbli lilha.

	
	5. 	L-iskadenzi msemmija fl-Artikolu 8(7a), il-punti (a) sa (c), fl-Artikolu 8(7b), il-punt (b), u fl-Artikolu 8(7c), il-punt (a), jistgħu jiġu sospiżi għaż-żmien meħtieġ mill-Kummissjoni biex tikseb l-informazzjoni mitluba. Is-sospensjoni għandha tidħol fis-seħħ mid-data tat-talba tal-Kummissjoni għal informazzjoni u għandha tibqa’ fis-seħħ sakemm il-Kummissjoni tirċievi l-informazzjoni mitluba b’mod komplut. Is-sospensjoni ma għandhiex iddum iktar minn 30 jum kalendarju. Il-Kummissjoni għandha tinnotifika minnufih lill-Istati Membri rilevanti kemm dwar is-sospensjoni kif ukoll dwar it-tneħħija tagħha.

	
	6. 	Fil-każ ta’ nuqqas mhux ġustifikat ta’ konformità mat-talbiet għal informazzjoni tal-Kummissjoni, il-Kummissjoni tista’ timponi, permezz ta’ deċiżjoni:

	
	(a) 	multi li ma jaqbżux 1 % tal-fatturat aggregat tal-parti jew l-entità kkonċernata fis-sena finanzjarja preċedenti; jew 

	
	(b) 	pagamenti perjodiċi ta’ penali, meta tiġi pprovduta informazzjoni mhux kompluta, skorretta jew qarrieqa, jew l-informazzjoni mitluba ma tingħatax sal-iskadenza speċifikata. Tali pagamenti perjodiċi ta’ penali ma għandhomx jaqbżu 5 % tal-fatturat aggregat medju ta’ kuljum tal-parti jew tal-entità kkonċernata fis-sena finanzjarja preċedenti għal kull jum tax-xogħol ta’ dewmien, ikkalkulat mid-data stabbilita fid-deċiżjoni, sakemm tinkiseb il-konformità.

	
	7. 	Qabel ma jiġu imposti pagamenti perjodiċi ta’ penali, il-parti jew l-entità kkonċernata għandha tingħata l-opportunità li tinstema’. Meta tiddetermina l-ammont tal-multa jew tal-pagament perjodiku ta’ penali, il-Kummissjoni għandha tqis in-natura, il-gravità u t-tul ta’ żmien tan-nuqqas ta’ konformità, f’konformità mal-prinċipji tal-proporzjonalità u l-adegwatezza.

	
	8. 	Meta tiddetermina l-ammont tal-multa jew tal-pagament perjodiku ta’ penali, il-Kummissjoni għandha tqis in-natura, il-gravità u t-tul ta’ żmien tan-nuqqas ta’ konformità, f’konformità mal-prinċipji tal-proporzjonalità u l-adegwatezza.

Proposta għal regolament
Artikolu 10 – paragrafu 1 – parti introduttorja
	

	Test propost mill-Kummissjoni
	Emenda

	1.	L-Istati Membri għandhom jiżguraw li l-informazzjoni pprovduta fin-notifika msemmija fl-Artikolu 5 u għat-talba għal informazzjoni msemmija fl-Artikolu 9(5) jinkludu:
	1.	L-Istati Membri għandhom jipprovdu, bħala minimu, l-informazzjoni li ġejja fin-notifika msemmija fl-Artikolu 5 u bi tweġiba għat-talba għal informazzjoni msemmija fl-Artikolu 9(5):

Proposta għal regolament
Artikolu 10 – paragrafu 1 – punt e
	

	Test propost mill-Kummissjoni
	Emenda

	(e)	l-attivitajiet tal-investitur barrani, l-isem u l-indirizz tiegħu; kif ukoll
	(e)	l-attivitajiet tal-investitur barrani, l-isem u l-indirizz tiegħu;

Proposta għal regolament
Artikolu 10 – paragrafu 1 – punt ea (ġdid)
	

	Test propost mill-Kummissjoni
	Emenda

	
	(ea)	fejn applikabbli, ir-raġunijiet li jiġġustifikaw in-notifika, inkluż jekk tkunx ġietx issodisfata xi waħda mill-kundizzjonijiet għan-notifika ta’ investiment barrani msemmija fil-punti (i) sa (iii) tal-Artikolu 5(1), il-punt (b); 

Proposta għal regolament
Artikolu 1 – paragrafu 1 – punt eb (ġdid)
	

	Test propost mill-Kummissjoni
	Emenda

	
	(eb)	jekk l-entità fil-mira tal-Unjoni hijiex riċevitur ta’ fondi kif definit fl-Artikolu 2, il-punt (59), tar-Regolament (UE) 2024/2509, jew ta’ kwalunkwe fond jew strument finanzjarju stabbilit jew ġestit mill-Unjoni; kif ukoll

Proposta għal regolament
Artikolu 10 – paragrafu 3
	

	Test propost mill-Kummissjoni
	Emenda

	3.	Meta l-Kummissjoni jew l-Istati Membri jitolbu informazzjoni addizzjonali skont l-Artikolu 8(1) jew l-Artikolu 9(5) mill-Istat Membru fejn l-investiment barrani huwa ppjanat jew tlesta, dak l-Istat Membru għandu jagħmel ħiltu biex jipprovdi tali informazzjoni, jekk disponibbli, lill-Istati Membri li qed jagħmu t-talba u lill-Kummissjoni.
	imħassar

Proposta għal regolament
Artikolu 10 – paragrafu 4
	

	Test propost mill-Kummissjoni
	Emenda

	4.	Fejn meħtieġ, l-Istat Membru fejn l-investiment barrani huwa ppjanat jew tlesta jista’ jitlob lill-applikant li jitlob awtorizzazzjoni jew kwalunkwe impriża rilevanti oħra biex jipprovdi l-informazzjoni msemmija fil-paragrafi 1 u 3. It-talba għall-informazzjoni tista’ tikkonċerna informazzjoni meħtieġa biex l-Istat Membru jiddetermina jekk kwalunkwe waħda mill-kundizzjonijiet stabbiliti fl-Artikolu 5(1) hijiex issodisfata. L-impriża kkonċernata għandha tipprovdi l-informazzjoni mitluba lill-Istat Membru fejn l-investiment barrani huwa ppjanat jew tlesta fi żmien 15-il jum kalendarju mit-talba.
	4.	Fejn meħtieġ, l-Istat Membru ospitanti jista’ jitlob lill-applikant li jitlob awtorizzazzjoni jew lil kwalunkwe impriża rilevanti oħra biex jipprovdu, fost oħrajn, l-informazzjoni msemmija fil-paragrafu 1 ta’ dan l-Artikolu u fl-Artikolu 8(2). It-talba għall-informazzjoni tista’ tikkonċerna informazzjoni meħtieġa biex l-Istat Membru jiddetermina jekk kwalunkwe waħda mill-kundizzjonijiet stabbiliti fl-Artikolu 5(1) hijiex issodisfata. L-impriża kkonċernata għandha tipprovdi l-informazzjoni mitluba lill-Istat Membru fejn l-investiment barrani huwa ppjanat jew tlesta fi żmien 15-il jum kalendarju mit-talba.

Proposta għal regolament
Artikolu 10 – paragrafu 5
	

	Test propost mill-Kummissjoni
	Emenda

	5.	L-Istat Membru fejn l-investiment barrani huwa ppjanat jew tlesta u l-Kummissjoni jistgħu jitolbu lil Stati Membri oħra jfittxu informazzjoni mingħand impriżi fit-territorju tagħhom, dment li din l-informazzjoni tkun rilevanti u strettament meħtieġa għall-valutazzjoni ta’ investiment barrani skont l-Artikolu 13. L-Istat Membru li jirċievi t-talba biex ifittex informazzjoni għandu, mingħajr dewmien, jitlob lill-impriża tipprovdi dik l-informazzjoni u għandu jinnotifikaha lill-Istat Membru fejn l-investiment barrani huwa ppjanat jew tlesta u lill-Kummissjoni, f’konformità mal-proċedura stabbilita fl-Artikoli 8(2) u 9(6) kif applikabbli.
	5.	L-Istat Membru ospitanti u l-Kummissjoni jistgħu jitolbu lil Stati Membri oħra jfittxu informazzjoni mingħand impriżi fit-territorju tagħhom, dment li din l-informazzjoni tkun rilevanti u strettament meħtieġa għall-valutazzjoni ta’ investiment barrani skont l-Artikolu 13. L-Istat Membru li jirċievi t-talba biex ifittex informazzjoni għandu, mingħajr dewmien, jitlob lill-impriża tipprovdi dik l-informazzjoni u għandu jinnotifikaha lill-Istat Membru ospitanti u lill-Kummissjoni, f’konformità mal-proċedura stabbilita fl-Artikolu 8(5) u fl-Artikolu 9(6) kif applikabbli.

Proposta għal regolament
Artikolu 10 – paragrafu 6
	

	Test propost mill-Kummissjoni
	Emenda

	6.	Stat Membru għandu jinnotifika lill-Kummissjoni u lill-Istati Membri l-oħra kkonċernati jekk, f’ċirkostanzi eċċezzjonali, ma jkunx jista’, minkejja l-aħjar sforzi tiegħu, jipprovdi l-informazzjoni msemmija fil-paragrafi 3, 4 jew 5. Dak l-Istat Membru għandu jispjega kif xieraq ir-raġunijiet għaliex ma jkunx jista’ jipprovdi l-informazzjoni.
	6.	Stat Membru għandu jinnotifika lill-Kummissjoni u lill-Istati Membri l-oħra kkonċernati jekk, f’ċirkostanzi eċċezzjonali, ma jkunx jista’, minkejja l-aħjar sforzi tiegħu, jipprovdi l-informazzjoni msemmija fil-paragrafi 4 jew 5 ta’ dan l-Artikolu, fl-Artikolu 8(2) jew fl-Artikolu 9(5). Dak l-Istat Membru għandu jispjega kif xieraq ir-raġunijiet għaliex ma jkunx jista’ jipprovdi l-informazzjoni.

Proposta għal regolament
Artikolu 11 – paragrafu 1
	

	Test propost mill-Kummissjoni
	Emenda

	1.	L-Istati Membri għandhom jipprovdu r-riżorsi, il-mezzi legali u amministrattivi meħtieġa għall-parteċipazzjoni effiċjenti u effettiva tagħhom fil-mekkaniżmu ta’ kooperazzjoni.
	1.	L-Istati Membri għandhom jipprovdu r-riżorsi u l-mezzi legali u amministrattivi meħtieġa biex iwettqu, b’mod effettiv u effiċjenti, il-kompiti assenjati lilhom biex jissodisfaw l-objettivi ta’ dan ir-Regolament, inkluża l-parteċipazzjoni effiċjenti u effettiva tagħhom fil-mekkaniżmu ta’ kooperazzjoni.

Proposta għal regolament
Artikolu 11 – paragrafu 4
	

	Test propost mill-Kummissjoni
	Emenda

	4.	L-Istati Membri għandhom jiżguraw li l-mekkaniżmi tal-iskrinjar tagħhom jagħtu biżżejjed żmien u mezzi biex jivvalutaw u jagħtu l-akbar kunsiderazzjoni lill-kummenti ta’ Stati Membri oħra u l-opinjonijiet tal-Kummissjoni qabel ma tittieħed deċiżjoni tal-iskrinjar. Dan jinkludi li jkollhom l-mezzi u s-setgħat legali kollha meħtieġa biex jikkunsidraw it-tħassib espress jew l-impatti probabbli identifikati minn Stat Membru ieħor jew mill-Kummissjoni fid-deċiżjoni tal-iskrinjar tagħha jew fi kwalunkwe strument rilevanti ieħor għad-dispożizzjoni tagħha. Meta investiment barrani jiġi nnotifikat lill-Kummissjoni u lill-Istati Membri l-oħra skont l-Artikolu 5, il-mekkaniżmi tal-iskrinjar ma għandhomx jippermettu lill-Istati Membri jieħdu d-deċiżjoni tal-iskrinjar tagħhom qabel ma jagħlqu l-iskadenzi għall-kummenti mill-Istati Membri u l-opinjonijiet tal-Kummissjoni stabbiliti fl-Artikolu 8(3).
	4.	Il-mekkaniżmi ta’ skrinjar tal-Istati Membri għandhom jagħtu biżżejjed mezzi biex jivvalutaw il-kummenti ta’ Stati Membri oħra u l-opinjonijiet tal-Kummissjoni, u jagħtuhom l-akbar kunsiderazzjoni, qabel ma tittieħed deċiżjoni tal-iskrinjar. Dan jinkludi li jkollhom il-mezzi u s-setgħat legali kollha meħtieġa biex jikkunsidraw it-tħassib espress jew l-impatti probabbli identifikati minn Stat Membru ieħor jew mill-Kummissjoni fid-deċiżjoni tal-iskrinjar tagħha jew fi kwalunkwe strument rilevanti ieħor għad-dispożizzjoni tagħha.

Proposta għal regolament
Artikolu 11 – paragrafu 5
	

	Test propost mill-Kummissjoni
	Emenda

	5.	L-Istati Membri għandhom jiżguraw li l-liġijiet nazzjonali tagħhom jippermettu konformità mal-obbligi stabbiliti fl-Artikolu 7, il-paragrafi minn 5 sa 9.
	5.	L-Istati Membri għandhom jiżguraw li l-liġijiet nazzjonali tagħhom jippermettu konformità mal-obbligi stabbiliti fl-Artikolu 7.

Proposta għal regolament
Artikolu 11 – paragrafu 7
	

	Test propost mill-Kummissjoni
	Emenda

	7.	Meta l-miżuri ta’ mitigazzjoni f’deċiżjoni tal-iskrinjar jirrikjedu konformità mill-impriżi stabbiliti fi Stati Membri oħra, l-Istati Membri li jkunu adottaw deċiżjoni tal-iskrinjar għandhom jikkooperaw mal-Istat Membru l-ieħor jew mal-Istati Membri kkonċernati dwar il-monitoraġġ u l-infurzar tad-deċiżjoni tal-iskrinjar. L-Istati Membri għandhom jiżguraw li jkollhom il-mezzi legali u s-setgħat kollha meħtieġa biex jindirizzaw b’mod effettiv il-konsegwenzi tan-nuqqas ta’ konformità mal-miżuri ta’ mitigazzjoni previsti f’deċiżjoni tal-iskrinjar.
	7.	Meta l-miżuri ta’ mitigazzjoni f’deċiżjoni tal-iskrinjar jirrikjedu konformità mill-impriżi stabbiliti f’aktar minn Stat Membru wieħed, l-Istati Membri kkonċernati għandhom jikkooperaw ma’ xulxin dwar il-monitoraġġ u l-infurzar tad-deċiżjoni tal-iskrinjar. L-Istati Membri għandhom jiżguraw li jkollhom il-mezzi legali u s-setgħat kollha meħtieġa biex jindirizzaw b’mod effettiv il-konsegwenzi tan-nuqqas ta’ konformità mal-miżuri ta’ mitigazzjoni previsti f’deċiżjoni tal-iskrinjar ta’ Stat Membru ieħor jew tal-Kummissjoni.

Proposta għal regolament
Artikolu 11 – paragrafu 7a (ġdid)
	

	Test propost mill-Kummissjoni
	Emenda

	
	7a.	Meta, wara l-adozzjoni ta’ deċiżjoni tal-iskrinjar, Stat Membru ospitanti jimponi penali f’konformità mal-Artikolu 4(2), il-punt (ha), għandu jinnotifika lill-Kummissjoni u lill-Istati Membri li pprovdew kummenti dwar it-tranżazzjoni fi żmien raġonevoli.

Proposta għal regolament
Artikolu 12 – paragrafu 1 – parti introduttorja
	

	Test propost mill-Kummissjoni
	Emenda

	1.	L-informazzjoni li tasal f’konformità mal-proċeduri stabbiliti fl-Artikoli 5, 7 u 9 għandha tintuża biss għall-iskop li għalih tkun intalbet, sakemm:
	1.	L-informazzjoni li tasal f’konformità mal-proċeduri stabbiliti fl-Artikoli 5, 7, 9 u 9a għandha tintuża biss għall-iskop li għalih tkun intalbet, sakemm:

Proposta għal regolament
Artikolu 12 – paragrafu 1– punt b
	

	Test propost mill-Kummissjoni
	Emenda

	(b)	il-Qorti tal-Ġustizzja tal-Unjoni Ewropea jew qorti tal-Istat Membru fejn l-investiment barrani huwa ppjanat jew tlesta titlob tali informazzjoni għall-fini ta’ proċedimenti legali.
	(b)	il-Qorti tal-Ġustizzja tal-Unjoni Ewropea jew qorti tal-Istat Membru ospitanti titlob tali informazzjoni għall-fini ta’ proċedimenti legali.

Proposta għal regolament
Artikolu 12 – paragrafu 4
	

	Test propost mill-Kummissjoni
	Emenda

	4.	Il-Kummissjoni għandha tipprovdi sistema sigura u kriptata biex tappoġġa l-iskambju ta’ informazzjoni bejn il-punti ta’ kuntatt.
	imħassar

Proposta għal regolament
Artikolu 12a (ġdid)
	

	Test propost mill-Kummissjoni
	Emenda

	
	Artikolu 12a

	
	Sistema sigura u kriptata u portal uniku

	
	1. 	Il-Kummissjoni għandha tistabbilixxi u żżomm aġġornata sistema sigura u kriptata sabiex tiffaċilita l-iskambju ta’ informazzjoni bejn il-punti ta’ kuntatt. Il-komunikazzjonijiet kollha bejn l-Istati Membri, kif ukoll bejn l-Istati Membri u l-Kummissjoni skont dan ir-Regolament, inklużi notifiki skont l-Artikolu 5 kif ukoll kummenti u opinjonijiet skont l-Artikolu 7, għandhom jiġu trażmessi esklużivament permezz ta’ dik is-sistema sigura u kriptata.

	
	2. 	Bħala parti mis-sistema sigura u kriptata, il-Kummissjoni għandha tistabbilixxi portal uniku online għall-preżentazzjoni elettronika ta’ investimenti barranin mal-awtoritajiet tal-iskrinjar. Dak il-portal uniku għandu jkun operattiv sa mhux aktar tard minn... [sitt xhur qabel id-data tal-applikazzjoni ta’ dan ir-Regolament]. Għandu jservi bħala l-punt tad-dħul għall-iskrinjar tal-investimenti barranin. L-Istati Membri għandhom jużaw il-portal uniku biex jirċievu preżentazzjonijiet u għal komunikazzjonijiet oħra mal-applikanti.

	
	3. 	L-applikanti u r-rappreżentanti legali tagħhom għandhom jissottomettu preżentazzjonijiet permezz ta’ formola online disponibbli fuq il-portal uniku stabbilit skont il-paragrafu 2 ta’ dan l-Artikolu. Il-formola għandha tinkludi l-informazzjoni meħtieġa skont l-Artikolu 10(1).

	
	4. 	Meta jissottomettu preżentazzjoni, l-applikanti għandhom jagħżlu l-Istati Membri li lilhom għandha tiġi trażmessa l-preżentazzjoni. Il-komunikazzjonijiet sussegwenti bejn l-Istat Membru riċevitur u l-applikanti għandhom isiru permezz tal-portal uniku sakemm titlesta t-talba għal awtorizzazzjoni.

	
	5. 	L-informazzjoni kollha trażmessa permezz tal-portal uniku għandha tkun disponibbli biss għar-riċevitur deżinjat.

	
	6. 	Sa... [sitt xhur qabel id-data tal-applikazzjoni ta’ dan ir-Regolament], il-Kummissjoni għandha, permezz ta’ atti ta’ implimentazzjoni skont l-Artikolu 21, tadotta miżuri li jistabbilixxu l-modalitajiet għall-funzjonament tal-portal uniku u s-sistema sigura u kriptata prevista f’dan l-Artikolu.

	
	7. 	Bħala parti mis-sistema sigura u kriptata, il-Kummissjoni għandha tistabbilixxi bażi tad-data sigura, li għandha titqiegħed għad-dispożizzjoni tal-Istati Membri kollha, bl-informazzjoni skambjata dwar l-investimenti barranin ivvalutati mill-mekkaniżmu ta’ kooperazzjoni, inklużi l-partijiet involuti, il-kummenti u l-opinjonijiet maħruġa u l-eżitu tal-valutazzjonijiet fl-ambitu tal-mekkaniżmi nazzjonali ta’ skrinjar, inkluża l-informazzjoni dwar id-deċiżjonijiet tal-iskrinjar rilevanti. Il-Kummissjoni għandha tistabbilixxi dik il-bażi tad-data sigura sa mhux aktar tard minn... [sitt xhur mid-data tad-dħul fis-seħħ ta’ dan ir-Regolament] u ttella’, f’dik il-bażi tad-data, l-informazzjoni li tkun ilha għad-dispożizzjoni tagħha sa mit-12 ta’ Ottubru 2020. Sa ... [id-data tal-applikazzjoni ta’ dan ir-Regolament], l-Istati Membri għandhom itellgħu, f’dik il-bażi tad-data, l-informazzjoni li jkollhom għad-dispożizzjoni tagħhom dwar l-eżitu tal-proċedura rilevanti skont il-mekkaniżmi ta’ skrinjar rispettivi tagħhom. L-Istati Membri u l-Kummissjoni jistgħu jipprovdu wkoll informazzjoni jew spjegazzjonijiet addizzjonali, inkluża intelligence kummerċjali rilevanti li jkunu akkwistaw u vverifikaw mingħand bejjiegħa kummerċjali.

Proposta għal regolament
Artikolu 12b (ġdid)
	

	Test propost mill-Kummissjoni
	Emenda

	
	Artikolu 12b

	
	Kapaċità ta’ intelligence kummerċjali

	
	Il-Kummissjoni għandha tiżviluppa kapaċità ta’ intelligence kummerċjali biex tappoġġa lill-awtoritajiet tal-iskrinjar tal-Istati Membri ħalli jidentifikaw ir-riskji potenzjali għas-sigurtà u l-ordni pubbliku relatati mal-investimenti barranin, tiżviluppa valutazzjonijiet tar-riskju kkoordinati u, f’konsultazzjoni mal-grupp ta’ esperti tal-Kummissjoni dwar l-iskrinjar tal-investimenti barranin, tappoġġa programm tal-Unjoni għat-tisħiħ tal-kapaċitajiet fil-qasam tal-investiment diretti barranin biex jidentifika u jippromwovi l-aħjar prattiki u t-tagħlimiet meħuda, u toffri programmi ta’ taħriġ komuni għall-uffiċjali tal-Istati Membri.

Proposta għal regolament
Artikolu 13 – paragrafu 2
	

	Test propost mill-Kummissjoni
	Emenda

	2.	Il-Kummissjoni għandha tiddetermina, għall-fini li tagħti opinjoni debitament motivata skont l-Artikolu 7(2) jew (3) jew l-Artikolu 9(7), jekk tqisx li investiment barrani ikunx probabbli li jaffettwa b’mod negattiv is-sigurtà jew l-ordni pubbliku.
	2.	Il-Kummissjoni għandha tiddetermina, għall-fini li tagħti opinjoni debitament motivata skont l-Artikolu 7(2) jew (3) jew l-Artikolu 9(7), jew deċiżjoni skont l-Artikolu 7(9b) jew (9c), jekk tqisx li investiment barrani ikunx probabbli li jaffettwa b’mod negattiv is-sigurtà jew l-ordni pubbliku.

Proposta għal regolament
Artikolu 13 – paragrafu 3 – parti introduttorja
	

	Test propost mill-Kummissjoni
	Emenda

	3.	Meta jiddeterminaw jekk investiment huwiex probabbli li jaffettwa b’mod negattiv is-sigurtà jew l-ordni pubbliku, l-Istati Membri jew il-Kummissjoni għandhom jikkunsidraw b’mod partikolari jekk l-investiment ikkonċernat huwiex probabbli li jaffettwa b’mod negattiv:
	3.	Meta jiddeterminaw jekk investiment barrani huwiex probabbli li jaffettwa b’mod negattiv is-sigurtà jew l-ordni pubbliku, l-Istati Membri jew il-Kummissjoni għandhom jikkunsidraw b’mod partikolari jekk l-investiment ikkonċernat huwiex probabbli li jaffettwa b’mod negattiv:

Proposta għal regolament
Artikolu 13 – paragrafu 3 – punt a
	

	Test propost mill-Kummissjoni
	Emenda

	(a)	is-sigurtà, l-integrità u l-funzjonament tal-infrastruttura kritika, kemm fiżika kif ukoll virtwali; f’dak il-kuntest, abbażi tal-informazzjoni disponibbli, għandu jiġi vvalutat ukoll jekk l-investiment barrani huwiex probabbli li jaffettwa b’mod negattiv ir-reżiljenza ta’ kwalunkwe waħda mill-entitajiet kritiċi li jkunu identifikaw skont id-Direttiva (UE) 2022/2557 tal-Parlament Ewropew u tal-Kunsill20 kif ukoll l-entitajiet fil-kamp ta’ applikazzjoni tad-Direttiva (UE) 2022/2555 tal-Parlament Ewropew u tal-Kunsill21. Għandhom jitqiesu wkoll ir-riżultati tal-valutazzjonijiet tar-riskju kkoordinati fil-livell tal-Unjoni tal-ktajjen tal-provvista kritiċi mwettqa f’konformità mal-Artikolu 22(1) tad-Direttiva (UE) 2022/2555. ; ;
	(a)	is-sigurtà, l-integrità, il-funzjonament u r-reżiljenza tal-infrastruttura kritika, inklużi l-art u l-proprjetà kritiċi għall-użu ta’ tali infrastruttura kritika, kemm fiżika kif ukoll virtwali; f’dak il-kuntest, abbażi tal-informazzjoni disponibbli, għandu jiġi vvalutat ukoll jekk l-investiment barrani huwiex probabbli li jaffettwa b’mod negattiv ir-reżiljenza ta’ kwalunkwe waħda mill-entitajiet kritiċi li jkunu identifikaw skont id-Direttiva (UE) 2022/2557 tal-Parlament Ewropew u tal-Kunsill20 kif ukoll l-entitajiet fil-kamp ta’ applikazzjoni tad-Direttiva (UE) 2022/2555 tal-Parlament Ewropew u tal-Kunsill21. Għandhom jitqiesu wkoll ir-riżultati tal-valutazzjonijiet tar-riskju kkoordinati fil-livell tal-Unjoni, inklużi dawk li jirrigwardaw il-ktajjen tal-provvista kritiċi mwettqa f’konformità mal-Artikolu 22(1) tad-Direttiva (UE) 2022/2555, li jkopru fatturi ta’ riskju kemm tekniċi kif ukoll mhux tekniċi;

	__________________
	__________________

	20 Id-Direttiva (UE) 2022/2557 tal-Parlament Ewropew u tal-Kunsill tal-14 ta’ Diċembru 2022 dwar ir-reżiljenza tal-entitajiet kritiċi u li tħassar id-Direttiva tal-Kunsill 2008/114/KE (ĠU L 333, 27.12.2022, p. 164–198, ELI: http://data.europa.eu/eli/dir/2022/2557/oj).
	20 Id-Direttiva (UE) 2022/2557 tal-Parlament Ewropew u tal-Kunsill tal-14 ta’ Diċembru 2022 dwar ir-reżiljenza tal-entitajiet kritiċi u li tħassar id-Direttiva tal-Kunsill 2008/114/KE (ĠU L 333, 27.12.2022, p. 164–198, ELI: http://data.europa.eu/eli/dir/2022/2557/oj).

	21 Id-Direttiva (UE) 2022/2555 tal-Parlament Ewropew u tal-Kunsill tal-14 ta’ Diċembru 2022 dwar miżuri għal livell għoli komuni ta’ ċibersigurtà madwar l-Unjoni kollha, li temenda r-Regolament (UE) Nru 910/2014 u d-Direttiva (UE) 2018/1972, u li tħassar id-Direttiva (UE) 2016/1148 (ĠU L 333, 27.12.2022, p. 80–152, ELI: http://data.europa.eu/eli/dir/2022/2555/oj).
	21 Id-Direttiva (UE) 2022/2555 tal-Parlament Ewropew u tal-Kunsill tal-14 ta’ Diċembru 2022 dwar miżuri għal livell għoli komuni ta’ ċibersigurtà madwar l-Unjoni kollha, li temenda r-Regolament (UE) Nru 910/2014 u d-Direttiva (UE) 2018/1972, u li tħassar id-Direttiva (UE) 2016/1148 (ĠU L 333, 27.12.2022, p. 80–152, ELI: http://data.europa.eu/eli/dir/2022/2555/oj).

Proposta għal regolament
Artikolu 13 – paragrafu 3 – punt aa (ġdid)
	

	Test propost mill-Kummissjoni
	Emenda

	
	(aa)	is-sigurtà ta’ faċilitajiet militari u ta’ faċilitajiet pubbliċi sensittivi oħra fil-prossimità ġeografika immedjata tal-entità fil-mira tal-Unjoni;

Proposta għal regolament
Artikolu 13 – paragrafu 3 – punt ab (ġdid)
	

	Test propost mill-Kummissjoni
	Emenda

	
	(ab)	is-sigurtà, l-integrità, il-funzjonament, l-istabbiltà operattiva u r-reżiljenza tas-suq intern;



Emenda		175

Proposta għal regolament
Artikolu 13 – paragrafu 3 – punt b
	

	Test propost mill-Kummissjoni
	Emenda

	(b)	id-disponibbiltà ta’ teknoloġiji kritiċi;
	(b)	id-disponibbiltà u l-adozzjoni ta’ teknoloġiji kritiċi, is-sigurtà tat-teknoloġija u l-ħrib tat-teknoloġija;

Proposta għal regolament
Artikolu 13 – paragrafu 3 – punt c
	

	Test propost mill-Kummissjoni
	Emenda

	(c)	il-kontinwità tal-provvista ta’ inputs kritiċi;
	(c)	is-sigurtà u r-reżiljenza tal-ktajjen tal-provvista għal inputs kritiċi;

Proposta għal regolament
Artikolu 13 – paragrafu 3 – punt ca (ġdid)
	

	Test propost mill-Kummissjoni
	Emenda

	
	(ca)	is-sigurtà tal-ikel;

Proposta għal regolament
Artikolu 13 – paragrafu 3 – punt cb (ġdid)
	

	Test propost mill-Kummissjoni
	Emenda

	
	(cb)	il-kapaċità li jiġu evitati u indirizzati dipendenzi strateġiċi;

Proposta għal regolament
Artikolu 13 – paragrafu 1 – punt cc (ġdid)
	

	Test propost mill-Kummissjoni
	Emenda

	
	(cc)	il-protezzjoni tal-istabbiltà finanzjarja u ekonomika tal-Unjoni;

Proposta għal regolament
Artikolu 13 – paragrafu 3 – punt cd (ġdid)
	

	Test propost mill-Kummissjoni
	Emenda

	
	(cd)	il-forniment ta’ servizzi essenzjali u servizzi ta’ interess ġenerali;

Proposta għal regolament
Artikolu 13 – paragrafu 3 – punt d
	

	Test propost mill-Kummissjoni
	Emenda

	(d)	il-protezzjoni ta’ informazzjoni sensittiva, inkluża data personali, b’mod partikolari fir-rigward tal-kapaċità tal-investitur barrani li jaċċessa, jikkontrolla, u b’xi mod ieħor jipproċessa tali data personali; jew
	(d)	il-protezzjoni ta’ informazzjoni sensittiva, inkluża data personali kif definita fl-Artikolu 4, il-punt (1), tar-Regolament (UE) 2016/6791a, b’mod partikolari fir-rigward tal-kapaċità tal-investitur barrani li jaċċessa, jikkontrolla, u b’xi mod ieħor jipproċessa tali informazzjoni;

	
	__________________

	
	1a Ir-Regolament (UE) 2016/679 tal-Parlament Ewropew u tal-Kunsill tas-27 ta’ April 2016 dwar il-protezzjoni tal-persuni fiżiċi fir-rigward tal-ipproċessar ta’ data personali u dwar il-moviment liberu ta’ tali data, u li jħassar id-Direttiva 95/46/KE (Regolament Ġenerali dwar il-Protezzjoni tad-Data) (ĠU L 119, 4.5.2016, p. 1–88, ELI: http://data.europa.eu/eli/reg/2016/679/oj).

Proposta għal regolament
Artikolu 13 – paragrafu 3 – punt da (ġdid)
	

	Test propost mill-Kummissjoni
	Emenda

	
	(da)	il-protezzjoni tal-proprjetà intellettwali, l-għarfien jew assi intanġibbli oħra;

Proposta għal regolament
Artikolu 13 – paragrafu 3 – punt e
	

	Test propost mill-Kummissjoni
	Emenda

	(e)	il-libertà u l-pluraliżmu tal-mezzi tal-komunikazzjoni, inklużi l-pjattaformi online li jistgħu jintużaw għal diżinformazzjoni fuq skala kbira jew għal attivitajiet kriminali.
	(e)	il-libertà u l-pluraliżmu tal-mezzi tal-komunikazzjoni, inklużi l-pjattaformi online u tal-media soċjali li jistgħu jintużaw għal diżinformazzjoni fuq skala kbira jew għal attivitajiet kriminali, id-drittijiet fundamentali, id-diskors ċiviku u l-proċessi elettorali, kif ukoll in-newtralità, l-oġġettività u l-pluraliżmu tal-edukazzjoni; jew

Proposta għal regolament
Artikolu 13 – paragrafu 3 – punt ea (ġdid)
	

	Test propost mill-Kummissjoni
	Emenda

	
	(ea)	il-probabbiltà ta’ koerċizzjoni ekonomika minn pajjiż terz li jaqa’ fil-kamp ta’ applikazzjoni tal-Artikolu 2 tar-Regolament (UE) 2023/26751a. 

	
	__________________

	
	1a Ir-Regolament (UE) 2023/2675 tal-Parlament Ewropew u tal-Kunsill tat-22 ta’ Novembru 2023 dwar il-protezzjoni tal-Unjoni u tal-Istati Membri tagħha mill-koerċizzjoni ekonomika minn pajjiżi terzi (ĠU L, 2023/2675, 7.12.2023, ELI: http://data.europa.eu/eli/reg/2023/2675/oj).

Proposta għal regolament
Artikolu 13 – paragrafu 4 – punt -a (ġdid)
	

	Test propost mill-Kummissjoni
	Emenda

	
	(-a)	jekk l-investitur barrani jew is-sussidjarja ta’ investitur barrani fl-Unjoni jkunux direttament jew indirettament ikkontrollati mill-gvern, inklużi korpi tal-Istat, awtoritajiet reġjonali jew lokali jew forzi armati, ta’ pajjiż terz, inkluż permezz ta’ struttura ta’ sjieda, finanzjament sinifikanti, drittijiet speċjali jew diretturi jew maniġers maħtura mill-Istat, jew karatteristiċi oħra bl-għan li jinfluwenzaw id-deċiżjonijiet tal-maniġment, bħall-azzjonijiet tad-deheb;

Proposta għal regolament
Artikolu 13 – paragrafu 4 – punt a
	

	Test propost mill-Kummissjoni
	Emenda

	(a)	jekk l-investitur barrani, persuna fiżika jew entità li tikkontrolla l-investitur barrani, is-sid benefiċjarju tal-investitur barrani, kwalunkwe sussidjarja tal-investitur barrani, jew kwalunkwe parti oħra proprjetà ta’ jew ikkontrollata minn, jew li taġixxi f’isem jew taħt id-direzzjoni tal-investitur barrani kinitx involuta f’investiment barrani preċedentement skrinjat minn Stat Membru u li ma kienx awtorizzat jew kien awtorizzat biss b’kundizzjonijiet; biex jiddeterminaw dan, l-Istati Membri u l-Kummissjoni għandhom joqogħdu fuq l-informazzjoni disponibbli għalihom, inkluża l-informazzjoni li tinsab fil-bażi tad-data sigura stabbilita skont l-Artikolu 7(10);
	(a)	jekk l-investitur barrani, persuna fiżika jew entità li tikkontrolla l-investitur barrani, is-sid benefiċjarju tal-investitur barrani, kwalunkwe sussidjarja tal-investitur barrani, jew kwalunkwe parti oħra proprjetà ta’ jew ikkontrollata minn, jew li taġixxi f’isem jew taħt id-direzzjoni tal-investitur barrani kinitx involuta f’investiment barrani preċedentement skrinjat minn Stat Membru jew, fejn ikun disponibbli, minn pajjiż terz li għandu mekkaniżmu ta’ skrinjar ta’ investiment dirett barrani stabbilit, li miegħu l-Unjoni tikkoopera fi kwistjonijiet ta’ skrinjar tal-investiment u li ma kienx awtorizzat jew kien awtorizzat biss b’kundizzjonijiet; biex jiddeterminaw dan, l-Istati Membri u l-Kummissjoni għandhom joqogħdu fuq l-informazzjoni disponibbli għalihom, inkluża l-informazzjoni li tinsab fil-bażi tad-data sigura stabbilita skont l-Artikolu 12a (6a);

Proposta għal regolament
Artikolu 13 – paragrafu 4 – punt d
	

	Test propost mill-Kummissjoni
	Emenda

	(d)	jekk l-investitur barrani jew kwalunkwe waħda mis-sussidjarji tiegħu kinux involuti f’attivitajiet illegali jew kriminali, inkluża ċ-ċirkomvenzjoni tal-miżuri restrittivi tal-Unjoni skont l-Artikolu 215 TFUE;
	(d)	jekk l-investitur barrani jew kwalunkwe waħda mis-sussidjarji tiegħu kinux involuti f’attivitajiet illegali jew kriminali, inklużi l-ħasil tal-flus u ċ-ċirkomvenzjoni tal-miżuri restrittivi tal-Unjoni skont l-Artikolu 215 TFUE;

Proposta għal regolament
Artikolu 13 – paragrafu 4 – punt e
	

	Test propost mill-Kummissjoni
	Emenda

	(e)	jekk ikunx hemm il-probabilità li, l-investitur barrani, persuna fiżika jew entità li tikkontrolla l-investitur barrani, is-sid benefiċjarju tal-investitur barrani, kwalunkwe waħda mis-sussidjarji tal-investitur barrani, jew kwalunkwe parti oħra li tkun proprjetà ta’ jew ikkontrollata minn, jew li taġixxi f’isem jew taħt id-direzzjoni tal-investitur barrani, issegwi l-objettivi ta’ politika ta’ pajjiż terz, jew tiffaċilita l-iżvilupp tal-kapaċitajiet militari ta’ pajjiż terz.
	(e)	jekk ikunx hemm il-probabbiltà li l-investitur barrani, persuna fiżika jew entità li tikkontrolla l-investitur barrani, is-sid benefiċjarju tal-investitur barrani, kwalunkwe waħda mis-sussidjarji tal-investitur barrani, jew kwalunkwe parti oħra li tkun proprjetà ta’ jew ikkontrollata minn, jew li taġixxi f’isem jew taħt id-direzzjoni tal-investitur barrani, issegwi l-objettivi ta’ politika ta’ pajjiż terz, tappoġġa riskji ta’ ksur tad-dritt internazzjonali minn pajjiż terz, jew tiffaċilita l-iżvilupp tal-kapaċitajiet militari ta’ pajjiż terz;

Proposta għal regolament
Artikolu 13 – paragrafu 4 – punt ea (ġdid)
	

	Test propost mill-Kummissjoni
	Emenda

	
	(ea)	jekk l-investitur barrani huwiex stabbilit f’pajjiż terz soġġett għal miżuri restrittivi tal-Unjoni skont l-Artikolu 215 tat-TFUE, f’ġuriżdizzjoni identifikata bħala pajjiż terz b’nuqqasijiet strateġiċi sinifikanti fir-reġim nazzjonali tal-AML/CFT tiegħu f’konformità mal-Artikolu 29 tar-Regolament (UE) 2024/1624 tal-Parlament Ewropew u tal-Kunsill, jew f’pajjiż li jsegwi strateġija aggressiva ta’ fużjoni ċivili-militari;

Proposta għal regolament
Artikolu 13 – paragrafu 4 – punt eb (ġdid)
	

	Test propost mill-Kummissjoni
	Emenda

	
	(eb)	jekk l-investitur barrani jew kwalunkwe waħda mis-sussidjarji tiegħu humiex stabbiliti f’pajjiż terz li l-leġiżlazzjoni tiegħu tippermetti aċċess arbitrarju għal operazzjonijiet jew data tal-kumpanija, inkluża informazzjoni kummerċjalment sensittiva, u timponi obbligi fuq il-kumpaniji li jikkondividu l-informazzjoni għal skopijiet ta’ intelligence mingħajr sistema ta’ kontrokontrolli demokratiċi, mekkaniżmi ta’ sorveljanza, proċess ġust, jew id-dritt ta’ appell quddiem qorti jew tribunal indipendenti.

Proposta għal regolament
Artikolu 13 – paragrafu 4a (ġdid)
	

	Test propost mill-Kummissjoni
	Emenda

	
	4a.	Il-Kummissjoni għandha tagħmel disponibbli formola ta’ evalwazzjoni tar-riskju li tkun tista’ tintuża mill-Istati Membri biex jivvalutaw l-elementi msemmija fil-paragrafi 3 u 4.

Proposta għal regolament
Artikolu 13 – paragrafu 4b (ġdid)
	

	Test propost mill-Kummissjoni
	Emenda

	
	4b.	Il-Kummissjoni tista’ twettaq valutazzjoni tar-riskju relatata ma’ settur speċifiku, teknoloġija kritika, investituri barranin jew impriżi tal-Unjoni biex tinforma d-deċiżjonijiet tal-iskrinjar tal-Istati Membri. Dik il-valutazzjoni tar-riskju għandha tiġi magħmula disponibbli fil-bażi tad-data sigura stabbilita skont l-Artikolu 12a(6a) u għandha titqies mill-Istati Membri meta jiġi ddeterminat jekk investiment x’aktarx li jaffettwa b’mod negattiv is-sigurtà jew l-ordni pubbliku.

Proposta għal regolament
Artikolu 14 – titolu
	

	Test propost mill-Kummissjoni
	Emenda

	Deċiżjonijiet tal-iskrinjar dwar investimenti barranin li x’aktarx jaffettwaw b’mod negattiv is-sigurtà jew l-ordni pubbliku
	Deċiżjonijiet tal-iskrinjar dwar investimenti barranin

Proposta għal regolament
Artikolu 14 – paragrafu 1 – subparagrafu 1 – parti introduttorja
	

	Test propost mill-Kummissjoni
	Emenda

	Meta, b’kont meħud tal-kriterji stabbiliti fl-Artikolu 13, u fejn applikabbli, fid-dawl tal-kummenti pprovduti minn Stati Membri oħra skont l-Artikolu 7(1) jew l-Artikolu 9(7), jew opinjoni pprovduta mill-Kummissjoni skont l-Artikolu 7(2) jew (3) jew l-Artikolu 9(7), l-Istat Membru li fih l-investiment barrani huwa ppjanat jew tlesta jikkonkludi li l-investiment barrani x’aktarx jaffettwa b’mod negattiv is-sigurtà jew l-ordni pubbliku fi Stat Membru wieħed jew aktar, inkluż fejn ikun ikkonċernat proġett jew programm ta’ interess għall-Unjoni, huwa għandu joħroġ deċiżjoni tal-iskrinjar biex:
	Meta, b’kont meħud tal-kriterji stabbiliti fl-Artikolu 13, u fejn applikabbli, fid-dawl tal-kummenti pprovduti minn Stati Membri oħra skont l-Artikolu 7(1) jew l-Artikolu 9(7), jew opinjoni pprovduta mill-Kummissjoni skont l-Artikolu 7(2) jew (3) jew l-Artikolu 9(7), u mingħajr preġudizzju għas-setgħa tal-Kummissjoni li tadotta deċiżjoni skont l-Artikolu 7(9c),l-Istat Membru ospitanti jikkonkludi li l-investiment barrani x’aktarx jaffettwa b’mod negattiv is-sigurtà jew l-ordni pubbliku fi Stat Membru wieħed jew aktar, inkluż fejn ikun ikkonċernat proġett jew programm ta’ interess għall-Unjoni, huwa għandu joħroġ deċiżjoni tal-iskrinjar biex:

Proposta għal regolament
Artikolu 14 – paragrafu 1 – subparagrafu 2
	

	Test propost mill-Kummissjoni
	Emenda

	Id-deċiżjoni tal-iskrinjar għandha tikkonforma mal-prinċipju tal-proporzjonalità u tqis iċ-ċirkostanzi kollha tal-investiment barrani.
	Id-deċiżjoni tal-iskrinjar għandha tikkonforma mal-prinċipju tal-proporzjonalità, tkun ibbażata fuq riskji dokumentati u tqis iċ-ċirkostanzi kollha tal-investiment barrani.

Proposta għal regolament
Artikolu 14 – paragrafu 2
	

	Test propost mill-Kummissjoni
	Emenda

	2.	Meta l-Istat Membru fejn l-investiment barrani huwa ppjanat jew tlesta jqis li miżuri oħra skont il-liġi tal-Unjoni jew nazzjonali huma disponibbli u xierqa biex jindirizzaw l-effett tal-investiment barrani fuq is-sigurtà u l-ordni pubbliku, l-investiment barrani għandu jiġi awtorizzat mingħajr kundizzjonijiet.
	2.	Meta l-Istat Membru ospitanti jikkonkludi li l-investiment barrani x’aktarx li ma jaffettwax b’mod negattiv is-sigurtà jew l-ordni pubbliku jew iqis li miżuri oħra skont il-liġi tal-Unjoni jew nazzjonali huma disponibbli u xierqa biex jindirizzaw b’mod effettiv l-effett tal-investiment barrani fuq is-sigurtà u l-ordni pubbliku, u bl-eċċezzjoni tal-każijiet fejn il-Kummissjoni tkun ħadet deċiżjoni skont l-Artikolu 7(9c), l-investiment barrani għandu jiġi awtorizzat mingħajr kundizzjonijiet.

Proposta għal regolament
Artikolu 14 – paragrafu 2a (ġdid)
	

	Test propost mill-Kummissjoni
	Emenda

	
	2a.	Il-miżuri ta’ mitigazzjoni msemmija fil-paragrafu 1, il-punt (a), għandhom ikunu biżżejjed biex jindirizzaw l-effett tal-investiment barrani fuq is-sigurtà u l-ordni pubbliku u għandhom jikkonformaw mal-prinċipju tal-proporzjonalità. Dawk il-miżuri jistgħu jinkludu:

	
	(a) 	bidliet fl-istruttura ta’ governanza proposta tal-entità fil-mira;

	
	(b) 	modifiki fid-drittijiet tal-vot mogħtija lill-investitur;

	
	(c) 	il-prevenzjoni ta’ aċċess mhux awtorizzat għal teknoloġiji jew informazzjoni sensittivi;

	
	(d) 	impenji mill-investitur biex jiżgura provvista speċifika u/jew provvista lil klijent speċifiku;

	
	(e) 	impenji mill-investitur biex iżomm jew joħloq valur miżjud lokali;

	
	(f) 	impenji mill-investitur biex jindirizza r-riskju ta’ dipendenza, inkluż it-trasferiment ta’ teknoloġiji u għarfien prattiku;

	
	(g) 	miżuri maħsuba biex jiżguraw il-kontinwità tal-attività kummerċjali;

	
	(h) 	rekwiżiti biex komponenti kritiċi jinġiebu minn fornituri siguri u affidabbli;

	
	(i) 	l-implimentazzjoni ta’ protokolli taċ-ċibersigurtà għall-protezzjoni minn theddid potenzjali;

	
	(j) 	rekwiżit biex l-investitur barrani jistabbilixxi impriża konġunta ma’ impriża tal-Unjoni;

	
	(k) 	obbligu li tinħażen u tiġi pproċessata data speċifika fi ħdan l-Unjoni.

Proposta għal regolament
Artikolu 14a (ġdid)
	

	Test propost mill-Kummissjoni
	Emenda

	
	Artikolu 14a

	
	Grupp ta’ esperti dwar l-iskrinjar tal-investimenti diretti barranin fl-Unjoni

	
	1. 	Il-grupp ta’ esperti dwar l-iskrinjar tal-investimenti diretti barranin fl-Unjoni, li jipprovdi pariri u għarfien espert lill-Kummissjoni, għandu jkompli jinvolvi ruħu fid-diskussjonijiet dwar l-iskrinjar tal-investimenti diretti barranin. Għandu jikkondividi l-aħjar prattiki u t-tagħlimiet meħuda u jagħmel skambju ta’ fehmiet dwar xejriet emerġenti u kwistjonijiet ta’ tħassib komuni relatati mal-investimenti diretti barranin. Il-Kummissjoni għandha wkoll titlob il-parir ta’ dak il-grupp dwar kwistjonijiet sistemiċi li jirrigwardaw l-implimentazzjoni ta’ dan ir-Regolament. Dak il-grupp għandu jiltaqa’ fuq bażi regolari biex jiżgura djalogu kontinwu u tagħlim reċiproku.

	
	2. 	Id-diskussjonijiet f’dak il-grupp għandhom jinżammu kunfidenzjali.

Proposta għal regolament
Artikolu 14b (ġdid)
	

	Test propost mill-Kummissjoni
	Emenda

	
	L-Artikolu 14b

	
	Rekwiżiti ta’ trasparenza pubblika

	
	1. 	Sa... [id-data tad-dħul fis-seħħ ta’ dan ir-Regolament], il-Kummissjoni għandha toħroġ linji gwida dwar l-applikazzjoni ta’:

	
	(a) 	il-kriterji biex jiġi ddeterminat jekk investiment jippermettix parteċipazzjoni effettiva fil-ġestjoni jew fil-kontroll ta’ entità fil-mira tal-Unjoni skont l-Artikolu 2, il-punt (1);

	
	(b) 	il-kriterji biex jiġi ddeterminat jekk impriża hijiex parti minn proġett jew programm ta’ interess għall-Unjoni jew tipparteċipax fih skont l-Artikolu 4(4), il-punt (a);

	
	(c) 	il-kriterji biex jiġi ddeterminat jekk impriża hijiex ekonomikament attiva f’wieħed mill-oqsma elenkati fl-Anness II skont l-Artikolu 2, il-punt (9);

	
	(d) 	il-kriterji biex jiġu vvalutati r-riskji potenzjali għas-sigurtà u l-ordni pubbliku, inklużi r-riskji transfruntiera u dawk maħluqa minn investimenti greenfield, kif stabbilit fl-Artikolu 13.

	
	Qabel ma toħroġ il-linji gwida msemmija fl-ewwel paragrafu, il-Kummissjoni għandha twettaq konsultazzjonijiet xierqa mal-partijiet ikkonċernati. Il-Kummissjoni għandha taġġorna dawk il-linji gwida regolarment fid-dawl tal-esperjenza miksuba fl-implimentazzjoni ta’ dan ir-Regolament.

	
	2. 	Il-Kummissjoni għandha tippubblika l-lista tal-mekkaniżmi kollha ta’ skrinjar stabbiliti mill-Istati Membri. Dik il-lista għandu jkun fiha informazzjoni fil-qosor dwar il-kamp ta’ applikazzjoni rispettiv u dwar ir-regoli proċedurali rilevanti ta’ kull mekkaniżmu ta’ skrinjar. Għandu jkun fiha wkoll link għall-gwida tal-awtoritajiet tal-iskrinjar imsemmija fil-paragrafu 3 u d-dettalji ta’ kuntatt tal-punt ta’ kuntatt ikkonċernat. Il-Kummissjoni għandha żżomm dik il-lista aġġornata.

	
	3. 	Sabiex itejbu t-trasparenza u l-prevedibbiltà, l-Istati Membri għandhom jippubblikaw u b’mod regolari jaġġornaw gwida dettaljata dwar il-kamp ta’ applikazzjoni tal-mekkaniżmu ta’ skrinjar tagħhom, il-limiti u l-iskattaturi għall-obbligi ta’ notifika, il-kriterji użati biex jiġi vvalutat jekk investiment x’aktarx li jaffettwa b’mod negattiv is-sigurtà jew l-ordni pubbliku, il-kriterji biex tinfetaħ investigazzjoni fil-fond, u l-iskedi ta’ żmien u r-regoli proċedurali applikabbli.

Proposta għal regolament
Artikolu 15 – paragrafu 1
	

	Test propost mill-Kummissjoni
	Emenda

	L-Istati Membri u l-Kummissjoni jistgħu jikkooperaw mal-awtoritajiet responsabbli ta’ pajjiżi terzi dwar kwistjonijiet relatati mal-iskrinjar tal-investimenti għal raġunijiet ta’ sigurtà u ordni pubbliku.
	L-Istati Membri u l-Kummissjoni jistgħu jikkooperaw mal-awtoritajiet responsabbli ta’ pajjiżi terzi u jinvolvu ruħhom permezz ta’ pjattaformi bilaterali u multilaterali dwar kwistjonijiet relatati mal-iskrinjar tal-investimenti għal raġunijiet ta’ sigurtà u ordni pubbliku. Dik il-kooperazzjoni tista’ tinvolvi l-iskambju ta’ informazzjoni u tal-aħjar prattiki, kif ukoll appoġġ tekniku u għat-tisħiħ tal-kapaċitajiet. Fil-kuntest ta’ dik il-kooperazzjoni, il-Kummissjoni għandha tinkoraġġixxi l-istabbiliment ta’ mekkaniżmi ta’ skrinjar tal-investiment minn pajjiżi terzi, b’mod partikolari dawk li huma kandidati għall-adeżjoni mal-Unjoni u pajjiżi fil-viċinat tal-Unjoni.

Proposta għal regolament
Artikolu 16 – paragrafu 1 – parti introduttorja
	

	Test propost mill-Kummissjoni
	Emenda

	1.	Sal-31 ta’ Marzu ta’ kull sena li tibda fi [żid id-data: l-ewwel sena tal-applikazzjoni], l-Istati Membri għandhom jirrapportaw lill-Kummissjoni, fuq bażi kunfidenzjali, dwar l-attivitajiet tagħhom skont il-mekkaniżmu tal-iskrinjar tagħhom u skont il-mekkaniżmu ta’ kooperazzjoni għas-sena kalendarja preċedenti. Dan ir-rapport għandu jkun fih l-informazzjoni dwar:
	1.	Sal-31 ta’ Marzu ta’ kull sena li tibda fi [żid id-data: l-ewwel sena tal-applikazzjoni], l-Istati Membri għandhom jirrapportaw lill-Kummissjoni, fuq bażi kunfidenzjali, dwar l-attivitajiet tagħhom skont il-mekkaniżmu ta’ skrinjar tagħhom u skont il-mekkaniżmu ta’ kooperazzjoni għas-sena kalendarja preċedenti. Dan ir-rapport għandu jkun fih:

Proposta għal regolament
Artikolu 16 – paragrafu 1 – punt c
	

	Test propost mill-Kummissjoni
	Emenda

	(c)	l-għadd ta’ investimenti barranin ipprojbiti, l-għadd ta’ investimenti barranin irtirati;
	(c)	l-għadd ta’ investimenti barranin ipprojbiti, l-għadd ta’ investimenti barranin irtirati jew stralċjati;

Proposta għal regolament
Artikolu 16 – paragrafu 1 – punt e
	

	Test propost mill-Kummissjoni
	Emenda

	(e)	informazzjoni dwar l-oriġini tal-investituri barranin u s-settur tal-attività tal-entità fil-mira tal-Unjoni tal-investimenti barranin skrinjati, awtorizzati jew ipprojbiti;
	(e)	informazzjoni dwar l-oriġini tal-investituri barranin u s-settur tal-attività tal-entità fil-mira tal-Unjoni tal-investimenti barranin skrinjati, awtorizzati mingħajr kundizzjonijiet, awtorizzati b’kundizzjonijiet, u investimenti barranin ipprojbiti, rispettivament;

Proposta għal regolament
Artikolu 16 – paragrafu 1 – punt ea (ġdid)
	

	Test propost mill-Kummissjoni
	Emenda

	
	(ea)	it-tul ta’ żmien medju tal-proċeduri ta’ skrinjar tal-investimenti;

Proposta għal regolament
Artikolu 16 – paragrafu 1 – punt f
	

	Test propost mill-Kummissjoni
	Emenda

	(f)	preżentazzjoni aggregata tar-riskji u l-vulnerabbiltajiet identifikati fl-investimenti barranin li wasslu għal deċiżjoni tal-iskrinjar;
	(f)	deskrizzjoni tar-riskji u l-vulnerabbiltajiet identifikati fl-investimenti barranin li wasslu għal deċiżjoni tal-iskrinjar;

Proposta għal regolament
Artikolu 16 – paragrafu 1 – punt fa (ġdid)
	

	Test propost mill-Kummissjoni
	Emenda

	
	(fa)	l-għadd ta’ proċeduri fuq inizjattiva proprja miftuħa skont l-Artikolu 9(1) u l-għadd ta’ każijiet fejn dawn irriżultaw fil-ftuħ ta’ proċedura ta’ skrinjar mill-Istat Membru ospitanti.



Emenda		207

Proposta għal regolament
Artikolu 16 – paragrafu 1a (ġdid)
	

	Test propost mill-Kummissjoni
	Emenda

	
	1a.	Sa... [l-1 ta’ Jannar tal-ewwel sena tal-applikazzjoni], il-Kummissjoni għandha tadotta att ta’ implimentazzjoni skont l-Artikolu 21 li jistabbilixxi l-formola li għandha tintuża għar-rapportar tal-informazzjoni msemmija fil-paragrafu 1 ta’ dan l-Artikolu.

Proposta għal regolament
Artikolu 16 – paragrafu 2
	

	Test propost mill-Kummissjoni
	Emenda

	2.	Abbażi tal-informazzjoni li tkun wasslet f’konformità mal-paragrafu 1, u abbażi tal-valutazzjoni tagħha tax-xejriet u l-iżviluppi, il-Kummissjoni għandha tipprovdi rapport annwali dwar l-implimentazzjoni ta’ dan ir-Regolament lill-Parlament Ewropew u lill-Kunsill. Dak ir-rapport għandu jsir pubbliku.
	2.	Abbażi tal-informazzjoni li tkun waslet f’konformità mal-paragrafu 1, il-prattika tal-implimentazzjoni tagħha, u l-valutazzjoni tagħha tax-xejriet u l-iżviluppi, il-Kummissjoni għandha tipprovdi rapport annwali dwar l-implimentazzjoni ta’ dan ir-Regolament lill-Parlament Ewropew u lill-Kunsill sat-30 ta’ Settembru ta’ kull sena li tibda fi ... [l-ewwel sena li fiha japplika dan ir-Regolament]. Dak ir-rapport għandu jsir pubbliku.

Proposta għal regolament
Artikolu 16 – paragrafu 2a (ġdid)
	

	Test propost mill-Kummissjoni
	Emenda

	
	2a.	Ir-rapport annwali tal-Kummissjoni għandu jinkludi ħarsa ġenerali lejn l-informazzjoni msemmija fil-paragrafu 1 għal kull Stat Membru, valutazzjoni tax-xejriet u ċ-ċifri dwar l-investimenti barranin fl-Unjoni, l-iżviluppi leġiżlattivi rilevanti fl-Istati Membri kollha, l-isforzi ta’ kooperazzjoni internazzjonali, it-tagħlimiet meħuda, u l-aħjar prattiki biex tiġi appoġġata l-implimentazzjoni ta’ dan ir-Regolament.

Proposta għal regolament
Artikolu 18 – paragrafu 1
	

	Test propost mill-Kummissjoni
	Emenda

	1.	Il-Kummissjoni għandha tevalwa l-funzjonament u l-effettività ta’ dan ir-Regolament 5 snin wara d-data tal-applikazzjoni ta’ dan ir-Regolament u kull 5 snin wara dan u tippreżenta rapport lill-Parlament Ewropew u lill-Kunsill. L-Istati Membri għandhom ikunu involuti f’dan l-eżerċizzju, u jekk ikun meħtieġ jipprovdu lill-Kummissjoni b’informazzjoni addizzjonali għat-tħejjija ta’ dak ir-rapport.
	1.	Il-Kummissjoni għandha tevalwa l-funzjonament u l-effettività ta’ dan ir-Regolament 3 snin wara d-data tal-applikazzjoni ta’ dan ir-Regolament u kull 5 snin wara dan u tippreżenta rapport lill-Parlament Ewropew u lill-Kunsill. L-Istati Membri għandhom ikunu involuti f’dan il-proċess ta’ evalwazzjoni u, jekk ikun meħtieġ, jipprovdu lill-Kummissjoni informazzjoni addizzjonali għat-tħejjija ta’ dak ir-rapport. Dak ir-rapport għandu jinkludi analiżi tal-evoluzzjoni tal-investimenti barranin fl-Unjoni kif ukoll valutazzjoni tal-kontribut ta’ dan ir-Regolament għas-sigurtà ekonomika tal-Unjoni. Għandu jinkludi valutazzjoni ta’ jekk il-kundizzjonijiet stabbiliti fl-Artikolu 4(4) u (4a) għandhomx jiġu emendati sabiex jiġi żgurat approċċ konsistenti għall-iskrinjar tal-investimenti barranin, filwaqt li jitqiesu l-kriterji stabbiliti fl-Artikolu 13(3) u (4), inkluża s-sigurtà ta’ faċilitajiet militari u ta’ faċilitajiet pubbliċi sensittivi oħra. Ir-rapport għandu jivvaluta wkoll il-kostijiet ta’ konformità li jiffaċċjaw in-negozji.

Proposta għal regolament
Artikolu 19 – paragrafu 2 – parti introduttorja
	

	Test propost mill-Kummissjoni
	Emenda

	2.	Il-Kummissjoni għandha s-setgħa li tadotta atti delegati f’konformità mal-Artikolu 20 għall-finijiet tal-emendar, fejn meħtieġ, tal-lista tat-teknoloġiji, l-assi, il-faċilitajiet, it-tagħmir, in-networks, is-sistemi, is-servizzi u l-attivitajiet ekonomiċi ta’ importanza partikolari għas-sigurtà jew għall-interessi tal-ordni pubbliku tal-Unjoni stabbiliti fl-Anness II sabiex jitqiesu l-bidliet fiċ-ċirkostanzi rilevanti għall-interessi tas-sigurtà jew tal-ordni pubbliku tal-Unjoni. B’mod partikolari, dawn il-kunsiderazzjonijiet għandhom jinkludu dan li ġej:
	2.	Il-Kummissjoni għandha s-setgħa li tadotta atti delegati f’konformità mal-Artikolu 20 għall-finijiet tal-emendar, fejn meħtieġ, tal-lista tat-teknoloġiji, il-materjali, l-assi, il-faċilitajiet, it-tagħmir, in-networks, is-sistemi, is-servizzi u l-attivitajiet ekonomiċi ta’ importanza partikolari għas-sigurtà jew għall-interessi tal-ordni pubbliku tal-Unjoni stabbiliti fl-Anness II sabiex jitqiesu l-bidliet fiċ-ċirkostanzi rilevanti għall-interessi tas-sigurtà jew tal-ordni pubbliku tal-Unjoni. B’mod partikolari, dawn il-kunsiderazzjonijiet għandhom jinkludu dan li ġej:

Proposta għal regolament
Artikolu 19 – paragrafu 2 – punt ba (ġdid)
	

	Test propost mill-Kummissjoni
	Emenda

	
	(ba)	ir-riżultati tal-valutazzjonijiet tar-riskju rilevanti mwettqa mill-Kummissjoni u mill-Istati Membri skont l-Istrateġija ta’ Sigurtà Ekonomika tal-Unjoni;

Proposta għal regolament
Artikolu 19 – paragrafu 2a (ġdid)
	

	Test propost mill-Kummissjoni
	Emenda

	
	2a.	L-ewwel wieħed mill-atti delegati msemmija fil-paragrafu 2 ta’ dan l-Artikolu għandu jiġi adottat sa... [9 xhur mid-data tad-dħul fis-seħħ ta’ dan ir-Regolament] bil-għan li l-Anness II jiġi emendat biex jispeċifika aktar il-lista tat-teknoloġiji, il-materjali, l-assi, il-faċilitajiet, it-tagħmir, in-networks, is-sistemi, is-servizzi u l-attivitajiet ekonomiċi ta’ importanza partikolari għas-sigurtà jew għall-ordni pubbliku tal-Unjoni.

Proposta għal regolament
Artikolu 20 – paragrafu 2
	

	Test propost mill-Kummissjoni
	Emenda

	2.	Is-setgħa li tadotta atti delegati għandha tingħata lill-Kummissjoni għal perjodu ta’ żmien indeterminat minn [id-data tad-dħul fis-seħħ tal-att leġiżlattiv bażiku].
	2.	Is-setgħa li tadotta atti delegati msemmija fl-Artikolu 19 għandha tingħata lill-Kummissjoni għal perjodu ta’ ħames snin minn … [id-data tad-dħul fis-seħħ ta’ dan ir-Regolament]. Il-Kummissjoni għandha tfassal rapport fir-rigward tad-delega ta’ setgħa mhux iktar tard minn disa’ xhur qabel it-tmiem tal-perjodu ta’ ħames snin. Id-delega ta’ setgħa għandha tiġi estiża awtomatikament għal perjodi ta’ żmien identiċi, ħlief jekk il-Parlament Ewropew jew il-Kunsill joġġezzjonaw għal tali estensjoni mhux iktar tard minn tliet xhur qabel it-tmiem ta’ kull perjodu.

Proposta għal regolament
Artikolu 21 – paragrafu 1
	

	Test propost mill-Kummissjoni
	Emenda

	1.	Il-Kummissjoni għandha s-setgħa li tadotta atti ta’ implimentazzjoni li jistabbilixxu l-formoli li għandhom jintużaw biex tiġi pprovduta l-informazzjoni indikata fl-Artikolu 10(1).
	imħassar

Proposta għal regolament
Artikolu 21 – paragrafu 2
	

	Test propost mill-Kummissjoni
	Emenda

	2.	L-atti ta’ implimentazzjoni msemmija fil-paragrafu 1 għandhom jiġu adottati f’konformità mal-proċedura konsultattiva msemmija fl-Artikolu 22(2).
	2.	L-atti ta’ implimentazzjoni msemmija fl-Artikolu 10(2), fl-Artikolu 12a(3), fl-Artikolu 12a(6) u fl-Artikolu 16(1a) għandhom jiġu adottati skont il-proċedura konsultattiva msemmija fl-Artikolu 22(2).

Proposta għal regolament
Artikolu 23 – paragrafu 1
	

	Test propost mill-Kummissjoni
	Emenda

	Ir-Regolament (UE) 2019/452 jitħassar b’effett minn [data: 15-il xahar wara d-dħul fis-seħħ].
	Ir-Regolament (UE) 2019/452 huwa mħassar b’effett minn ... [12-il xahar mid-data tad-dħul fis-seħħ ta’ dan ir-Regolament].

Proposta għal regolament
Artikolu 24 – paragrafu 2
	

	Test propost mill-Kummissjoni
	Emenda

	Dan għandu japplika minn [data: 15-il xahar wara d-dħul fis-seħħ].
	Dan għandu japplika minn ... [12-il xahar mid-data tad-dħul fis-seħħ ta’ dan ir-Regolament]. 

Proposta għal regolament
Artikolu 24 – paragrafu 2a (ġdid)
	

	Test propost mill-Kummissjoni
	Emenda

	
	Madankollu, l-Artikolu 19(2) u (2a) għandu japplika minn ... [id-data tad-dħul fis-seħħ ta’ dan ir-Regolament].

	
	Dan ir-Regolament għandu japplika indipendentement minn jekk il-portal uniku msemmi fl-Artikolu 12a(2) huwiex operattiv.

Proposta għal regolament
Anness I – punt 7 – paragrafu 2
	

	Test propost mill-Kummissjoni
	Emenda

	Ir-Regolament (UE) Nru 1315/2013 tal-Parlament Ewropew u tal-Kunsill tal-11 ta’ Diċembru 2013 dwar linji gwida tal-Unjoni għall-iżvilupp tan-network trans-Ewropew tat-trasport u li jħassar id-Deċiżjoni Nru 661/2010/UE (ĠU L 348, 20.12.2013, p. 1, ELI: http://data.europa.eu/eli/reg/2013/1315/oj).
	Ir-Regolament (UE) 2024/1679 tal-Parlament Ewropew u tal-Kunsill tat-13 ta’ Ġunju 2024 dwar linji gwida tal-Unjoni għall-iżvilupp tan-network trans-Ewropew tat-trasport, li jemenda r-Regolamenti (UE) 2021/1153 u (UE) Nru 913/2010 u li jħassar ir-Regolament (UE) Nru 1315/2013 (ĠU L 2024/1679, 28.6.2024, ELI:. http://data.europa.eu/eli/reg/2024/1679/oj).

Proposta għal regolament
Anness I – punt 17a (ġdid)
	

	Test propost mill-Kummissjoni
	Emenda

	
	17a.	Programm għall-Industrija tad-Difiża Ewropea (EDIP)

	
	[Ir-referenza għandha tiżdied ladarba r-Regolament ikun ġie adottat.]

Proposta għal regolament
Anness I – punt 20a (ġdid)
	

	Test propost mill-Kummissjoni
	Emenda

	
	20a.	Proġetti ta’ interess komuni u proġetti ta’ interess reċiproku

	
	Ir-Regolament Delegat tal-Kummissjoni (UE) 2024/1041 tat-28 ta’ Novembru 2023 li jemenda r-Regolament (UE) 2022/869 tal-Parlament Ewropew u tal-Kunsill fir-rigward tal-lista tal-Unjoni ta’ proġetti ta’ interess komuni u proġetti ta’ interess reċiproku (ĠU L, 2024/1041, 8.4.2024, p.1, ELI: http://data.europa.eu/eli/reg_del/2024/1041/oj).



Emenda		223

Proposta għal regolament
Anness II – subintestatura 1
	

	Test propost mill-Kummissjoni
	Emenda

	Lista tat-teknoloġiji, l-assi, il-faċilitajiet, it-tagħmir, in-networks, is-sistemi, is-servizzi u l-attivitajiet ekonomiċi ta’ importanza partikolari għas-sigurtà jew għall-interessi tal-ordni pubbliku tal-Unjoni
	Lista tat-teknoloġiji, il-materjali, l-assi, il-faċilitajiet, it-tagħmir, in-networks, is-sistemi, is-servizzi u l-attivitajiet ekonomiċi ta’ importanza partikolari għas-sigurtà jew għall-interessi tal-ordni pubbliku tal-Unjoni

Proposta għal regolament
Anness II – punt 3 – punt a – parti introduttorja
	

	Test propost mill-Kummissjoni
	Emenda

	a.	Teknoloġiji avvanzati tas-semikondutturi:
	a.	Teknoloġiji tas-semikondutturi:

Proposta għal regolament
Anness II – punt 3 – punt a – inċiż 1
	

	Test propost mill-Kummissjoni
	Emenda

	–	mikroelettronika, inklużi proċessuri
	–	id-disinn ta’ ċirkwiti integrati u semikondutturi oħra, inklużi mikroproċessuri, proċessuri grafiċi, mikrokontrolluri, ċipep loġiċi, ċipep tal-memorja, ċipep bi frekwenza tar-radju, ċipep fotoniċi, ċipep analogi, ċipep tal-kwantum, semikondutturi ottiċi, semikondutturi ta’ potenza, semikondutturi diskreti u sensuri/mikrosistemi, kif ukoll il-qalba tal-proprjetà intellettwali tas-semikondutturi relatata

Proposta għal regolament
Anness II – punt 3 – punt a – inċiż 2
	

	Test propost mill-Kummissjoni
	Emenda

	–	teknoloġiji fotoniċi (inkluż laser b’enerġija għolja)
	–	software ta’ awtomatizzazzjoni tad-disinn elettroniku għad-disinn ta’ ċirkwiti integrati u semikondutturi oħra, jew għad-disinn ta’ imballaġġ avvanzat

Proposta għal regolament
Anness II – punt 3 – punt a – inċiż 3
	

	Test propost mill-Kummissjoni
	Emenda

	–	ċipep ta’ frekwenza għolja
	–	il-fabbrikazzjoni front-end ta’ ċirkwiti integrati u semikondutturi oħra

Proposta għal regolament
Anness II – punt 3 – punt a – inċiż 4
	

	Test propost mill-Kummissjoni
	Emenda

	–	tagħmir għall-manifattura tas-semikondutturi f’daqsijiet ta’ nodi avvanzati ħafna
	–	assemblaġġ, ittestjar u imballaġġ ta’ ċirkwiti integrati u semikondutturi oħra, inklużi bordijiet ta’ ċirkwiti stampati u imballaġġ avvanzati

Proposta għal regolament
Anness II – punt 3 – punt a – inċiż 4a (ġdid)
	

	Test propost mill-Kummissjoni
	Emenda

	
	–	tagħmir għall-manifattura ta’ semikondutturi, kemm għall-fabbrikazzjoni front-end kif ukoll back-end ta’ ċirkwiti integrati u semikondutturi oħra, inklużi għodod għall-inċiżjoni, id-depożizzjoni, l-epitassi, il-litografija, l-imballaġġ avvanzat, l-ittestjar jew il-metroloġija

Proposta għal regolament
Anness II – punt 3 – punt a – inċiż 4b (ġdid)
	

	Test propost mill-Kummissjoni
	Emenda

	
	–	komponenti ewlenin jew software ta’ tagħmir tal-manifattura tas-semikondutturi

Proposta għal regolament
Anness II – punt 3 – punt a – inċiż 4c (ġdid)
	

	Test propost mill-Kummissjoni
	Emenda

	
	–	materjali użati fil-fabbrikazzjoni ta’ ċirkwiti integrati u semikondutturi oħra, b’mod partikolari prodotti kimiċi speċjali, gassijiet rari, materjali semikondutturi, sottostrati jew wafers

Proposta għal regolament
Anness II – punt 3 – punt a – inċiż 4d (ġdid)
	

	Test propost mill-Kummissjoni
	Emenda

	
	–	tagħmir u faċilitajiet għall-ħżin u l-ipproċessar tad-data 

Proposta għal regolament
Anness II – parti 3 – punt b – parti introduttorja
	

	Test propost mill-Kummissjoni
	Emenda

	b.	Teknoloġiji tal-intelliġenza artifiċjali:
	b.	Teknoloġiji tal-intelliġenza artifiċjali, jiġifieri kwalunkwe teknoloġija jew għarfien prattiku relatat ma’ sistema bbażata fuq magna li hija ddisinjata biex topera b’livelli varji ta’ awtonomija u li tista’ turi adattabbiltà wara li tiġi introdotta, u li, għal objettivi espliċiti jew impliċiti, tiddeduċi, mill-input li tirċievi, kif tiġġenera outputs bħal previżjonijiet, kontenut, rakkomandazzjonijiet, jew deċiżjonijiet li jistgħu jinfluwenzaw ambjenti fiżiċi jew virtwali (“sistema tal-IA”), użati għall-applikazzjonijiet li ġejjin:

Proposta għal regolament
Anness II – punt 3 – punt b – inċiż 1
	

	Test propost mill-Kummissjoni
	Emenda

	–	computing ta’ prestazzjoni għolja
	–	sistemi tal-IA ġenerattivi mħarrġa bl-użu ta’ aktar minn 10^25 FLOPS (operazzjonijiet b’punt varjabbli)

Proposta għal regolament
Anness II – punt 3 – punt b – inċiż 2
	

	Test propost mill-Kummissjoni
	Emenda

	–	cloud u edge computing
	–	sistemi tal-IA ġenerattivi mħarrġa f’parti sinifikanti dwar data bijoloġika/ġenomika, jew iddisinjati biex jintużaw f’kuntest bijoteknoloġiku, spazjali jew ta’ difiża

Proposta għal regolament
Anness II – punt 3 – punt b – inċiż 3
	

	Test propost mill-Kummissjoni
	Emenda

	–	teknoloġiji tal-analitika tad-data
	imħassar

Proposta għal regolament
Anness II – punt 3 – punt b – inċiż 4
	

	Test propost mill-Kummissjoni
	Emenda

	–	viżjoni tal-kompjuter, ipproċessar tal-lingwa, rikonoxximent tal-oġġett
	imħassar

Proposta għal regolament
Anness II – punt 3 – punt b – inċiż 1
	

	Test propost mill-Kummissjoni
	Emenda

	–	Komunikazzjonijiet u konnettività diġitali siguri, bħar-RAN & Open RAN (Network ta’ Aċċess bir-Radju) u 6G
	–	Komunikazzjonijiet u konnettività diġitali siguri, bħar-RAN & Open RAN (Network ta’ Aċċess bir-Radju), 5G u 6G, komunikazzjoni bil-laser u bid-dawl

Proposta għal regolament
Anness II – punt 3 – punt e – inċiż 2
	

	Test propost mill-Kummissjoni
	Emenda

	–	Teknoloġiji taċ-ċibersigurtà inklużi s-sorveljanza ċibernetika, is-sistemi ta’ sigurtà u ta’ intrużjoni, il-forensika diġitali
	–	Teknoloġiji taċ-ċibersigurtà inklużi s-sorveljanza ċibernetika, il-kriptaġġ, is-sistemi ta’ sigurtà u ta’ prevenzjoni u detezzjoni ta’ intrużjoni, il-forensika diġitali

Proposta għal regolament
Anness II – punt 3 – punt e – inċiż 5a (ġdid)
	

	Test propost mill-Kummissjoni
	Emenda

	
	–	Kejbils fibrottiċi sottomarini

Proposta għal regolament
Anness II – punt 3 – punt g – inċiż 5a (ġdid)
	

	Test propost mill-Kummissjoni
	Emenda

	
	–	Teknoloġiji operattivi għall-modi kollha tat-trasport, bħas-sistemi ta’ sinjalar, is-sistemi ta’ ġestjoni tat-traffiku u t-teknoloġiji relatati mas-sikurezza

Proposta għal regolament
Anness II – punt 3 – punt h – parti introduttorja
	

	Test propost mill-Kummissjoni
	Emenda

	h.	It-teknoloġiji tal-enerġija:
	h.	It-teknoloġiji tal-enerġija, is-servizzi u l-infrastruttura:

Proposta għal regolament
Anness II – punt 3 – punt h – inċiż 1
	

	Test propost mill-Kummissjoni
	Emenda

	–	Teknoloġiji ta’ fużjoni nukleari, reatturi u ġenerazzjoni tal-enerġija, teknoloġiji ta’ konverżjoni radjoloġika/arrikkiment/riċiklaġġ
	–	Teknoloġiji nukleari, reatturi u ġenerazzjoni tal-enerġija, teknoloġiji ta’ konverżjoni/arrikkiment/riċiklaġġ fil-qasam radjoloġiku, ħżin nukleari u rimi ta’ skart nukleari

Proposta għal regolament
Anness II – punt 3 – punt h – inċiż 3
	

	Test propost mill-Kummissjoni
	Emenda

	–	Teknoloġiji b’emissjonijiet żero netti, inklużi l-fotovoltajċi
	–	Teknoloġiji b’emissjonijiet żero netti, inklużi l-infrastruttura fotovoltajka u solari termali, kif ukoll teknoloġiji tal-enerġija rinnovabbli fuq l-art u lil hinn mill-kosta

Proposta għal regolament
Anness II – punt 3 – punt h – inċiż 3a (ġdid)
	

	Test propost mill-Kummissjoni
	Emenda

	
	–	Operaturi tal-grilja (TSOs u DSOs)

Proposta għal regolament
Anness II – punt 3 – punt h – inċiż 4
	

	Test propost mill-Kummissjoni
	Emenda

	–	Grilji u ħżin tal-enerġija intelliġenti, batteriji
	–	Grilji Ewropej u transfruntiera, inklużi grilji u soluzzjonijiet ta’ ħżin tal-enerġija intelliġenti, batteriji, teknoloġiji tal-batteriji għall-applikazzjonijiet tal-grilji u l-integrazzjoni tal-enerġija rinnovabbli

Proposta għal regolament
Anness II – punt 5
	

	Test propost mill-Kummissjoni
	Emenda

	5.	L-entitajiet u l-attivitajiet kritiċi li ġejjin fis-sistema finanzjarja tal-Unjoni: kontropartijiet ċentrali2 , sistemi ta’ pagament u istituzzjonijiet ta’ pagament3 , istituzzjonijiet ta’ flus elettroniċi4 , operaturi tas-suq u ditti ta’ investiment li joperaw faċilità ta’ kummerċ multilaterali jew faċilità ta’ kummerċ organizzat5 , depożitarji ċentrali ta’ titoli6 , emittenti sinifikanti ta’ tokens referenzjati għall-assi jew tokens tal-flus elettroniċi u fornituri ta’ servizz ta’ kripto-assi li joperaw pjattaformi ta’ kummerċ għal kripto-assi7 , istituzzjonijiet kbar8 , fornituri globali ta’ servizzi ta’ messaġġi finanzjarji speċjalizzati u fornituri ta’ servizzi ta’ partijiet terzi kritiċi nominati tal-ICT9 .
	5.	L-entitajiet u l-attivitajiet kritiċi li ġejjin fis-sistema finanzjarja tal-Unjoni:

	
	(a) 	kontropartijiet ċentrali jew CCPs kif definiti fl-Artikolu 2, il-punt (1), tar-Regolament (UE) Nru 648/20122;

	
	(b) 	sistemi ta’ pagament u istituzzjonijiet ta’ pagament kif definiti fl-Artikolu 4, il-punti (7) u (4) rispettivament, tad-Direttiva (UE) 2015/2366 tal-Parlament Ewropew u tal-Kunsill3;

	
	(c) 	istituzzjonijiet ta’ flus elettroniċi kif definiti fl-Artikolu 2, il-punt (1), tad-Direttiva 2009/110/KE tal-Parlament Ewropew u tal-Kunsill4;

	
	(d) 	operaturi tas-suq kif definiti fl-Artikolu 4(1), il-punt (18), tad-Direttiva 2014/65/UE tal-Parlament Ewropew u tal-Kunsill5 u ditti ta’ investiment li joperaw faċilità ta’ kummerċ multilaterali jew faċilità ta’ kummerċ organizzat;

	
	(e) 	depożitorji ċentrali ta’ titoli kif definiti fl-Artikolu 2(1), il-punt (1), tar-Regolament (UE) Nru 909/2014 tal-Parlament Ewropew u tal-Kunsill6;

	
	(f) 	emittenti sinifikanti ta’ tokens referenzjati għall-assi jew tokens tal-flus elettroniċi u fornituri ta’ servizz ta’ kriptoassi li joperaw pjattaformi ta’ kummerċ għal kriptoassi kif definiti fl-Artikolu 3(1), il-punti (10), (6), (7), (15) u (18), rispettivament, tar-Regolament (UE) 2023/1114 tal-Parlament Ewropew u tal-Kunsill7;

	
	(g) 	istituzzjonijiet kbar kif definiti fl-Artikolu 4(1), il-punt (146), tar-Regolament (UE) Nru 575/2013 tal-Parlament Ewropew u tal-Kunsill8;

	
	(h) 	fornituri globali ta’ servizzi ta’ messaġġi finanzjarji speċjalizzati u fornituri ta’ servizzi ta’ partijiet terzi kritiċi nominati tal-ICT kif definiti fl-Artikolu 3, il-punt (23), tar-Regolament (UE) 2022/2554 tal-Parlament Ewropew u tal-Kunsill9;

	
	(i) 	sistemi ta’ ħlas sistemikament importanti skont deċiżjoni tal-BĊE bbażata fuq l-Artikolu 1(2) tar-Regolament (UE) Nru 795/2014 tal-Bank Ċentrali Ewropew9a;

	
	(j) 	impriżi tal-assigurazzjoni u impriżi tar-riassigurazzjoni kif definiti fl-Artikolu 13, il-punti (1) u (4), tad-Direttiva 2009/138/KE tal-Parlament Ewropew u tal-Kunsill9b b’introjtu mill-primjum gross miktub li jaqbeż l-ammont ta’ EUR 25 000 000 000 bħala medja fit-tliet snin kalendarji qabel is-sena li fiha l-investiment barrani jkun ġie nnotifikat.

	__________________
	__________________

	2 L-Artikolu 2(1) tar-Regolament (UE) Nru 648/2012 tal-Parlament Ewropew u tal-Kunsill tal-4 ta’ Lulju 2012 dwar derivati OTC, kontropartijiet ċentrali u repożitorji tad-data dwar it-tranżazzjonijiet (ĠU L 201, 27.7.2012, p.1, ELI: http://data.europa.eu/eli/reg/2012/648/oj.
	2 Ir-Regolament (UE) Nru 648/2012 tal-Parlament Ewropew u tal-Kunsill tal-4 ta’ Lulju 2012 dwar derivati OTC, kontropartijiet ċentrali u repożitorji tad-data dwar it-tranżazzjonijiet (ĠU L 201, 27.7.2012, p.1, ELI: http://data.europa.eu/eli/reg/2012/648/oj.

	3 L-Artikolu 4(7) u l-Artikolu 4(4) tad-Direttiva (UE) 2015/2366 tal-Parlament Ewropew u tal-Kunsill tal-25 ta’ Novembru 2015 dwar is-servizzi ta’ pagament fis-suq intern, li temenda d-Direttivi 2002/65/KE, 2009/110/KE u 2013/36/UE u r-Regolament (UE) Nru 1093/2010, u li tħassar id-Direttiva 2007/64/KE (ĠU L 337, 23.12.2015, p. 35, ELI: http://data.europa.eu/eli/dir/2015/2366/oj .
	3 Id-Direttiva (UE) 2015/2366 tal-Parlament Ewropew u tal-Kunsill tal-25 ta’ Novembru 2015 dwar is-servizzi ta’ pagament fis-suq intern, li temenda d-Direttivi 2002/65/KE, 2009/110/KE u 2013/36/UE u r-Regolament (UE) Nru 1093/2010, u li tħassar id-Direttiva 2007/64/KE (ĠU L 337, 23.12.2015, p. 35, ELI: http://data.europa.eu/eli/dir/2015/2366/oj .

	4 L-Artikolu 2(1) tad-Direttiva 2009/110/KE tal-Parlament Ewropew u tal-Kunsill tas-16 ta’ Settembru 2009 dwar il-bidu, l-eżerċizzju u s-superviżjoni prudenzjali tan-negozju tal-istituzzjonijiet tal-flus elettroniċi li temenda d-Direttivi 2005/60/KE u 2006/48/KE u li tħassar id-Direttiva 2000/46/KE (ĠU L 267, 10.10.2009, p.7, ELI: http://data.europa.eu/eli/dir/2009/110/oj.
	4 Id-Direttiva 2009/110/KE tal-Parlament Ewropew u tal-Kunsill tas-16 ta’ Settembru 2009 dwar il-bidu, l-eżerċizzju u s-superviżjoni prudenzjali tan-negozju tal-istituzzjonijiet tal-flus elettroniċi li temenda d-Direttivi 2005/60/KE u 2006/48/KE u li tħassar id-Direttiva 2000/46/KE (ĠU L 267, 10.10.2009, p.7, ELI: http://data.europa.eu/eli/dir/2009/110/oj.

	5 L-Artikolu 4(1)(18) tad-Direttiva 2014/65/UE tal-Parlament Ewropew u tal-Kunsill tal-15 ta’ Mejju 2014 dwar is-swieq fl-istrumenti finanzjarji u li temenda d-Direttiva 2002/92/KE u d-Direttiva 2011/61/UE (ĠU L 173, 12.6.2014, p. 349, ELI: http://data.europa.eu/eli/dir/2014/65/oj.
	5 Id-Direttiva 2014/65/UE tal-Parlament Ewropew u tal-Kunsill tal-15 ta’ Mejju 2014 dwar is-swieq fl-istrumenti finanzjarji u li temenda d-Direttiva 2002/92/KE u d-Direttiva 2011/61/UE (ĠU L 173, 12.6.2014, p. 349, ELI: http://data.europa.eu/eli/dir/2014/65/oj.

	6 L-Artikolu 2(1)(1) tar-Regolament (UE) Nru 909/2014 tal-Parlament Ewropew u tal-Kunsill tat-23 ta’ Lulju 2014 dwar titjib fis-saldu tat-titoli fl-Unjoni Ewropea u dwar depożitorji ċentrali tat-titoli u li jemenda d-Direttivi 98/26/KE u 2014/65/UE u r-Regolament (UE) Nru 236/2012, (ĠU L 257, 28.8.2014, p.1, ELI: http://data.europa.eu/eli/reg/2014/909/oj.
	6 Ir-Regolament (UE) Nru 909/2014 tal-Parlament Ewropew u tal-Kunsill tat-23 ta’ Lulju 2014 dwar titjib fis-saldu tat-titoli fl-Unjoni Ewropea u dwar depożitorji ċentrali tat-titoli u li jemenda d-Direttivi 98/26/KE u 2014/65/UE u r-Regolament (UE) Nru 236/2012, (ĠU L 257, 28.8.2014, p.1, ELI: http://data.europa.eu/eli/reg/2014/909/oj.

	7 L-Artikoli 3(1)(6), 3(1)(7) u 3(1)(10), 3(1)(15) u l-Artikolu 3(1)(18) tar-Regolament (UE) 2023/1114 tal-Parlament Ewropew u tal-Kunsill tal-31 ta’ Mejju 2023 dwar is-swieq fil-kriptoassi, u li jemenda r-Regolamenti (UE) Nru 1093/2010 u (UE) Nru 1095/2010 u d-Direttivi 2013/36/UE u (UE) 2019/1937 (ĠU L 150, 9.6.2023, p.40, ELI: http://data.europa.eu/eli/reg/2023/1114/oj.
	7 Ir-Regolament (UE) 2023/1114 tal-Parlament Ewropew u tal-Kunsill tal-31 ta’ Mejju 2023 dwar is-swieq fil-kriptoassi, u li jemenda r-Regolamenti (UE) Nru 1093/2010 u (UE) Nru 1095/2010 u d-Direttivi 2013/36/UE u (UE) 2019/1937 (ĠU L 150, 9.6.2023, p.40, ELI: http://data.europa.eu/eli/reg/2023/1114/oj.

	8 L-Artikolu 4(1)(146) tar-Regolament (UE) Nru 575/2013 tal-Parlament Ewropew u tal-Kunsill tas-26 ta’ Ġunju 2013 dwar ir-rekwiżiti prudenzjali għall-istituzzjonijiet ta’ kreditu u li jemenda r-Regolament (UE) Nru 648/2012 (ĠU L 176, 27.6.2013, p.1, ELI: http://data.europa.eu/eli/reg/2013/575/oj.
	8 Ir-Regolament (UE) Nru 575/2013 tal-Parlament Ewropew u tal-Kunsill tas-26 ta’ Ġunju 2013 dwar ir-rekwiżiti prudenzjali għall-istituzzjonijiet ta’ kreditu u li jemenda r-Regolament (UE) Nru 648/2012 (ĠU L 176, 27.6.2013, p.1, ELI: http://data.europa.eu/eli/reg/2013/575/oj.

	9 L-Artikolu 3(23) tar-Regolament (UE) 2022/2554 tal-Parlament Ewropew u tal-Kunsill tal-14 ta’ Diċembru 2022 dwar ir-reżiljenza operazzjonali diġitali għas-settur finanzjarju u li jemenda r-Regolamenti (KE) Nru 1060/2009, (UE) Nru 648/2012, (UE) Nru 600/2014, (UE) Nru 909/2014 u (UE) 2016/1011 (ĠU L 333, 27.12.2022, p.1, ELI: http://data.europa.eu/eli/reg/2022/2554/oj.
	9 Ir-Regolament (UE) 2022/2554 tal-Parlament Ewropew u tal-Kunsill tal-14 ta’ Diċembru 2022 dwar ir-reżiljenza operazzjonali diġitali għas-settur finanzjarju u li jemenda r-Regolamenti (KE) Nru 1060/2009, (UE) Nru 648/2012, (UE) Nru 600/2014, (UE) Nru 909/2014 u (UE) 2016/1011 (ĠU L 333, 27.12.2022, p.1, ELI: http://data.europa.eu/eli/reg/2022/2554/oj.

	
	9a Ir-Regolament tal-Bank Ċentrali Ewropew (UE) Nru 795/2014 tat-3 ta’ Lulju 2014 dwar ir-rekwiżiti ta’ sorveljanza għal sistemi ta’ ħlas sistemikament importanti (ĠU L 217, 23.7.2014, p. 16, ELI: http://data.europa.eu/eli/reg/2014/795/oj).

	
	9b Id-Direttiva 2009/138/KE tal-Parlament Ewropew u tal-Kunsill tal-25 ta’ Novembru 2009 dwar il-bidu u l-eżerċizzju tan-negozju tal-assigurazzjoni u tar-riassigurazzjoni (Solvenza II) (ĠU L 335, 17.12.2009, p. 1, ELI: http://data.europa.eu/eli/dir/2009/138/oj).

Proposta għal regolament
Anness II – punt 5a (ġdid)
	

	Test propost mill-Kummissjoni
	Emenda

	
	5a.	L-industriji tat-trasport, it-teknoloġiji u l-komponenti tal-infrastruttura ta’ importanza kritika:

	
	(a) 	L-industrija tal-manifattura ajruspazjali, inklużi l-produzzjoni, il-manutenzjoni u t-tħaddim tal-inġenji tal-ajru, kif ukoll il-magni, l-iskrejjen, il-parts, it-tagħmir mhux installat u t-tagħmir tagħhom1a

	
	(b) 	L-industrija tat-teknoloġija marittima, inklużi l-produzzjoni, il-manutenzjoni u l-konverżjoni tat-tipi kollha ta’ vapuri1b u ta’ tagħmir1c

	
	(c) 	L-industrija ferrovjarja, inklużi l-aspetti kollha tad-disinn, tal-manifattura, tal-manutenzjoni u tar-rinnovazzjoni tas-sistemi u tas-sottosistemi tat-trasport ferrovjarju u tat-tagħmir relatat1d

	
	(d) 	L-industrija awtomobilistika, inklużi l-fornituri tal-industrija awtomobilistika1e, l-infrastruttura tar-riforniment, inkluża l-infrastruttura tal-irriċarġjar elettriku1f u s-sistemi ta’ trasport intelliġenti (ITS)1g

	
	__________________

	
	1a L-Artikolu 2.1 (a) (b) tar-Regolament (UE) 2018/1139 tal-Parlament Ewropew u tal-Kunsill tal-4 ta’ Lulju 2018 dwar regoli komuni fil-qasam tal-avjazzjoni ċivili u li jistabbilixxi Aġenzija tas-Sikurezza tal-Avjazzjoni tal-Unjoni Ewropea, u li jemenda r-Regolamenti (KE) Nru 2111/2005, (KE) Nru 1008/2008, (UE) Nru 996/2010, (UE) Nru 376/2014 u d-Direttivi 2014/30/UE u 2014/53/UE tal-Parlament Ewropew u tal-Kunsill, u li jħassar ir-Regolamenti (KE) Nru 552/2004 u (KE) Nru 216/2008 tal-Parlament Ewropew u tal-Kunsill u r-Regolament tal-Kunsill (KEE) Nru 3922/91.

	
	1b L-Artikolu 12 (a, b, c) tal-Qafas ta’ Għajnuna mill-Istat għall-Bini ta’ Bastimenti O2011/C 364/06).

	
	1c L-Artikolu 2 (1) tad-Direttiva 2014/90/UE tal-Parlament Ewropew u tal-Kunsill tat-23 ta’ Lulju 2014 dwar tagħmir tal-baħar u li tħassar id-Direttiva tal-Kunsill 96/98/KE.

	
	1d L-Anness II tad-Direttiva (UE) 2016/797 tal-Parlament Ewropew u tal-Kunsill tal-11 ta’ Mejju 2016 dwar l-interoperabbiltà tas-sistema ferrovjarja fl-Unjoni Ewropea.

	
	1e L-industriji responsabbli għall-produzzjoni tal-kategoriji kollha ta’ vetturi tat-triq awtopropulsivi (inklużi karozzi tal-passiġġieri, karozzi tal-linja, muturi, vannijiet, trakkijiet), flimkien mat-tagħmir u l-parts tagħhom, li jaqgħu fost l-oħrajn taħt il-Kapitoli 40, 84, 85, 87, 90 u 94 tan-Nomenklatura tas-Sistema Armonizzata maħruġa mill-Organizzazzjoni Dinjija Doganali (HS 2017).

	
	1f L-Artikolu 2 (17) (21) (48) (49) (50) (51) (52) (53) (56) (59) tar-Regolament (UE) 2023/1804 tal-Parlament Ewropew u tal-Kunsill tat-13 ta’ Settembru 2023 dwar il-varar ta’ infrastruttura ta’ fjuwils alternattivi, u li jħassar id-Direttiva 2014/94/UE.

	
	1g L-Artikolu 4(1) tad-Direttiva 2010/40/UE tal-Parlament Ewropew u tal-Kunsill tas-7 ta’ Lulju 2010 dwar il-qafas għall-varar ta’ Sistemi ta’ Trasport Intelliġenti fil-qasam tat-trasport bit-triq u għall-interkonnessjonijiet ma’ modi oħrajn ta’ trasport.

Proposta għal regolament
Anness II – punt 5b (ġdid)
	

	Test propost mill-Kummissjoni
	Emenda

	
	5b.	Is-servizzi tal-media kif definiti fl-Artikolu 2, il-punt (1), tar-Regolament (UE) 2024/1083 tal-Parlament Ewropew u tal-Kunsill tal-11 ta’ April 2024 li jistabbilixxi qafas komuni għas-servizzi tal-media fis-suq intern u li jemenda d-Direttiva 2010/13/UE (l-Att Ewropew dwar il-Libertà tal-Media) li jikkontribwixxu biex jiffurmaw l-opinjoni pubblika u li huma kkaratterizzati mill-attwalità partikolari tagħhom u mill-impatt wiesa’ tagħhom.

Proposta għal regolament
Anness II – punt 5c (ġdid)
	

	Test propost mill-Kummissjoni
	Emenda

	
	5c.	L-infrastruttura elettorali: is-sistemi, il-proċessi u l-faċilitajiet fiżiċi u diġitali meħtieġa għall-organizzazzjoni u t-tmexxija tal-elezzjonijiet, inklużi s-sistemi tal-votazzjoni, il-bażijiet tad-data tar-reġistrazzjoni tal-votanti u sistemi teknoloġiċi oħra li jiżguraw l-integrità, l-aċċessibbiltà u s-sigurtà tal-proċessi elettorali.

Proposta għal regolament
Anness II – punt 5d (ġdid)
	

	Test propost mill-Kummissjoni
	Emenda

	
	5d.	Materja prima kritika kif elenkata fl-Annessi I u II tar-Regolament (UE 2024/12521a:

	
	–	estrazzjoni u raffinar tal-materja prima kritika

	
	–	teknoloġiji ta’ riċiklaġġ u rkupru għall-materja prima kritika, b’mod partikolari minn batteriji u skart elettroniku

	
	–	kumulazzjoni ta’ riżerva strateġika u faċilitajiet tal-ħżin għall-materja prima kritika

	
	–	infrastruttura tal-katina tal-provvista għat-trasport u d-distribuzzjoni siguri tal-materja prima kritika

	
	–	riċerka u żvilupp dwar is-sostituzzjoni tal-materjali, l-innovazzjonijiet fl-ipproċessar, u metodi ta’ riċiklaġġ avvanzati

	
	__________________

	
	1a Ir-Regolament (UE) 2024/1252 tal-Parlament Ewropew u tal-Kunsill tal-11 ta’ April 2024 li jistabbilixxi qafas li jiżgura provvista sigura u sostenibbli tal-materja prima kritika u li jemenda r-Regolamenti (UE) Nru 168/2013, (UE) 2018/858, (UE) 2018/1724 u (UE) 2019/1020 (ĠU L 2024/1252, 3.5.2024, ELI: http://data.europa.eu/eli/reg/2024/1252/oj).

Proposta għal regolament
Anness II – punt 5e (ġdid)
	

	Test propost mill-Kummissjoni
	Emenda

	
	5e.	Il-biedja, meta l-entità fil-mira tal-Unjoni tippossjedi jew topera aktar minn 10 000 ettaru ta’ art agrikola.

